**Ghidul Solicitantului**

**ACȚIUNEA Dezvoltarea întreprinderilor și a antreprenoriatului**

**Sprijin pentru DEZVOLTAREA DE întreprinderi sociale**

**Apelurile de proiecte**

Sprijin pentru dezvoltarea întreprinderilor sociale, PTJ – prioritatea 1 Gorj

Sprijin pentru dezvoltarea întreprinderilor sociale, PTJ – prioritatea3 Dolj

Sprijin pentru dezvoltarea întreprinderilor sociale, PTJ – prioritatea 4 Galați

Sprijin pentru dezvoltarea întreprinderilor sociale , PTJ – prioritatea 5 Prahova

Sprijin pentru dezvoltarea întreprinderilor sociale, PTJ – prioritatea 6 Mureș

**Septembrie 2025**

**Cuprins**

[1. PREAMBUL, ABREVIERI ȘI GLOSAR 6](#_Toc209541169)

[1.1 Preambul 6](#_Toc209541170)

[1.2 Abrevieri 7](#_Toc209541171)

[1.3 Glosar 8](#_Toc209541172)

[2. ELEMENTE DE CONTEXT 15](#_Toc209541173)

[2.1 Informații generale Program 15](#_Toc209541174)

[2.2 Prioritatea/Fond/Obiectiv de politică/Obiectiv specific 16](#_Toc209541175)

[2.3 Reglementări europene și naționale, cadrul strategic, documente programatice aplicabile 17](#_Toc209541176)

[3. ASPECTE SPECIFICE APELULUI DE PROIECTE 19](#_Toc209541177)

[3.1 Tipul de apel de proiecte 19](#_Toc209541178)

[3.2 Forma de sprijin 19](#_Toc209541179)

[3.3 Bugetul alocat apelului de proiecte 19](#_Toc209541180)

[3.4 Rata de cofinanțare 20](#_Toc209541181)

[3.5 Zona/zonele geografică(e) vizată(e) de apelul de proiecte 21](#_Toc209541182)

[3.6 Acțiuni sprijinite în cadrul apelului 22](#_Toc209541183)

[3.7 Grup țintă vizat de apelul de proiecte 28](#_Toc209541184)

[3.8 Indicatori 28](#_Toc209541185)

[3.8.1 Indicatori de realizare 28](#_Toc209541186)

[3.8.2 Indicatori de rezultat 29](#_Toc209541187)

[3.8.3 Indicatori suplimentari specifici apelului de proiecte 30](#_Toc209541188)

[3.9 Rezultatele așteptate 31](#_Toc209541189)

[3.10 Operațiune de importanță strategică 31](#_Toc209541190)

[3.11 Investiții teritoriale integrate 31](#_Toc209541191)

[3.12 Dezvoltare locală plasată sub responsabilitatea comunității 31](#_Toc209541192)

[3.13 Aplicarea regulilor privind ajutorul de stat 31](#_Toc209541193)

[3.13 Reguli privind instrumentele financiare 33](#_Toc209541194)

[3.14 Acțiuni interregionale, transfrontaliere și transnaționale 33](#_Toc209541195)

[3.16 Principii orizontale 33](#_Toc209541196)

[3.17 Aspecte de mediu 34](#_Toc209541197)

[3.18 Caracterul durabil al proiectul 35](#_Toc209541198)

[3.19 Acțiuni menite să garanteze egalitatea de șanse, de gen, incluziunea și nediscriminarea 35](#_Toc209541199)

[3.20 Teme secundare 36](#_Toc209541200)

[3.21 Informarea și vizibilitatea sprijinului din fonduri 36](#_Toc209541201)

[4. INFORMAȚII ADMINISTRATIVE DESPRE APELUL DE PROIECTE 37](#_Toc209541202)

[4.1 Data deschiderii apelului de proiecte 37](#_Toc209541203)

[4.2 Perioada de pregătire a proiectelor 37](#_Toc209541204)

[4.3 Perioada de depunere a proiectelor 37](#_Toc209541205)

[4.3.1 Data și ora pentru începerea depunerii de proiecte 37](#_Toc209541206)

[4.3.2 Data și ora închiderii apelului de proiecte 37](#_Toc209541207)

[4.4 Modalitatea de depunere a proiectelor 38](#_Toc209541208)

[5. CONDIȚII DE ELIGIBILITATE 38](#_Toc209541209)

[5.1 Eligibilitatea solicitanților și partenerilor 39](#_Toc209541210)

[5.1.1Cerințe privind eligibilitatea solicitanților 39](#_Toc209541211)

[5.1.2 Categorii de solicitanți eligibil 40](#_Toc209541212)

[5.1.3 Categorii de parteneri eligibili 46](#_Toc209541213)

[5.1.4 Reguli și cerințe privind parteneriatul 46](#_Toc209541214)

[5.2 Cerințe privind eligibilitatea proiectului 46](#_Toc209541215)

[5.3 Eligibilitatea activităților 51](#_Toc209541216)

[5.3.1 Cerințe generale privind eligibilitatea activităților 51](#_Toc209541217)

[5.3.2 Activități eligibile 51](#_Toc209541218)

[5.3.3 Activitatea de bază 54](#_Toc209541219)

[5.3.4 Activități neeligibile 54](#_Toc209541220)

[5.4 Eligibilitatea cheltuielilor 54](#_Toc209541221)

[5.4.1 Baza legală pentru stabilirea eligibilității cheltuielilor 55](#_Toc209541222)

[5.4.2. Categorii și plafoane de cheltuieli eligibile 56](#_Toc209541223)

[5.4.3. Categorii de cheltuieli neeligibile 60](#_Toc209541224)

[5.4.4. Opțiuni de costuri simplificate. Costuri directe și costuri indirecte 62](#_Toc209541225)

[5.4.5 Opțiuni de costuri simplificate. Costuri unitare/sume forfetare și rate forfetare 62](#_Toc209541226)

[5.4.5 Finanțare nelegată de costuri 63](#_Toc209541227)

[5.5 Valoarea minimă și maximă eligibilă/nerambursabilă a unui proiect 63](#_Toc209541228)

[5.6 Cuantumul cofinanțării acordate 63](#_Toc209541229)

[5.7. Durata proiectului 63](#_Toc209541230)

[6. INDICATORI DE ETAPĂ 64](#_Toc209541231)

[7. COMPLETAREA ȘI DEPUNEREA CERERILOR DE FINANȚARE 65](#_Toc209541232)

[7.1 Completarea formularului cererii 65](#_Toc209541233)

[7.2 Limba utilizată în completarea cererii de finanțare 66](#_Toc209541234)

[7.3 Metodologia de justificare și detaliere a bugetului cererii de finanțare 66](#_Toc209541235)

[7.4 Anexe și documente obligatorii la depunerea cererii 68](#_Toc209541236)

[7.5 Aspecte administrative privind depunerea cererii de finanțare 72](#_Toc209541237)

[7.6 Anexele și documente obligatorii la momentul contractării 73](#_Toc209541238)

[7.7 Renunțarea la cererea de finanțare 75](#_Toc209541239)

[8 PROCESUL DE EVALUARE, SELECȚIE ȘI CONTRACTARE A PROIECTELOR 75](#_Toc209541240)

[8.1 Principalele etape ale procesului de evaluare, selecție și contractare 75](#_Toc209541241)

[8.2 Conformitate administrativă și eligibilitate – DECLARAȚIE UNICĂ 76](#_Toc209541242)

[8.3 Etapa de evaluare preliminară – 76](#_Toc209541243)

[8.4 Evaluarea tehnică și financiară. 77](#_Toc209541244)

[8.4.1 Mecanismul de selecție a proiectelor 77](#_Toc209541245)

[8.5 Aplicarea pragului de calitate 79](#_Toc209541246)

[8.6 Aplicarea pragului de excelență 79](#_Toc209541247)

[8.7 Notificarea rezultatului evaluării tehnice şi financiare 80](#_Toc209541248)

[8.8 Contestații 80](#_Toc209541249)

[8.9 Contractarea proiectelor 81](#_Toc209541250)

[8.9.1 Verificarea îndeplinirii condițiilor de eligibilitate 81](#_Toc209541251)

[8.9.2 Decizia de acordare/respingere a finanțării 83](#_Toc209541252)

[8.9.3 Definitivarea planului de monitorizare a proiectului 84](#_Toc209541253)

[8.9.4 Semnarea contractului de finanțare /emiterea deciziei de finanțare 84](#_Toc209541254)

[8.9.5 Renunțarea la cererea de finanțare 84](#_Toc209541255)

[9. ASPECTE PRIVIND CONFLICTUL DE INTERESE 85](#_Toc209541256)

[10. ASPECTE PRIVIND PRELUCRAREA DATELOR CU CARACTER PERSONAL 85](#_Toc209541257)

[11. ASPECTE PRIVIND MONITORIZAREA TEHNICĂ ȘI RAPOARTELE DE PROGRES 85](#_Toc209541258)

[11.1 Rapoartele de progres 86](#_Toc209541259)

[11.2 Vizitele de monitorizare 87](#_Toc209541260)

[11.3 Mecanismul specific indicatorilor de etapă. Planul de monitorizare 87](#_Toc209541261)

[12. ASPECTE PRIVIND MANAGEMENTUL FINANCIAR 88](#_Toc209541262)

[12. 1 Mecanismul cererilor de prefinanțare 89](#_Toc209541263)

[12.2Mecanismul cererilor de plată 90](#_Toc209541264)

[12.3Mecanismul cererilor de rambursare 90](#_Toc209541265)

[12.4 Graficul cererilor de prefinanțare/plată/rambursare 91](#_Toc209541266)

[12.5Vizitele la fața locului 92](#_Toc209541267)

[13. MODIFICAREA GHIDULUI SOLICITANTULUI 93](#_Toc209541268)

[13.1 Aspectele care pot face obiectul modificărilor prevederilor ghidului solicitantului 93](#_Toc209541269)

[13.2 Condiții privind aplicarea modificărilor pentru cererile de finanțare aflate în procesul de selecție (condiții tranzitorii) 93](#_Toc209541270)

[14. ANEXE 94](#_Toc209541271)

# 1. PREAMBUL, ABREVIERI ȘI GLOSAR

## 1.1 Preambul

Prezentul ghid a fost elaborat de Autoritatea de Management pentru Tranziție Justă (AM PTJ) pentru solicitanții care doresc să obțină finanțare nerambursabilă în cadrul Programului Tranziție Justă 2021-2027, **acțiunea „Dezvoltarea întreprinderilor și antreprenoriatului” componenta „Investiții pentru dezvoltarea întreprinderilor sociale care sprijină creșterea durabilă și crearea de locuri de muncă”**.

**Economia socială se bazează pe următoarele principii:**

1. prioritate acordată individului și obiectivelor sociale față de creșterea profitului;
2. solidaritate și responsabilitate colectivă;
3. convergența dintre interesele membrilor asociați și interesul general și/sau interesele unei colectivități;
4. control democratic al membrilor, exercitat asupra activităților desfășurate;
5. caracter voluntar și liber al asocierii în formele de organizare specifice domeniului economiei sociale;
6. personalitate juridică distinctă, autonomie de gestiune și independență față de autoritățile publice;
7. alocarea celei mai mari părți a profitului/excedentului financiar pentru atingerea obiectivelor de interes general, ale unei colectivități sau în interesul personal nepatrimonial al membrilor;
8. proces decizional transparent și responsabil în interesul colectivității pe care o deservește.

**Economia socială contribuie la:**

1. dezvoltarea comunităților locale;
2. crearea de locuri de muncă;
3. dezvoltarea incluziunii și coeziunii sociale;
4. tranziția către economia circulară și inovarea socială;
5. implicarea persoanelor din grupul vulnerabil în activități cu caracter social și/sau activități economice;
6. accesul persoanelor din grupul vulnerabil la resursele și serviciile comunității.

În situația în care pe parcursul sesiunii de proiecte intervin modificări de natură a afecta regulile şi condițiile de finanțare stabilite prin prezentul ghid, inclusiv prelungirea termenului de depunere, AM PTJ va aduce completări și/sau modificări ale conținutului acestuia, prin publicarea unei versiuni revizuite.

În cazul modificării legislației menționate în prezentul ghid sau cu incidență asupra acestuia, prevederile actelor normative vor prevala, fără a fi necesară modificarea ghidului solicitantului.

Aspectele cuprinse în acest document ce derivă din PTJ și modul său de implementare, vor fi interpretate exclusiv de către Ministerul Investițiilor și Proiectelor Europene (MIPE), în calitate de Autoritate de Management pentru Programul Tranziție Justă (AM PTJ), cu respectarea legislației în vigoare și folosind metoda de interpretare sistematică, aplicarea principiilor privind tratamentul egal și nediscriminarea solicitanților la finanțare. Având în vedere acest aspect, este răspunderea solicitanților la finanțare asupra neconformării cererii de finanțare și anexelor cu prevederile ghidului solicitantului, legislației în vigoare și/sau situației specifice fiecărui solicitant/proiect.

Vă recomandăm ca, înainte de a începe completarea cererii de finanțare, să vă asigurați că ați parcurs toate informațiile prezentate în acest ghid, inclusiv în anexe şi să vă asigurați că ați înțeles toate aspectele legate de accesarea finanțării.

Vă recomandăm ca, până la data limită de depunere a cererilor de finanțare în cadrul prezentelor apeluri de proiecte, să consultați periodic website - ul MIPE și pagina de internet de programului, pentru a urmări eventualele modificări ale condițiilor de finanțare, precum și alte comunicări/clarificări pentru accesarea fondurilor în cadrul apelurilor de proiecte asociate prezentului ghid.

Solicitanții de finanțare pot formula solicitări de clarificări în ceea ce privește datele/informațiile cuprinse în prezentul ghid și în anexele la acesta pe întreaga durată a apelului de proiecte, la adresa secretariat.dgtjce@mfe.gov.ro.

Termenul de răspuns la solicitările electronice este de 10 zile lucrătoare de la data înregistrării solicitării la AM PTJ/OI PTJ. Întrebările frecvente și răspunsurile la acestea vor fi publicate periodic pe pagina web a programului <https://mfe.gov.ro/ptj-21-27/>.

## 1.2 Abrevieri

|  |
| --- |
| AJOFM Agenție Județeană pentru Ocuparea forței de Muncă |
| AM PTJ Autoritatea de Management pentru Programul Tranziție Justă |
| BS Bugetul de Stat |
| CE Comisia Europeană |
| CF Cerere de finanțare |
| CMPTJ Comitetul de Monitorizare al Programului Tranziție Justă |
| DNSH Principiul „a nu prejudicia în mod semnificativ” (Do No Significant Harm) obiectivele de mediu |
| EMAS Sistemul European de Management de Mediu și Audit |
| ENI Echivalent normă întreagă |
| ETF Evaluare tehnică și financiară |
| FTJ Fondul pentru o tranziție justă în conformitate cu Regulamentul (UE) 2021/1056 al Parlamentului European și al Consiliului de instituire a Fondul pentru o tranziție justă |
| GIV Ghidului de Identitate Vizuală 2021-2027 |
| IMM Întreprinderi Mici și Mijlocii |
| IS Întreprindere socială |
| ISC Inspectoratul de Stat în Construcții |
| ITI Investiții Teritoriale Integrate |
| HG Hotărâre de Guvern |
| MIPE Ministerul Investițiilor și Proiectelor Europene |
| MySMIS Sistem unic de management a informației |
| NUTS Nomenclatorul Unităților Statistice Teritoriale |
| OUG Ordonanță de urgență a Guvernului |
| OP Obiectiv de Politică |
| PNIESC Planul Național Integrat în domeniul Energiei și Schimbărilor Climatice |
| PTJ Programul Tranziție Justă |
| PTTJ Planuri Teritoriale pentru o Tranziție Justă |
| RDC Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize |
| RP Raport de progres |
| TFUE Tratatul privind funcţionarea Uniunii Europene |
| UE Uniunea Europeană |

## 1.3 Glosar

* **Activitate economică** – orice activitate care constă în furnizarea de bunuri, servicii sau lucrări pe o piață;
* **Apel de proiecte** - conform OUG nr. 23/2023, cu modificările și completările ulterioare, reprezintă o invitaţie publică adresată de către autoritatea de management/organismul intermediar, după caz, categoriilor de solicitanţi eligibili stabiliţi prin Ghidul solicitantului, în vederea transmiterii cererilor de finanţare, în cadrul uneia sau mai multor priorităţi din cadrul Programului Tranziție Justă 2021-2027;
* **Atestat de întreprindere socială** - forma prin care se recunoaște contribuția întreprinderilor sociale la dezvoltarea domeniului economiei sociale (cf. Legea nr. 219/2015). Atestatul se acordă acelor întreprinderi sociale care prevăd în actele de înființare și funcționare respectarea cumulativă a următoarelor criterii:
* acționează în scop social și/sau în interesul general al comunității;
* alocă minimum 90% din profitul/excedentul realizat scopului social și rezervei statutare;
* se obligă să transmită bunurile rămase în urma lichidării către una sau mai multe întreprinderi sociale;
* aplică principiul echității sociale față de angajați, asigurând niveluri de salarizare echitabile, între care nu pot exista diferențe care să depășească raportul de 1 la 8.
* **Ajutor de minimis –** în conformitate cu prevederile art. 2 din Ordonanța de urgență a Guvernului nr. 77/2014, cu modificările și completările ulterioare ajutor limitat conform normelor Uniunii Europene la un nivel care nu distorsionează concurența și/sau comerțul cu statele membre. Valoarea totală a ajutoarelor de minimis ce poate fi acordată unei întreprinderi unice nu trebuie să depășească 300.000 de euro în nicio perioadă de 3 ani/întreprindere unică/stat membru UE;
* **Activitate de interes general** *–* orice activitate din domeniul economic, cultural-artistic, social, educaţional, ştiinţific, al sănătăţii, sportului, locuirii, protecţiei mediului, menţinerii tradiţiilor, al cărei scop final este îndeplinirea obiectivelor prevăzute la art. 5 alin. (2) din Legea nr. 219 din 2015 privind economia socială, cu modificările și completările ulterioare;
* **Activitate cu caracter social** – activitate care urmăreşte interesul general, în realizarea nevoilor sociale ale grupurilor vulnerabile, a prevenirii şi combaterii riscului de excluziune socială şi a promovării incluziunii sociale;

**Atestat de întreprindere socială** - forma prin care se recunoaşte contribuţia întreprinderilor sociale la dezvoltarea domeniului economiei sociale și care se eliberează de către Agenția județeană pentru ocuparea forței de muncă*;*

* **Beneficiarul ajutorului de minimis** – întreprinderile sociale înființate prin proiectele finanțate prin prezentul apel de proiect și care primesc sprijin financiar cu titlul de ajutor de minimis, în baza contractului de subvenție încheiat cu administratorul schemei de ajutor de minimis;
* **Cererea de finanțare** -conform dispozițiilor OUG nr. 23/2023, cu modificările și completările ulterioare, reprezintă document standardizat, disponibil în sistemul informatic MySMIS2021/SMIS2021+, prin care este solicitat sprijin financiar în cadrul PTJ, program cofinanţat din Fondul pentru o tranziţie justă în perioada de programare 2021 - 2027, în condiţiile aplicabile apelului de proiecte în care se solicită finanţare, pentru acoperirea totală sau parţială a costurilor de realizare ale unui proiect şi este însoţit de anexe şi documentele specificate în Ghidul solicitantului aplicabil fiecărui apel de proiecte; în cadrul cererii de finanţare este prezentat detaliat proiectul, este argumentată necesitatea lui, sunt prezentate avantajele sale, planul de activităţi, planul de achiziţii, bugetul proiectului, indicatorii de realizare şi de rezultat, precum şi orice alte elemente necesare, prevăzute în Ghidul solicitantului şi care sunt cuprinse în sistemul informatic MySMIS2021/SMIS2021+;
* **Cererea de prefinanţare -**  este cererea depusă de către un beneficiar prin care se solicită autorităţii de management virarea sumelor necesare pentru plata cheltuielilor necesare implementării proiectelor finanţate din fonduri europene, fără depăşirea valorii totale eligibile a contractului de finanţare, aşa cum sunt prevăzute în bugetele contractelor de finanţare;
* **Cererea de plată** - este cererea depusă de către un beneficiar prin care se solicită autorităţii de management virarea sumelor necesare pentru plata cheltuielilor eligibile, rambursabile, conform contractului de finanţare, în baza facturilor, facturilor de avans, statelor privind plata salariilor, a statelor/centralizatoarelor pentru acordarea burselor, subvenţiilor, premiilor şi onorariilor;
* **Cererea de rambursare** - reprezintă cerere depusă de către un beneficiar, prin care se solicită autorităţii de management virarea sumelor aferente cheltuielilor eligibile efectuate conform contractului de finanţare sau prin care se justifică utilizarea prefinanţării;
* **Cheltuieli eligibile** - conform dispozițiilor OUG nr. 133/2021 reprezintă cheltuielile efectuate de beneficiar pentru implementarea proiectelor finanțate în cadrul PTJ, conform prevederilor art. 63, alin. (1) din Regulamentul (UE) 2021/1060;
* **Cofinanțare publică** - orice contribuție din fonduri publice naționale destinată finanțării cheltuielilor eligibile necesare implementării proiectului în conformitate cu prevederile OUG nr. 133/2021;
* **Cofinanţarea privată** - reprezintă orice contribuţie a unui beneficiar la finanţarea cheltuielilor eligibile necesare implementării proiectului;
* **Comitet de monitorizare** - structură naţională de tip partenerial, fără personalitate juridică, cu rol decizional strategic în procesul de implementare a unui program operațional, care se instituie cu respectarea principiului parteneriatului prevăzut la art. 8 din Regulamentul (UE) 2021/1060 și îndeplinește funcțiile prevăzute la art. 40 din regulament;
* **Competențe verzi** sau competențe ecologice, reprezintă un set de abilități, cunoștințe și atitudini necesare pentru promovarea dezvoltarii durabile și abordarea provocărilor de mediu. Definitia competentelor ecologice, conform Centrul European pentru Dezvoltarea Formarii Profesionale (Cedefob) se refera la cunostintele, abilitatile, valorile si atitudinile necesare pentru a trai, dezvolta si sustine o societate care reduce impactul activitatii umane asupra mediului;
* **Contract de finanțare** - în conformitate cu art. 2, alin. (4), lit. g) din Ordonanța de urgență a Guvernului nr. 133/2021, cu modificările și completările ulterioare este actul juridic, cu titlu oneros, de adeziune, încheiat între autoritatea de management/organismul intermediar, după caz şi beneficiar, astfel cum este definit la art. 2, pct. 9 din Regulamentul (UE) 2021/1060, prin care se stabilesc drepturile şi obligaţiile corelative ale părţilor în vederea implementării proiectelor;
* **Intensitatea ajutorului *de minimis* -** valoarea brută a ajutorului, exprimată ca procent din costurile eligibile, înainte de deducerea impozitelor sau a altor taxe. Pentru ajutorul *de minimis*, rata de cofinanțare la cheltuielile eligibile aplicabilă acestui apel este de minim 5% din valoarea sprijinului financiar acordat**;**
* **Declarația unică a solicitantului -** conform dispozițiilor OUG nr. 23/2023, cu modificările și completările ulterioare, reprezintă declaraţia pe propria răspundere a solicitantului, sub incidenţa prevederilor legale care privesc falsul în declaraţii şi falsul intelectual, prin care acesta declară că a respectat toate cerinţele pentru depunerea cererii de finanţare şi îndeplineşte condiţiile de eligibilitate prevăzute în Ghidul solicitantului şi se angajează ca în situaţia în care proiectul este admis la contractare să prezinte toate documentele justificative pentru a face dovada îndeplinirii condiţiilor de eligibilitate, sub sancţiunea respingerii finanţării;
* **Economia socială** - reprezintă ansamblul activităţilor organizate independent de sectorul public, al căror scop este să servească interesul general, interesele unei colectivităţi şi/sau interesele personale nepatrimoniale, prin creşterea gradului de ocupare a persoanelor aparţinând grupului vulnerabil şi/sau producerea şi furnizarea de bunuri, prestarea de servicii şi/sau execuţia de lucrări. Economia socială are la bază iniţiativa privată, voluntară şi solidară, cu un grad ridicat de autonomie şi responsabilitate, precum şi distribuirea limitată a profitului către asociaţi;
* **Ghidul solicitantului** - conform dispozițiilor OUG nr. 23/2023, cu modificările și completările ulterioare, reprezintă documentul asimilat celui prevăzut la art. 73, alin. (3) din Regulamentul (UE) 2021/1060, cu modificările și completările ulterioare, emis de autoritatea de management, care stabilește condițiile acordării sprijinului financiar în cadrul unui apel de proiecte;
* **Grup vulnerabil** - persoane sau familii care sunt în risc de a-și pierde capacitatea de satisfacere a nevoilor zilnice de trai din cauza unor situații de boală, dizabilitate, sărăcie, dependență de droguri sau de alcool ori a altor situații care conduc la vulnerabilitate economică și socială, în conformitate cu prevederile art. 6 lit. p) din Legea asistenței sociale nr. 292/2011, cu modificările și completările ulterioare, sau în conformitate cu strategiile naționale aferente diferitelor domenii care vizează grupuri vulnerabile sau dezavantajate/ defavorizate în ocupare, educație, sănătate, locuire sau altele asemenea;
* **Impact social** - consecințele care rezultă din activitatea unei organizații (schimbări, beneficii, învățare și/sau alte efecte, atât pe termen lung, cât și pe termen scurt);
* **Indicatori de etapă** - conform dispozițiilor OUG nr. 23/2023, cu modificările și completările ulterioare, reprezintă repere cantitative, valorice sau calitative faţă de care este monitorizat şi evaluat, într-o manieră obiectivă şi transparentă, progresul implementării unui proiect; în funcţie de natura proiectelor, indicatorii de etapă pot reprezenta: realizarea unor activităţi sau subactivităţi din proiect, atingerea unor stadii de implementare sau de execuţie tehnică sau financiară prestabilite, precum şi stadii sau valori intermediare ale indicatorilor de realizare;
* **Indicator de realizare** - conform prevederilor Regulamentului (UE) 2021/1060, cu modificările și completările ulterioare, înseamnă un indicator de măsurare a rezultatelor specifice ale intervenției;
* **Indicator de rezultat** - conform prevederilor Regulamentului (UE) 2021/1060, cu modificările și completările ulterioare, înseamnă un indicator de măsurare a efectelor intervențiilor sprijinite, în special în ceea ce privește destinatarii direcți, populația vizată sau utilizatorii infrastructurii;
* **Întreprindere** este orice entitate care desfășoară o activitate economică, indiferent de statutul său juridic și de modul în care este finanțată sau de existența unui scop lucrativ;

**Întreprindere socială** - Conform Legii nr. 219/2015 privind economia sociala, pot fi întreprinderi sociale:

1. societăţile cooperative care funcţionează în baza Legii nr. 1/2005 privind organizarea şi funcţionarea cooperaţiei, republicată, cu modificările ulterioare;
2. cooperativele de credit, care funcţionează în baza Ordonanţei de urgenţă a Guvernului nr. 99/2006 privind instituţiile de credit şi adecvarea capitalului, aprobată cu modificări şi completări prin Legea nr. 227/2007, cu modificările şi completările ulterioare;
3. asociaţiile şi fundaţiile, care funcţionează în baza Ordonanţei Guvernului nr. 26/2000 cu privire la asociaţii şi fundaţii, aprobată cu modificări şi completări prin Legea nr. 246/2005, cu modificările şi completările ulterioare;
4. casele de ajutor reciproc ale salariaţilor, care funcţionează în baza Legii nr. 122/1996 privind regimul juridic al caselor de ajutor reciproc ale salariaţilor şi al uniunilor acestora, republicată;
5. casele de ajutor reciproc ale pensionarilor, care sunt înfiinţate şi funcţionează în baza Legii nr. 540/2002 privind casele de ajutor reciproc alepensionarilor, cu modificările şi completările ulterioare;
6. societăţile agricole, care funcţionează în baza Legii nr. 36/1991 privind societăţile agricole şi alte forme de asociere în agricultură, cu modificările şi completările ulterioare;
7. cooperativele agricole care funcţionează în baza Legii cooperaţiei agricole nr. 566/2004, cu modificările şi completările ulterioare;
8. orice alte categorii de persoane juridice, indiferent de domeniul de activitate, care respectă, conform actelor legale de înfiinţare şi organizare, cumulativ, definiţia şi principiile economiei sociale.
9. pot fi întreprinderi sociale federațiile și uniunile persoanelor juridice prevăzute la lit. a)-h) de mai sus.

Statutul de întreprindere socială se recunoaște prin dobândirea unui atestat de întreprindere socială, în conformitate cu Legea nr. 219/2015 privind economia socială. Persoanele juridice de drept privat, prevăzute mai sus, pot solicita un atestat de întreprindere socială, dacă actele de înființare și funcționare conțin prevederi prin care se demonstrează faptul că:

* acţionează în scop social şi/sau în interesul general al comunităţii;
* alocă minimum 90% din profitul/excedentul realizat scopului social şi rezervei statutare;
* se obligă să transmită bunurile rămase în urma lichidării către una sau mai multe întreprinderi sociale;
* aplică principiul echităţii sociale faţă de angajaţi şi administratori asigurând niveluri de salarizare/remunerare echitabile, între care nu pot exista diferenţe care să depăşească raportul de 1 la 8.
* **Întreprindere unică** - în conformitate cu prevederile art. 2, alin. (2) din Regulamentul (UE) 2023/2831, include toate întreprinderile între care există cel puțin una dintre relațiile următoare:

1. o întreprindere deține majoritatea drepturilor de vot ale acționarilor sau ale asociaților unei alte întreprinderi;
2. o întreprindere are dreptul de a numi sau revoca majoritatea membrilor organelor de administrare, de conducere sau de supraveghere ale unei alte întreprinderi;
3. o întreprindere are dreptul de a exercita o influență dominantă asupra altei întreprinderi în temeiul unui contract încheiat cu întreprinderea în cauză sau în temeiul unei prevederi din actul constitutiv sau din statutul acesteia;
4. o întreprindere care este acționar sau asociat al unei alte întreprinderi și care controlează singură, în baza unui acord cu alți acționari sau asociați ai acelei întreprinderi, majoritatea drepturilor de vot ale acționarilor sau ale asociaților întreprinderii respective.

Întreprinderile care întrețin, prin intermediul uneia sau al mai multor întreprinderi, oricare dintre relațiile la care se face referire la punctele (a)-(d), sunt considerate, la rândul lor, întreprinderi unice.

* **Lucrător cu handicap**  - înseamnă orice persoană care:

1. este recunoscută ca lucrător cu handicap conform legislației naționale sau
2. prezintă o incapacitate fizică, mentală, intelectuală sau senzorială de durată care, în interacțiune cu diferite bariere, poate împiedica participarea sa deplină și efectivă într-un mediu de lucru, în condiții de egalitate cu alți lucrători;

* **Lucrător defavorizat** - înseamnă orice persoană care:

1. nu a avut un loc de muncă stabil remunerat în ultimele 6 luni; sau
2. are vârsta cuprinsă între 15 și 24 de ani; sau
3. nu a absolvit o formă de învățământ liceal sau nu deține o calificare profesională (Clasificarea Internațională Standard a Educației 3) sau se află în primii doi ani de la absolvirea unui ciclu de învățământ cu frecvență și nu a avut încă niciun loc de muncă stabil remunerat; sau
4. are vârsta de peste 50 de ani; sau
5. trăiește singur, având în întreținerea sa una sau mai multe persoane; sau
6. lucrează într-un sector sau profesie într-un stat membru în care dezechilibrul repartizării posturilor între bărbați și femei este cel puțin cu 25 % mai mare decât media națională a dezechilibrului repartizării posturilor între bărbați și femei în toate sectoarele economice în statul membru respectiv și aparține sexului subreprezentat; sau
7. este membru al unei minorități etnice dintr-un stat membru și are nevoie să își dezvolte competențele lingvistice, formarea profesională sau experiența în muncă pentru a-și spori șansele de a obține un loc de muncă stabil;

* **Lucrător extrem de defavorizat** - înseamnă este orice persoană care:

1. nu a avut un loc de muncă stabil remunerat în ultimele 24 de luni; sau
2. nu a avut un loc de muncă stabil remunerat în ultimele 12 luni și aparține uneia dintre categoriile (b)-(g) menționate la definiția „lucrătorului defavorizat”;

**Materii prime secundare** - materiale reciclate care pot fi folosite în procesele de fabricație, în locul materialelor noi sau neutilizate ori împreună cu acestea (cunoscute sub numele de materii prime primare). Sunt materii care provin din procese de reciclare, produse finite care provin din procese de reciclare, reparare și reutilizare, în fluxul de producție/servicii;

**Piața relevantă** – este definită în conformitate cu Comunicarea Comisiei privind definirea pieței relevante în sensul dreptului comunitar al concurenței (97/C 372/03) combină piața produsului și piața geografică, definite după cum urmează:

1. piață relevantă a produsului cuprinde toate acele produse și/sau servicii care sunt considerate interschimbabile sau substituibile de către consumator datorită caracteristicilor produselor, prețurilor acestora și utilizării lor preconizate.
2. piață geografică relevantă cuprinde zona în care întreprinderile în cauză sunt implicate în furnizarea de produse sau servicii și în care condițiile de concurență sunt suficient de similare;

* **Plan de monitorizare a proiectului** - conform dispozițiilor OUG nr. 23/2023, cu modificările și completările ulterioare, reprezintă planul inclus în contractul de finanţare/decizia de finanţare, după caz, prin care se stabilesc indicatorii de etapă care se vor monitoriza de către autoritatea de management/organismul intermediar, după caz, pe parcursul implementării proiectului, modul de verificare a acestora, precum ţintele finale asumate pentru indicatorii de realizare şi de rezultat care vor fi atinse în urma implementării proiectului; utilizarea acestui plan are ca finalitate consolidarea şi eficientizarea procesului de monitorizare a proiectelor de către autorităţile de management/organismele intermediare, după caz;
* **Prag de calitate** - conform dispozițiilor OUG nr. 23/2023, cu modificările și completările ulterioare, reprezintă pragul minim de la care se consideră de la care se consideră că un proiect îndeplineşte condiţiile minime necesare pentru a fi finanţat din fonduri externe nerambursabile; pragul de calitate este stabilit ca punctaj minim care trebuie obţinut în urma evaluării tehnice şi financiare sau este stabilit conform altor mecanisme prevăzute în metodologia de evaluare şi selecţie aprobată de Comitetul de monitorizare care nu presupun acordarea de punctaje;
* **Prag de excelență** -conform dispozițiilor OUG nr. 23/2023, cu modificările și completările ulterioare este o etichetă de calitate conferită în urma evaluării tehnice și financiare, superioară pragului de calitate, de la care un proiect este selectat direct pentru etapa de contractare;
* **Principiile economiei sociale** - Economia socială se bazează pe următoarele principii:

1. prioritate acordată individului și obiectivelor sociale față de creșterea profitului;
2. solidaritate și responsabilitate colectivă;
3. convergența dintre interesele membrilor asociați și interesul general și/sau interesele unei colectivități;
4. control democratic al membrilor, exercitat asupra activităților desfășurate;
5. caracter voluntar și liber al asocierii în formele de organizare specifice domeniului economiei sociale;
6. personalitate juridică distinctă, autonomie de gestiune și independență față de autoritățile publice;
7. alocarea celei mai mari părți a profitului/excedentului financiar pentru atingerea obiectivelor de interes general, ale unei colectivități sau în interesul personal nepatrimonial al membrilor;
8. proces decizional transparent și responsabil în interesul colectivității pe care o deservește;

* **Programul Tranziție Justă** - denumit în continuare PTJ, reprezintă un document strategic de programare elaborat de România, în calitate de stat membru și aprobat de Comisia Europeană, care își propune să permită regiunilor și cetățenilor să facă față efectelor sociale, asupra ocupării forței de muncă, economice și de mediu ale tranziției către țintele energetice și climatice ale Uniunii pentru 2030 și o economie neutră din punct de vedere climatic a Uniunii până în 2050, în temeiul Acordului de la Paris;
* **Societate cooperativă** – este o asociație autonomă de persoane fizice și/sau juridice, după caz, constituită pe baza consimțământului liber exprimat de acestea, în scopul promovării intereselor economice, sociale și culturale ale membrilor cooperatori, fiind deținută în comun și controlată democratic de către membrii săi, în conformitate cu principiile cooperatiste;
* **Prelucrarea produselor agricole** – reprezintă, în conformitate cu prevederile Regulamentului (UE) 2023/2831, orice operațiune efectuată asupra unui produs agricol care are drept rezultat un produs care este tot un produs agricol, cu excepția activităților desfășurate în exploatațiile agricole, necesare în vederea pregătirii unui produs de origine animală sau vegetală pentru prima vânzare;
* **Comercializarea produselor agricole** – reprezintă, în conformitate cu prevederile Regulamentului (UE) 2023/2831, deținerea sau expunerea unui produs agricol în vederea vânzării, a punerii în vânzare, a livrării sau a oricărei alte forme de introducere pe piață, cu excepția primei vânzări de către un producător primar către revânzători sau prelucrători și a oricărei alte activități de pregătire a produsului pentru această primă vânzare; o vânzare efectuată de către un producător primar către consumatorii finali este considerată comercializare de produse agricole în cazul în care se desfășoară în spații separate, rezervate acestui scop;
* **Produse agricole** – reprezintă, în conformitate cu prevederile Regulamentului (UE) 2023/2831, produsele enumerate în anexa I la tratat, cu excepția produselor obținute din pescuit și acvacultură care se încadrează în domeniul de aplicare al Regulamentului (UE) 2013/1379 al Parlamentului European și al Consiliului din 11 decembrie 2013 privind organizarea comună a pieţelor în sectorul produselor pescăreşti şi de acvacultură, de modificare a Regulamentelor (CE) 2006 /1184/şi (CE) 2009/1224 ale Consiliului şi de abrogare a Regulamentului (CE) 2000/104 al Consiliului;
* **Producție agricolă primară** – înseamnă, în conformitate cu prevederile Regulamentului (UE) 2023/2831, producția de produse ale solului și ale creșterii animalelor, enumerate în anexa I la tratat, fără a se mai efectua o altă operațiune de modificare a naturii produselor respective;
* **Produse pescărești și de acvacultură** – înseamnă, în conformitate cu prevederile Regulamentului (UE) 2023/2831, produsele definite la art. 5 lit. (a) și (b) din Regulamentul (UE) 2013/1379;
* **Producția primară de produse pescărești și de acvacultură –** înseamnă, în conformitate cu prevederile Regulamentului (UE) 2023/2831, toate operațiunile legate de pescuitul, creșterea sau cultivarea organismelor acvatice, precum și activitățile desfășurate în ferme sau la bord necesare pentru pregătirea unui animal sau a unei plante pentru prima vânzare, inclusiv tranșarea, filetarea sau congelarea și prima vânzare către revânzători sau prelucrători;
* **Prelucrarea și comercializarea produselor pescărești și de acvacultură –** înseamnă, în conformitate cu prevederile Regulamentului (UE) 2023/2831, toate operațiunile, inclusiv manipularea, tratarea și transformarea, efectuate după momentul debarcării – sau al recoltării, în cazul acvaculturii – care au ca rezultat un produs prelucrat, precum și distribuția acestuia;
* Proiect - conform dispozițiilor OUG nr. 23/2023, cu modificările și completările ulterioare, reprezintă ansamblul de activităţi şi acţiuni care sunt cuprinse într-o cerere de finanţare depusă în cadrul unui apel de proiecte şi care este supusă procedurilor de evaluare, selecţie şi contractare sau pentru care se încheie un contract de finanţare/se emite decizie de finanţare, după caz;
* **Proiectele cu lucrări** - acele tipuri de investiții care implică lucrări de construcții care necesită sau nu autorizație de construire eliberată de autoritățile competente, în conformitate cu prevederile Legii nr. 50/1991, republicată, cu modificările și completările ulterioare;
* **Proiectele fără lucrări** - investiții care includ doar dotări și/sau servicii fără lucrări de construcții. A se avea în vedere și alți termeni și expresii prevăzuți de legislația europeană/națională în vigoare aplicabilă prezentului ghid, precum și de schema de măsuri de ajutor de minimis;
* **Procesul de evaluare, selecție și contractare** - conform dispozițiilor OUG nr. 23/2023, cu modificările și completările reprezintă totalitatea mecanismelor şi activităţilor prin care autoritatea de management/organismul intermediar, după caz, asigură: evaluarea şi selecţia proiectelor pe baza metodologiei şi criteriilor de evaluare şi selecţie aprobate de Comitetul de monitorizare în aplicarea prevederilor art. 40 şi 73 din Regulamentul (UE) 2021/1060, cu modificările şi completările ulterioare, precum şi mecanismul de acordare a finanţărilor şi semnare a contractului de finanţare/emitere a deciziei de finanţare, după caz, în conformitate cu rezultatul procesului de evaluare şi selecţie detaliat în Ghidul solicitantului şi cu încadrare în alocarea financiară a apelului de proiecte lansat. Acest proces poate fi derulat în una sau mai multe etape;
* **Registrul unic de evidență a întreprinderilor sociale** - instrumentul de evidență a întreprinderilor sociale și întreprinderilor sociale de inserție, atestate și certificate, după caz, conformLegii nr. 219 / 2015 privind economia socială;
* **Rentabilitate socială** - indicatorul care măsoară capacitatea întreprinderii de a obține profit astfel încât 90% din acesta să susțină costurile privind activitatea economică și socială a întreprinderilor sociale în decurs de un an. Acest indicator măsoară impactul social prin reinvestirea procentului de 90% din totalul profitului obținut în anul de raportat;
* **Solicitant** – conform dispozițiilor OUG nr. 23/2023, cu modificările și completările ulterioare, reprezintă persoana juridică de drept public ori privat responsabilă cu iniţierea unui proiect, respectiv care a depus o cerere de finanţare în sistemul informatic MySMIS2021/SMIS2021+ în cadrul Programului Tranziție Justă 2021-2027, cofinanțat din Fondul pentru o tranziție justă;

# 2. ELEMENTE DE CONTEXT

## 2.1 Informații generale Program

Programul Tranziție Justă (PTJ) răspunde nevoilor de investiții definite la nivelul planurilor teritoriale pentru o tranziție justă (PTTJ), elaborate pentru județele Gorj, Hunedoara, Dolj, Galați, Prahova și Mureș, teritorii identificate în anexa D a *Raportului de țară aferent anului 2020*, pentru a fi sprijinite din Fondul pentru o Tranziție Justă, în perioada 2021 – 2027.

Planurile teritoriale pentru o tranziție justă (PTTJ) descriu impactul tranziției la neutralitatea climatică a teritoriilor vizate în contextul obiectivelor, politicilor și măsurilor prevăzute în Planul Național Integrat în domeniul Energiei și Schimbărilor Climatice (PNIESC) 2021 – 2030, prin care se asigură contribuția națională la atingerea țintelor Uniunii Europene (UE) privind energia și clima pentru 2030 și pentru neutralitatea climatică a economiei până în 2050.

PTJ a fost aprobat de Comisia Europeană prin decizia nr. C(2022)9125/02.12.2022 si actualizat prin Decizia nr. C(2024) 7317/15.10.2024, fiind implementat de MIPE prin Autoritatea de Management pentru Tranziție Justă și Organismele intermediare din cadrul Agențiilor de dezvoltare regională, conform acordurilor de delegare încheiate cu acestea.

PTJ 2021-2027 este structurat pe 8 priorități, fiind elaborate în acord cu obiectivul specific al Uniunii Europene (UE) de a permite regiunilor și cetățenilor să facă față efectelor sociale, asupra ocupării forței de muncă, economice și de mediu ale tranziției către țintele energetice și climatice ale Uniunii pentru 2030 și o economie neutră din punct de vedere climatic a Uniunii până în 2050, în temeiul Acordului de la Paris.

PTJ dispune de o alocare totală de 2,53 mld. euro (UE și BS) din care aproximativ 2,13 mld. euro fiind cofinanțarea din partea UE, iar diferența de 391 mil. euro reprezentând contribuția națională.

Informații suplimentare legate de Programul Tranziție Justă sunt disponibile pe pagina web a programului: <https://mfe.gov.ro/ptj-21-27/>.

## 2.2 Prioritatea/Fond/Obiectiv de politică/Obiectiv specific

Prezentul ghid se aplică pentru acțiuni privind dezvoltarea întreprinderilor sociale, din cadrul priorităților 1, 3, 4, 5 și 6 a PTJ 2021-2027, respectiv pentru atenuarea impactului socio-economic al tranziției la neutralitatea climatică în județele Gorj, Dolj, Galați, Prahova și Mureș.

Intervențiile propuse trebuie să se încadreze în următorul obiectiv specific și domeniu de aplicare a fondurilor mai jos menționate:

|  |  |
| --- | --- |
| **Obiectivul specific unic** | JSO8.1. A permite regiunilor și cetățenilor să facă față efectelor sociale, asupra ocupării forței de muncă, economice și de mediu ale tranziției către țintele energetice și climatice ale Uniunii pentru 2030 și o economie neutră din punct de vedere climatic a Uniunii până în 2050, în temeiul Acordului de la Paris. (FTJ) |
| **Fondul asociat** | Fondul de Tranziție Justă (FTJ) - oferă sprijin populației, economiilor și mediului din teritoriile care se confruntă cu provocări socioeconomice majore care decurg din procesul de tranziție către obiectivele Uniunii privind energia și clima pentru 2030, și către o economie a Uniunii neutră din punct de vedere climatic până în 2050.  FTJ sprijină obiectivul Investiții pentru ocuparea forței de muncă și creștere economică în toate statele membre. |

Economia socială acordă prioritate unui model de întreprindere (întreprindere de economie socială) care nu se poate caracteriza prin dimensiuni sau prin sectoarele în care își desfășoară activitatea, ci prin respectarea unor valori comune.

Cadrul legal național a fost instituit prin Legea nr. 219/2015 privind economia socială. Acest act normativ definește economia socială ca ansamblul activităților organizate independent de sectorul public, al căror scop este să servească interesul general, interesele unei colectivități și/sau interesele personale nepatrimoniale, prin creșterea gradului de ocupare a persoanelor defavorizate și/sau producerea și furnizarea de bunuri, prestarea de servicii și/sau execuția de lucrări. Economia socială are la bază inițiativa privată, voluntară și solidară, cu un grad ridicat de autonomie și responsabilitate, precum și distribuirea limitată a profitului către asociați.

În urma implementării proiectelor din cadrul acestui apel, persoanele care fac parte din grupul țintă vor avea acces la cursuri de formare în domeniul economiei sociale și dezvoltării unei afaceri proprii astfel încât calificările dobândite în acest domeniu, să le ofere beneficiarilor oportunitatea de a demara o afacere pe cont propriu sau de a se angaja într-o structură de economie socială.

Impactul estimat adus de acțiunile incluse în prezentul apel se reflectă prin schimbările aduse față de situația deja existentă: expertiză relevantă în dezvoltarea antreprenorială și în economia socială și expertiză în identificare, monitorizare și gestionare care va contribui, prin măsuri aplicate, la atragerea a cât mai multor persoane în oportunitatea de a deveni antreprenori de economie socială, stimularea și diversificarea mediului socio-economic, implicarea multidisciplinară a potențialului grup țintă, ajutând persoanele afectate de procesul de tranziție la nivelul celor 5 județe.

Intervențiile vor viza aria geografică a județelor Gorj, Dolj, Galați, Prahova și Mureș contribuind direct la îmbunătățirea calității vieții persoanelor din grupul țintă dar și a membrilor comunităților unde vor activa întreprinderile sociale, piața muncii locală va beneficia de o dinamică și un plus antreprenorial, prin prisma noilor locuri de muncă create și prin sprijinul financiar acordat pentru înființarea întreprinderilor sociale.

## 2.3 Reglementări europene și naționale, cadrul strategic, documente programatice aplicabile

* Regulamentul (UE) 2023/2831 al Comisiei din 13 decembrie 2023 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis, publicat în Jurnalul Oficial al Uniunii Europene, seria L, din 15 decembrie 2023;
* Regulamentul (UE**) 2021/1060** al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, cu modificările și completările ulterioare;
* Regulamentul (UE) 2021/1056 al Parlamentului European și al Consiliului din 24 iunie 2021 de instituire a Fondului pentru o tranziție justă, cu modificările și completările ulterioare;
* Decizia de pune în aplicare a Comisiei Europene C(2022)9125/02.12.2022, actualizată prin Decizia C(2024) 7317/15.10.2024, de aprobare a programului “Tranziție Justă” pentru sprijin din partea Fondului pentru o tranziție justă în cadrul obiectivului „Investiții pentru ocuparea forței de muncă și creștere economică” pentru regiunile Dolj, Gorj, Hunedoara, Galați,Prahova și Mureș din România;
* Legea nr. 346/2004 privind stimularea înființării și dezvoltării întreprinderilor mici și mijlocii, cu modificările și completările ulterioare;
* Legea nr. 20/2015 pentru aprobarea Ordonanței de urgență a Guvernului nr. 77/2014 privind procedurile naționale în domeniul ajutorului de stat, precum și pentru modificarea și completarea Legii concurenței nr. 21/1996;
* Legea nr. 1/2005 privind organizarea şi funcționarea cooperației, cu modificările și completările ulterioare;
* Legea nr. 50/1991 privind autorizarea executării lucrărilor de construcții, republicată, cu modificările și completările ulterioare;
* Legea nr. 219/ 2015 privind economia socială, cu modificările și completările ulterioare;
* Hotărârea de Guvern nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă;
* Hotărârea de Guvern nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare;
* Hotărârea de Guvern nr. 585/2016 pentru aprobarea Normelor metodologice de aplicare a prevederilor Legii nr. 219/2015 privind economia socială;
* OUG nr. 26/2000 cu privire la asociații și fundații, aprobată cu modificări și completări prin Legea nr. 246/2005, cu modificările și completările ulterioare;
* OUG nr. 77/2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. 21/1996, aprobată cu modificări şi completări prin Legea nr. 20/2015, cu modificările și completările ulterioare;
* OUG nr. 133/2021 privind gestionarea financiară a fondurilor europene în perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, aprobată cu modificări prin Legea nr. 231/2023, cu modificările și completările ulterioare;
* OUG nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021—2027, cu modificările și completările ulterioare;
* Ordin nr. 441/2022 pentru punerea în aplicare a Regulamentului privind procedurile de monitorizare a ajutoarelor de stat şi de minimis;
* Ordinul ministrului investițiilor și proiectelor europene nr. 1777/2023 privind aprobarea conținutului/modelului/ formatului/structurii cadru pentru documentele prevăzute la art. 4. alin (1) teza întâi, art. 6 alin. (1) și (3), art. 7, alin. (1) și art. 17, alin. (2) din OUG 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021—2027, cu modificările și completările ulterioare;
* Ordin ministrului investițiilor și proiectelor europene nr. 6059/2024 pentru aprobarea modelului contractului de finanțare prevăzut la art. 14, alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021 – 2027;
* Ordinul ministrului investițiilor și proiectelor europene nr. .... /2025 privind aprobarea Schemei de minimis pentru finanțarea investițiilor pentru dezvoltarea întreprinderilor sociale care sprijină creșterea durabilă și crearea de locuri de muncă în cadrul Programului Tranziție Justă 2021-2027.

**Notă!**

Lista documentelor legale enunțate anterior este exhaustivă și elaborată sub rezerva aplicării oricăror alte prevederi legale cu impact asupra domeniului investițiilor realizate în baza prezentului Ghid.

# ASPECTE SPECIFICE APELULUI DE PROIECTE

Apelurile de proiecte prevăzute de prezentul ghid vor fi lansate în sistemul informatic MySMIS2021/SMIS2021+.

## 3.1 Tipul de apel de proiecte

Apelurile „Sprijin pentru întreprinderile sociale” din cadrul acțiunii „Dezvoltarea întreprinderilor și a antreprenoriatului” - pentru Prioritățile 1, 3, 4 , 5 și 6 sunt de tip competitiv, cu termen limită de depunere.

Apelurile de proiecte sunt derulate prin platforma electronică MYSMIS, iar procesul de evaluare, selecție, contractare va fi realizat în conformitate cu prevederile secțiunii 8 la prezentul ghid.

Având în vedere specificul acțiunilor finanțate în cadrul prezentului ghid, apelurile de proiecte se vor lansa conform tabelului de mai jos:

| **Nr. apel** | **Titlu apel** |
| --- | --- |
| PTJ/P1/1.3/1. C/GJ | Sprijin pentru întreprinderile sociale, PTJ - Prioritatea 1 **Gorj** |
| PTJ/P3/1.3/1. C/DJ | Sprijin pentru întreprinderile sociale, PTJ - Prioritatea 3 **Dolj** |
| PTJ/P4/1.3/1. C/GL | Sprijin pentru întreprinderile sociale, PTJ - Prioritatea 4 **Galați** |
| PTJ/P5/1.3/1. C/PH | Sprijin pentru întreprinderile sociale, PTJ - Prioritatea 5 **Prahova** |
| PTJ/P6/1.3/1. C/MS | Sprijin pentru întreprinderile sociale, PTJ - Prioritatea 6 **Mureș** |

Prevederile prezentului ghid sunt aplicabile tuturor apelurilor de proiecte de mai sus, cu excepțiile/completările expres menționate în cadrul prezentului ghid, în funcție de specificitatea teritoriului de tranziție justă.

## 3.2 Forma de sprijin

(granturi; instrumentele financiare; premii)

În cadrul prezentului ghid, forma de sprijin acordată, conform art. 52 și art. 53, alin. (1), lit. (a) și (d) din Regulamentul (UE) nr. 2021/1060, cu modificările și completările ulterioare este grantul sub forma rambursării costurilor eligibile suportate efectiv de beneficiar și plătite pentru implementarea proiectului. Finanțarea se va acorda în condițiile prevăzute la secțiunea 12 - Aspecte privind managementul financiar din prezentul ghid.

## 3.3 Bugetul alocat apelului de proiecte

Alocarea financiară indicativă pentru fiecare din apelurile de proiecte ce fac obiectul acestui ghid:

|  |  |
| --- | --- |
| Titlu apel | Alocare indicativă (euro) (UE+BS) |
| Sprijin pentru întreprinderile sociale, PTJ - Prioritatea 1 Gorj | 3.326.573 |
| Sprijin pentru întreprinderile sociale, PTJ - Prioritatea 3 Dolj | 3.111.538 |
| Sprijin pentru întreprinderile sociale, PTJ - Prioritatea 4 Galați | 5.642.262 |
| Sprijin pentru întreprinderile sociale, PTJ - Prioritatea 5 Prahova | 6.968.358 |
| Sprijin pentru întreprinderile sociale, PTJ - Prioritatea 6 Mureș | 5.593.583 |

Alocările sunt compuse din finanțarea Fondului pentru Tranziție Justă (85%) și cofinanțarea națională de la bugetul de stat (15%). Alocarea în euro a apelului de proiecte se transformă în lei pentru introducerea datelor în SMIS la cursul InforEuro valabil în luna anterioară publicării prezentului ghid.

**Atenție!**

Alocările indicative de mai sus, pot include unul sau mai multe apeluri de proiecte pentru fiecare prioritate în parte, cu obiectivul „*Sprijin pentru dezvoltarea de întreprinderi sociale*”, în limitele prevăzute de ghidul solicitantului și schema de ajutor de minimis aplicabilă, inclusiv în cazul relansării apelurilor de proiecte pentru diferența rămasă disponibilă.

## 3.4 Rata de cofinanțare

În cadrul apelurilor lansate prin prezentul ghid se aplică schema de ajutor de minimis aprobată prin Ordinul MIPE nr ............../...

Astfel, intensitatea ajutorului de minimis aplicabil finanţării acordate în cadrul apelurilor de proiecte lansate prin prezentul ghid:

|  |  |
| --- | --- |
| **Apel** | **Intensitate ajutor de minimis** |
|
| PTJ/P1/1.3/1C/GJ (Sprijin pentru întreprinderile sociale) | **95%** |
| PTJ/P3/1.3/1C/DJ (Sprijin pentru întreprinderile sociale) | **95%** |
| PTJ/P4/1.3/1C/GL (Sprijin pentru întreprinderile sociale) | **95%** |
| PTJ/P5/1.3/1C/PH (Sprijin pentru întreprinderile sociale) | **95%** |
| PTJ/P6/1.3/1C/MS (Sprijin pentru întreprinderile sociale) | **95%** |

Cofinanțarea proprie este de minimum 5% din valoarea sprijinului financiar acordat pentru o întreprindere socială și este asigurată în bani.

Solicitantul se asigura că întreprinderea socială va asigura o cofinanțare proprie de minim 5% din valoarea sprijinului financiar acordat.

## 3.5 Zona/zonele geografică(e) vizată(e) de apelul de proiecte

Zona vizată prin apelurile de proiecte reprezintă teritoriul administrativ al județului corespunzător priorității.

| **Apel** | **Regiunile NUTS (nomenclatorul comun al unităților teritoriale de statistică) acoperite de apel** | **Zone vizate prioritar de apelul de proiecte conform PTJ 2021-2027** |
| --- | --- | --- |
| PTJ/P1/1.3/1.C/GJ (Sprijin pentru dezvoltarea întreprinderilor sociale) | Teritoriul unității administrativ teritoriale județ Gorj - RO412 - Gorj | Bazinul carbonifer Motru-Rovinari, Albeni-Târgu Cărbunești și Schela, cf. studiului *Disparități teritoriale în România (2021)*. De asemenea, sunt vizate prioritar și comunitățile marginalizate identificate în *Atlasul comunităților marginalizate* disponibil la data lansării apelului de proiecte.  Zona defavorizată Motru-Rovinari cuprinde municipiul Motru, orașul Rovinari, comunele Mătăsari, Bâlteni, Drăgotești, Fărcășești, Cătunele, Urdari, Samarinești, Glogova, Negomir, Plopșoru.  Zona defavorizată Albeni-Târgu Cărbunești cuprinde orașul Târgu Cărbunești, comunele Bustuchin, Roșia de Amaradi, Albeni.  Zona defavorizată Schela cuprinde orașul Bumbești-Jiu și comuna Schela. |
| PTJ/P3/1.3/1.C/DJ (Sprijin pentru dezvoltarea întreprinderilor sociale) | Teritoriul unității administrativ teritoriale județ Dolj - RO411 - Dolj | Sunt vizate și comunitățile marginalizate în conformitate cu *Atlasul comunităților marginalizate* disponibil la data lansării apelului de proiecte. |
| PTJ/P4/1.3/1.C/GL (Sprijin pentru dezvoltarea întreprinderilor sociale) | Teritoriul unității administrativ teritoriale județ Galați - RO224 – Galaţi | Sunt vizate și comunitățile marginalizate în conformitate cu *Atlasul comunităților marginalizate* actualizat, atunci când va fi disponibil. |
| PTJ/P5/1.3/1.C/PH (Sprijin pentru dezvoltarea întreprinderilor sociale) | Teritoriul unității administrativ teritoriale județ Prahova - RO316 – Prahova | Zonele defavorizate Mizil, Filipești, Ceptura identificate inițial în conformitate cu OUG 24/1998 și, ulterior, conform OUG 75/2000 deși, în prezent, regimul juridic special al acestor zone nu mai este activ. Sunt vizate prioritar și comunitățile marginalizate identificate la nivelul județului conform versiunii actualizate a Atlasului comunităților marginalizate, disponibil la data lansării apelului de proiecte.  Zona defavorizată Mizil cuprinde orașul Mizil; zona defavorizată Filipești cuprinde comunele Filipeștii de Pădure, Măgureni și Filipeștii de Târg, iar zona defavorizată Ceptura cuprinde comuna cu aceeași denumire. |
| PTJ/P6/1.3/1.C /MS (Sprijin pentru dezvoltarea întreprinderilor) | Teritoriul unității administrativ teritoriale județ Mureș - RO125 – Mureş | Sunt vizate și comunitățile marginalizate în conformitate cu *Atlasul comunităților marginalizate* disponibil la data lansării apelului de proiecte. |

Teritoriile mai sus menționate sunt încadrate în cadrul categoriilor de regiuni mai puțin dezvoltate.

**Notă!**

Dacă la data deschiderii apelurilor de proiecte in MYSMIS, *Atlasul Zonelor Rurale Marginalizate și al Dezvoltării Umane Locale din România* nu suferă modificări, proiectul se va analiza pe baza documentului deja existent:

(<https://www.mmuncii.ro/j33/images/Documente/Minister/F6_Atlas_Rural_RO_23Mar2016.pdf>).

De asemenea, dacă la data deschiderii apelurilor de proiecte în MYSMIS, există documente aprobate la nivel de județ/local (ex. strategii de dezvoltare) care să identifice alte zone defavorizate la nivelul acestora, acestea vor fi justificate în cadrul cererii de finanțare și se vor anexa extrase din documentele respective, inclusiv aprobarea acestora, pentru a putea fi luate în considerare în procesul de evaluare și selecție a cererilor de finanțare.

## 3.6 Acțiuni sprijinite în cadrul apelului

În cadrul apelurilor este oferit sprijin pentru dezvoltarea întreprinderilor sociale existente. Pe lângă elementele legate de **dezvoltarea activității economice a întreprinderilor sociale**, proiectele implică măsuri de **creare a locurilor de muncă durabile din punct de vedere al mediului**, inclusiv formarea, perfecționarea și recalificarea persoanelor afectate de tranziția către o economie neutră din punct de vedere climatic.

Acțiunile sprijinite respectă principiul DNSH, conform analizei realizate pe baza îndrumarului tehnic al CE (RRF) și respectiv din anexa corespunzătoare la PTJ 2021-2027, luând în calcul măsurile de atenuare/adaptare necesare pentru conformarea cu principiul menționat.

Acțiunile privind investițiile în economia socială creează oportunități incluzive în găsirea unui loc de muncă pentru persoanele aparținând grupurilor vulnerabile. Întreprinderile sociale reflectă necesitatea unei economii care reconciliază dimensiunea socială, cea economică și cea financiară, care poate crea bunăstare și care nu este măsurată numai din punctul de vedere al capitalului său financiar, ci și, mai ales, din punctul de vedere al capitalului său social.

Acțiunile eligibile în cadrul acestui apel vor avea drept scop asigurarea sprijinului necesar pentru susținere întreprinderi sociale existente în județele Gorj, Dolj, Galați, Prahova și Mureș, inclusiv de actiuni de formare profesională după caz.

În cadrul apelurilor de proiecte sunt prioritizate proiectele în domeniile menționate expres în cadrul PTJ 2021-2027, cu mențiunea ca acestea să nu fie excluse din domeniile de aplicare ale:

* Regulamentului (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, cu modificările și completările ulterioare;
* Regulamentului (UE) 2021 1056 al Parlamentului European și al Consiliului din 24 iunie 2021 de instituire a Fondului pentru o tranziție justă, cu modificările și completările ulterioare;
* Regulamentului (UE) 2014/651 al Comisiei din 17 iunie 2014, de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, cu modificările și completările ulterioare;
* Regulamentului (UE) 2023/2831 din 13 decembrie 2023 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis ajutoarelor de minimis, cu modificările și completările ulterioare;
* Analizei DNSH de la nivelul PTJ 2021-2027.

Pentru detalii cu privire la aceste aspecte a se vedea Anexa la Schema ajutor de minimis pentru finanțarea investițiilor pentru dezvoltarea întreprinderilor sociale care sprijină creșterea durabilă și crearea de locuri de muncă în cadrul Programului Tranziție Justă 2021-2027, aprobată prin Ordinul ministrului investițiilor și proiectelor europene nr. .../....

**Contribuția proiectelor la obiectivele PTJ se va stabili în funcție de matricea de prioritizare de mai jos:**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Apeluri de proiecte: GJ, DJ, GL, PH, MS** | | | | | | | | | | | | |
|  | | | | | | | | | | | | |
| **Apel PTJ** | **Punctare suplimentară** | **Punctare suplimentară** | **Punctare suplimentară** | **Punctare suplimentară** | **Punctare suplimentară** | **Punctare suplimentară** | **Punctare suplimentară** | **Punctare suplimentară** | **Punctare suplimentară** | **Punctare suplimentară** | **Punctare suplimentară** | **Punctare suplimentară** |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
| **GJ DJ GL PH MS** | Creșterea numărului de locuri de muncă, față de minimum obligatoriu  (de 1 loc de muncă nou creat), va fi punctată suplimentar în cadrul grilei de evaluare tehnică și financiară | Proiectul vizează domeniile identificate expres în cadrul fiecărei priorități PTJ 2021-2027 sau corespunde unuia dintre domeniile din strategiile regionale de specializare inteligentă și se încadrează în obiectivele liniei de finanțare definite conform prezentului ghid | Localizarea sediului social și/sau a punctului de lucru cu desfășurare de activitate economică in zona vizată de apel înainte/după publicarea ghidului în consultare | Pentru includerea de măsuri de inițiere, calificare, recalificare, perfecționare, specializare pentru minimum o persoană din cele angajate pentru ocuparea locurilor de muncă nou create | Pentru localizare în zonele defavorizate[[1]](#footnote-2) și/sau comunitățile marginalizate[[2]](#footnote-3), inclusiv zone rurale marginalizate din aria geografică aplicabilă apelului de proiecte și pentru localizare în alte zone rurale din aria geografică aplicabilă apelului de proiecte | Pentru măsuri care contribuie în mod substanțial la obiectivele de mediu | Pentru utilizarea de materii prime secundare materii prime, materii, produse finite, materiale consumabile, materiale de natura obiectelor de inventar, ambalaje) care provin din procese de reciclare, produse finite care provin din procese de reciclare, reparare și reutilizare) în fluxul de producție/servicii.  Resursele respective provin din activități de reciclare, reparare și reutilizare, în corelare cu Strategia națională pentru economia circulară și a planului de acțiune aferent. Proveniența va putea fi demonstrată, cu contracte comerciale cu furnizori de astfel de produse realizate din materiale reciclabile sau reutilizabile, confirmate prin certificate de producător și/sau prin oferte comerciale sau precontracte. Cantitatea de materii prime/materiale utilizate va fi în corelare cu activitățile desfășurate. De asemenea, solicitantul poate demonstra îndeplinirea acestui criteriu dacă își asumă preluarea materiilor prime secundare și reutilizarea acestora în regie proprie. | Pentru utilizarea de materii prime locale ((materii prime, materii, produse finite, materiale consumabile, materiale de natura obiectelor de inventar, ambalaje) sursa unor materii prime utilizate în fluxul de producție, sursa unor produse finite utilizate în fluxul de servicii), să fie produse în județ, iar acest aspect se va justifica și demonstra în cadrul secțiunii specifice din planul de afaceri) și caracterul inovativ al activităților propuse prin proiect | Locurile de muncă propuse a fi create prin proiect sunt, prioritar, avute în vedere pentru angajarea de persoane cu competențe necesare din categoria profesională operatori și asamblori [[3]](#footnote-4), indiferent de activitatea prestată în societatea angajatoare | Pentru minimum un loc de muncă din cele propuse a fi create, solicitantul se angajează să le ocupe cu persoane din cel puțin una din categoriile:  - tinerii cu vârsta de până la 29 ani,  - persoanele cu vârsta de peste 55 de ani,  - femeile  - persoanele care se încadrează în categoria lucrătorilor defavorizați, a celor extrem de defavorizați și a lucrătorilor cu handicap. | Pentru angajarea prioritară a minimum unei persoane din cele care provin din activități economice, dintr-o industrie/ramură economică direct afectată de procesul de transformare în contextul procesului de tranziție justă în teritoriile vizate (întreg lanțul de producție, întreprinderile care își transformă procesul de producție pe domeniile verzi) | Dacă proiectul este promovat de o întreprindere al cărui acționariat este în procent de 50% sau mai mare format din femei (criteriul se referă la procentul acțiunilor deținute de femei înainte de publicarea ghidului în consultare);  Daca proiectul este promovat de o intreprindere a carei angajati provin din categoria lucrătorilor defavorizați, a celor extrem de defavorizați și a lucrătorilor cu handicap;  proiectul include măsuri de adaptare a infrastructurii, echipamentelor și utilajelor pentru accesul și operarea de către persoane cu dizabilități. |

**Apel de proiecte ITI Valea Ji**

## 3.7 Grup țintă vizat de apelul de proiecte

Grupul țintă este reprezentat de întreaga populație a zonelor vizate prioritar de apelurile de proiecte în conformitate secțiunea 3.5 la prezentul ghid.

De asemenea, suplimentar vor fi prioritizate investițiile care vizează ocuparea:

* persoanelor direct afectate de procesul de tranziție
* tinerilor cu vârsta de până la 29 ani,
* persoanelor cu vârsta de peste 55 de ani,
* femeilor,
* persoanelor care se încadrează în categoria lucrătorilor defavorizați, a celor extrem de defavorizați și a lucrătorilor cu handicap.

La nivelul întreprinderii de economie sprijinite, statutul de persoană vulnerabilă va fi justificat prin documente emise de furnizori autorizați de servicii sociale, publici sau privați (inclusiv anchete sociale). Aplicarea acestui criteriu reflectă angajamentul proiectului față de principiile incluziunii sociale și este în conformitate cu art. 53 alin. (1) și (4) din Legea 292/2011, care recunoaște economia socială ca instrument esențial în prevenirea și combaterea excluziunii sociale.

Solicitantul (întreprinderea economică existentă) va trebui să demonstreze întreaga procedură urmată în consultarea AJOFM în procesul de recrutare și faptul că au fost prioritizate la angajare persoanele afectate direct/indirect de procesul de tranziție. Cel puțin 75% din totalul de locuri de muncă create prin proiect, trebuie să vizeze persoane cu domiciliu/reședința în zona vizată de apel. În mod excepțional se acceptă și persoane ce nu au domiciliul în zona vizată dacă demonstrează că au fost direct afectate de procesele de tranziție desfășurate in zonele vizate de apel sau au fost afectate de procesul de reconversie economică în zona vizată de apel.

Solicitantul are obligația de a respecta prevederile Regulamentului nr. 679 din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date (Regulamentul general privind protecţia datelor), precum şi prevederile Directivei 2002/58/CE privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice), transpusă în legislaţia naţională prin Legea nr. 506/2004 privind prelucrarea datelor cu caracter personal şi protecţia vieţii private în sectorul comunicaţiilor electronice, cu modificarile si completarile ulterioare.

## 3.8 Indicatori

### 3.8.1 Indicatori de realizare

| ID | Indicatori de realizare | Unitate de măsură | Descriere indicator |
| --- | --- | --- | --- |
| RCO 01 | Întreprinderi care beneficiază de sprijin | (nr. într.sociale) | A se vedea încadrarea în categoria întreprinderilor sociale în conformitate cu subcapitolul 5.1.2. la prezentul ghid și anexa asociată. |
| RCO 02 | Întreprinderi care beneficiază de sprijin prin granturi | (nr. într.sociale) | A se vedea încadrarea în categoria întreprinderilor sociale în conformitate cu subcapitolul 5.1.2. la prezentul ghid și anexa asociată. |
| În cadrul apelurilor de proiecte lansate prin prezentul ghid, indicatorul RCO 01 are aceeași valoare cu indicatorul RCO 02, respectiv 1 întreprindere. | | | |
| EECO 01 | Număr total participanți | (nr. persoane) | Număr de participanți la cursurile de calificare, recalificare, formare continuă - perfecționare sau specializare.  Indicatorul este o sumă a indicatorilor EECO02 (șomeri), EECO04 (inactivi) și EECO05 (angajați). |
| EECO 05 | Număr total participanți | (nr. persoane) | Număr de participanți la cursurile de calificare, recalificare, formare continuă - perfecționare sau specializare. |
| În cadrul apelurilor de proiecte lansate prin prezentul ghid indicatorul EECO 01 are aceeași valoare cu indicatorul EECO 05. Totodată, în cazul prezentului ghid indicatorii EECO02 și EECO04 vor avea valoarea 0. | | | |

### 3.8.2 Indicatori de rezultat

Indicatorii de rezultat fac obiectul monitorizării performanțelor programului, având obiective și ținte stabilite la nivelul programului, și se referă la:

| ID | Indicatori de rezultat | Unitate de măsură | Descriere indicator |
| --- | --- | --- | --- |
| RCR 01 | Locuri de muncă create în entitățile care beneficiază de sprijin | Nr. mediu anual de locuri de muncă echivalent cu normă întreagă | Indicatorul se referă la creșterea numărului mediu de salariați, ca urmare a realizării proiectului, față de nivelul înregistrat în anul fiscal anterior deschiderii apelului de proiecte (se va avea în vedere valoarea medie a angajaților raportat la bilanțul aferent anului anterior deschiderii apelului de proiecte).Posturile vacante nu sunt luate în considerare la termenul de realizare a indicatorului.  Este obligatorie, totodată, menținerea numărului mediu anual de salariați astfel atins, pe toată durata rămasă din perioada de durabilitate a proiectului (3 ani de la realizarea plății finale în cadrul contractului de finanțare, sau în termenul prevăzut de ajutorul de minimis, oricare intervine ultimul).  Nerespectarea țintei stabilite în cererea de finanțare, pentru indicatorul de mai sus conduce la recuperarea proporțională cu indicatorul nerealizat a finanțării acordate. Verificarea respectării indicatorului se realizează în condițiile contractului de finanțare.  Asumarea unei anumite creșteri a numărului mediu anual de salariați, ca urmare a realizării proiectului, va fi punctată în cadrul evaluării tehnice și financiare. |

La completarea cererii de finanțare în MySMIS, indicatorul de rezultat se va introduce în tabelul indicatorilor prestabiliți de rezultat.

### 3.8.3 Indicatori suplimentari specifici apelului de proiecte

| **ID** | **Indicatori de rezultat** | **Unitate de măsură** | **Descriere indicator** |
| --- | --- | --- | --- |
| **IS 1** | Locuri de muncă create pentru persoane direct afectate de procesul de tranziție | Nr. mediu anual de locuri de muncă echivalent cu normă întreagă | Intră în componența indicatorului RCR 01, dar monitorizează ca persoanele angajate să fi fost afectate direct de procesul de tranziție justă. |
| **IS 2** | Locuri de muncă create pentru persoanele din celelalte categorii defavorizate | Nr. mediu anual de locuri de muncă echivalente cu normă întreagă | Intră în componența indicatorului RCR 01, dar vizează:   * tinerii cu vârsta de până la 29 ani, * persoanele cu vârsta de peste 55 de ani; * femei; * persoanele care se încadrează în categoria lucrătorilor defavorizați, a celor extrem de defavorizați și a lucrătorilor cu handicap. |

Nu se acceptă identificarea și cuantificarea, în cadrul cererii de finanțare, a altor indicatori de realizare, rezultat și suplimentari în afara celor menționați la **subcapitolele 3.8.1 - 3.8.3** de mai sus.

## 3.9 Rezultatele așteptate

Principalele rezultate urmărite prin promovarea investițiilor pentru acțiunea „Dezvoltarea întreprinderilor sociale prin acordarea de sprijin pentru creșterea durabilă și crearea de locuri de muncă în cadrul Programului Tranziție Justă 2021-2027” **vizează sprinjinirea dezvoltării activității economice a întreprinderilor sociale și crearea de noi locuri de muncă durabile** din perspectiva obiectivelor de mediu, **inclusiv formarea, perfecționarea și recalificarea persoanelor afectate de tranziție**.

De asemenea, a se vedea indicatorii de rezultat și suplimentari menționați în cadrul **subcapitolelor 3.8.2 - 3.8.3** din prezentul ghid.

## Operațiune de importanță strategică

Nu se aplică prezentului apel de proiecte.

## Investiții teritoriale integrate

Nu se aplică prezentului apel de proiecte.

## Dezvoltare locală plasată sub responsabilitatea comunității

(nu se aplică prezentului apel de proiecte).

## 3.13 Aplicarea regulilor privind ajutorul de stat

În cadrul apelurilor lansate prin prezentul ghid se aplică prevederile Schemei de ajutor *de minimis* pentru finanțarea investițiilor pentru dezvoltarea întreprinderilor sociale care sprijină creșterea durabilă și crearea de locuri de muncă în cadrul Programului Tranziție Justă 2021-2027, aprobată prin Ordinul ministrului investițiilor și proiectelor europene nr. ................

Schema de ajutor *de minimis* pentru finanțarea investițiilor pentru dezvoltarea întreprinderilor sociale include criteriile pe care trebuie să le îndeplinească solicitantul și proiectul pentru acordarea ajutorului de minimis, având la bază prevederile Regulamentului Comisiei Europene (UE) 2023/2831 din 13 decembrie 2023 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis (Regulamentul de minimis).

Forma de sprijin acordată în cadrul apelurilor de proiecte este grantul sub forma rambursării costurilor eligibile suportate efectiv de beneficiar și plătite pentru implementarea proiectul, conform art. 52 și art. 53, alin. (1), lit. (a) din Regulamentul (UE) 2021/1060 fiind aplicabile regulile ajutorului de minimis.

În cadrul acestor apeluri, valoarea finanțării nerambursabile acordate este de minim 50.000 euro și maxim 300.000 euro per întreprindere socială, echivalent în lei la cursul de schimb Inforeuro, valabil la data lansării apelurilor de proiecte, cu respectarea regulilor de cumul aplicabile.

In determinarea valoarii finanțării nerambursabile se iau în calcul următoarele:

a) valoarea totală a ajutoarelor *de minimis* (luând în calcul și ajutorul *de minimis* acordat în cadrul acestui apel) acordate solicitantului, întreprindere unică, aşa cum este definită aceasta în secțiunea aferentă, nu poate depăşi 300.000 euro în ultimii 3 ani, indiferent dacă ajutorul a fost acordat din surse naţionale sau comunitare. În cazul în care solicitantul face parte dintr-o întreprindere unică, în sensul prevederilor Regulamentului 2831/2023, pentru verificarea îndeplinirii plafonului de maximum 300.000 euro anterior menționat, se vor lua în considerare ajutoarele *de minimis* acordate întreprinderii unice. În cazul în care prin acordarea de noi ajutoare s-ar depăși plafonul *de minimis*, respectivul ajutor nou nu beneficiază de dispozițiile Regulamentului *de minimis*;

b) atunci când o întreprindere socială solicitantă desfășoară activități într-unul din sectoarele excluse din domeniul de aplicare al Regulamentului *de minimis*, trebuie să prezinte documente contabile care să ateste separarea activităților sau distincția între conturi, pentru a dovedi că sectoarele excluse nu beneficiază de ajutorul acordat în cadrul acestui apel. Aceeași condiție se aplică și dacă întreprinderea socială își desfășoară activitatea în sectoare în care se aplică plafoane *de minimis* mai scăzute. Dacă o întreprindere socială nu poate asigura faptul că activitățile corespunzătoare sectoarelor în cazul cărora se aplică plafoane *de minimis* mai scăzute beneficiază de ajutoare *de minimis* doar în limita acestor plafoane mai scăzute, atunci ar trebui să se aplice plafonul cel mai scăzut tuturor activităților pe care le desfășoară întreprinderea socială.

c) ajutorul *de minimis* se consideră acordat în momentul în care se conferă întreprinderii sociale dreptul legal de a beneficia de aceste ajutoare în temeiul legislației naționale aplicabile, respectiv la data semnării contractului de finanțare, indiferent de data la care ajutorul se plătește întreprinderii beneficiare.

În cazul fuziunilor întreprinderilor sociale prin contopire sau absorbție, atunci când se stabileşte dacă un nou ajutor *de minimis* acordat unei întreprinderi noi sau întreprinderii care face absorbția depăşeşte plafonul stabilit prin art. 3 alin. (2) din Regulamentul (UE) 2023/2831, se iau în considerare toate ajutoarele *de minimis* anterioare acordate oricăreia dintre întreprinderile care fuzionează. Ajutoarele *de minimis* acordate legal înainte de fuziune sau achiziţie rămân legal acordate.

În cazul în care o întreprindere socială se divide în două sau mai multe întreprinderi separate, ajutoarele *de minimis* acordate înainte de separare se alocă întreprinderii sociale care a beneficiat de acestea şi anume, în principiu, întreprinderii sociale care preia activităţile pentru care au fost utilizate ajutoarele *de minimis*. În cazul în care o astfel de alocare nu este posibilă, ajutoarele *de minimis* se alocă proporţional pe baza valorii contabile a capitalului propriu al noilor întreprinderi sociale la data efectivă a separării.

d) costurile eligibile trebuie să fie susținute prin documente justificative care trebuie să fie clare, specifice și contemporane cu faptele, cu excepţia costurilor eligibile indirecte care se vor deconta prin aplicarea ratei forfetare la valoarea cheltuielilor directe eligibile.

**Atenție!**

În cazul în care vor interveni modificări pe parcursul procesului de aprobare a măsurii de ajutor de minimis, ghidul solicitantului va fi modificat în consecință.

**Schema de măsuri de ajutor de minimis include criteriile pe care trebuie să le îndeplinească Solicitantul (întreprinderea socială existentă)** pentru acordarea ajutorului de minimis, având la bază prevederile:

* Regulamentului Comisiei Europene (UE) 2023/2831 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis (Regulamentul de minimis), cu modificările și completările ulterioare;
* OUG nr. 77/2014 privind procedurile naționale în domeniul ajutorului de stat, precum şi pentru modificarea şi completarea Legii concurenței nr. 21/1996, aprobată prin Legea nr. 20/2015, cu modificările și completările ulterioare.

**Atenție!**

Detalii suplimentare privind regulile aplicabile ajutorului de minimis se regăsesc în schema de măsuri de ajutor de minimis având ca obiectiv dezvoltarea întreprinderilor sociale prin acordarea de sprijin pentru creșterea durabilă și crearea de locuri de muncă în cadrul Programului Tranziție Justă 2021-2027, aprobată prin Ordinul ...............................

## Reguli privind instrumentele financiare

Nu se aplică prezentului apel de proiecte.

## Acțiuni interregionale, transfrontaliere și transnaționale

Nu se aplică prezentului apel de proiecte.

## 3.16 Principii orizontale

În procesul de pregătire, verificare, implementare și durabilitate a proiectului, solicitantul are obligația de a respecta legislația națională și europeană cu privire la:

* drepturile fundamentale ale omului așa cum sunt definite în Carta drepturilor fundamentale a Uniunii Europene;
* egalitatea de șanse între femei și bărbați,
* prevenirea și combaterea discriminării;
* drepturile persoanelor cu dizabilități așa cum sunt definite în Carta drepturilor persoanelor cu dizabilități, include și accesibilitatea;
* dezvoltarea durabilă;
* principiul de a nu prejudicia în mod semnificativ obiectivele de mediu.

Proiectul va prevede măsuri în conformitate cu cerințele privind protecția mediului pentru promovarea dezvoltării durabile, astfel cum este prevăzut la articolul 11 și cu articolul 191, alineatul (1) din TFUE, ținând seama de obiectivele de dezvoltare durabilă ale ONU, de Acordul de la Paris și respectarea principiului de „a nu prejudicia în mod semnificativ” obiectivele de mediu (DNSH).

Proiectele trebuie să descrie și să demonstreze modul în care principiile de mai sus sunt promovate prin activitățile planificate, detaliindu-se concret care sunt măsurile și instrumentele prin care solicitantul va garanta aplicarea respectivelor principii.

Proiectul va implementa măsuri în ceea ce privește egalitatea de șanse, nediscriminarea pe criterii de gen, origine rasială sau etnică, religie sau convingeri, handicap, vârstă sau orientare sexuală, accesibilitate pentru persoanele cu handicap, cu respectarea drepturilor fundamentale și a Cartei Drepturilor Fundamentale UE. Se acordă o atenție deosebită grupurilor vulnerabile care sunt afectate în mod disproporționat de efectele adverse ale tranziției, cum ar fi lucrătorii cu handicap.

## 3.17 Aspecte de mediu

Inclusiv aplicarea Directivei 2011/92/UE a Parlamentului European și a Consiliului. Aplicarea principiului DNSH. Imunizarea la schimbările climatice

Integrarea în cadrul proiectelor a elementelor care vor demonstra că se respectă principiile DNSH, pentru fiecare obiectiv de mediu **este obligatorie.**

Astfel, pentru fiecare din cele șase (6) obiective de mediu:

1. atenuarea schimbărilor climatice;
2. adaptarea la schimbările climatice;
3. utilizarea durabilă și protejarea resurselor de apă și a celor marine;
4. economia circulară, inclusiv prevenirea de deșeuri și reciclarea acestora;
5. prevenirea și controlul poluării;
6. protecția și refacerea biodiversității și a ecosistemelor în cadrul Listei de auto-evaluare DNSH (Anexa nr. 6 la ghid) se va indica dacă necesită o evaluare de fond și/sau cazul în care nu este necesară o astfel de evaluare se vor prezenta elemente justificative.

Principiul DNSH va fi autoevaluat luând în considerare efectul direct și indirect al activității asupra mediului al produselor și serviciilor furnizate de activitatea respectivă, pe durata întregului lor ciclul de viață, în special luând în considerare fazele de producție, de utilizare și de scoatere din uz a respectivelor produse și servicii. Completarea **Anexei 6a)** *Lista de auto-evaluare DNSH* se va realiza având în vedere **Anexa**  **6b) -** Listă de auto-evaluare privind respectarea principiului „a nu prejudicia în mod semnificativ” (DNSH) obiectivele de mediu - Îndrumări metodologice.

Respectarea principiului DNSH se va reflecta în actul de reglementare emis de autoritatea publică pentru protecția mediului în conformitate cu art. 9, alin. (6) din Legea nr. 292/2018 privind evaluarea impactului anumitor proiecte publice și private asupra mediului. Astfel, solicitantul, în cadrul memoriului de prezentare, va include la secțiunea *VI. Descrierea tuturor efectelor semnificative posibile asupra mediului ale proiectului* și informațiile cuprinse în Lista de auto-evaluare DNSH.

Respectarea principiului DNSH constituie criteriu de selecție, conform PTJ, iar Lista de auto-evaluare DNSH va fi anexă la cererea de finanțare. Totodată, în funcție de domeniul de activitate al proiectelor se va avea în vedere respectarea prevederilor Legii nr. 292/2018 privind evaluarea impactului anumitor proiecte publice şi private asupra mediului <http://www.mmediu.ro/categorie/eia/134>.

Pentru proiectele de infrastructură care se supun derulării procedurii de evaluare a impactului asupra mediului se vor avea în vedere prevederile *Ordinului ministrului mediului, apelor și pădurilor nr. 269/2020 privind aprobarea ghidului general aplicabil etapelor procedurii de evaluare a impactului asupra mediului, a ghidului pentru evaluarea impactului asupra mediului în context transfrontalier și a altor ghiduri specifice pentru diferite domenii și categorii de proiecte* coroborat cu prevederile documentului Orientările tehnice referitoare la imunizarea infrastructurii la schimbările climatice în perioada 2021 - 2027 (2021/C 373/01).

AM PTJ, respectiv OI PTJ, după caz, va analiza la nivel de proiect/operațiune respectarea principiului DNSH de către beneficiar la nivelul proiectelor, pe baza listei de auto-evaluare DNSH, ce are ca scop verificarea îndeplinirii cerințelor aferente proiectelor după cum au fost stabilite în analiza DNSH la nivelul PTJ. De asemenea se va avea în vedere analizarea și a celorlalte documente relevante anexate la cererea de finanțare (decizia etapei de încadrare in procedura de evaluare a impactului asupra mediului/clasarea notificării, documentația tehnico economică, acolo unde este cazul, secțiunile relevante din cererea de finanțare, etc).

## 3.18 Caracterul durabil al proiectul

**Caracterul durabil al proiectelor** este definit în conformitate cu prevederile art. 65 din Regulamentul (UE) 2021/1060 și se va referi la menținerea activităților pe o perioadă de trei ani de la efectuarea plății finale către beneficiar în contractul de finanțare.

Pe perioada de durabilitate a proiectului, beneficiarul trebuie să respecte următoarele:

1. să nu înceteze activitatea sau să nu o transfere în afara regiunii de nivel NUTS 2 în care a primit sprijin/sau a teritoriului definit la nivelul apelului de proiecte;
2. să nu realizeze o modificare a proprietății asupra unui element de infrastructură care conferă un avantaj nejustificat unei întreprinderi sau unui organism public;
3. să nu realizeze o modificare substanțială care afectează natura, obiectivele sau condițiile de implementare a proiectului și care ar conduce la subminarea obiectivelor inițiale ale acestuia.

Investițiile pentru sprijinirea întreprinderilor sociale trebuie să contribuie la diversificarea economică durabilă a teritoriilor afectate de procesul de tranziție justă.

Beneficiarul are obligația de a menține caracterului durabil al investiției pentru o perioadă de 3 ani de la efectuarea plății finale în cadrul contractului de finanțare sau în termenul prevăzut de ajutorul de minimis, oricare intervine ultimul, inclusiv sub aspectul numărul minim de locuri de muncă (exprimat ca echivalent normă întreagă, ENI) asumat a fi realizat în cadrul proiectului de investiții.

După finalizarea perioadei de implementare, se menține obligația beneficiarului de a asigura sustenabilitatea și durabilitatea proiectului, conform specificațiilor asumate în cererea de finanțare, de a păstra toate documentele în legătură cu utilizarea finanțării pe perioada stabilită în contractul de finanțare și se menține obligația de a le pune la dispoziția AM PTJ, Autorității de Certificare şi Plată, Autorității de Audit, Comisiei Europene, Oficiului European de Luptă Antifraudă, Curții Europene de Conturi, precum și oricărui organism abilitat să efectueze verificări asupra modului de utilizare a finanțării nerambursabile.

## 3.19 Acțiuni menite să garanteze egalitatea de șanse, de gen, incluziunea și nediscriminarea

În ceea ce privește egalitatea de șanse șinediscriminarea bazată pe motive precum: sexul, orientarea sexuală, handicapul, vârsta, rasa, originea etnică, naționalitatea şi religia sau convingerile, implică detalierea modului în care proiectul abordează aceste elemente, atât în ceea ce privește politicile solicitanților în domeniul recrutării, în practica achizițiilor în cadrul proiectului, precum și în ceea ce privește facilitățile oferite, pentru anumite categorii defavorizate, în cadrul și prin proiectul propus a fi finanțat.

Pentru egalitatea de gen și nediscriminare se vor avea în vedere principiile:

* remunerare egală pentru muncă egală;
* egalitate de șanse și de tratament în materie de încadrare în muncă;
* acțiuni pozitive pentru capacitarea femeilor și/sau a persoanelor cu dizabilități;
* combaterea tuturor formelor de discriminare.

Referitor la egalitatea de șanse, de gen și nediscriminare, proiectele trebuie să descrie și să demonstreze modul în care principiile de mai sus sunt promovate prin activitățile planificate, detaliindu-se, la modul concret, care sunt măsurile și instrumentele prin care solicitantul va garanta aplicarea respectivelor principii.

## 3.20 Teme secundare

Nu se aplică prezentului apel de proiecte.

## 3.21 Informarea și vizibilitatea sprijinului din fonduri

Solicitantul are obligația să prevadă în cadrul cererii de finanțare măsuri care să asigure o vizibilitate potrivită a obiectivelor, rezultatelor obținute etc. în conformitate cu prevederile modelului-cadru de contract de finanțare anexat, respectiv cu prevederile Regulamentului (UE) nr. 2021/1060, consolidat și cu prevederile Ghidului de Identitate Vizuală 2021-2027 (GIV), ce poate fi accesat la adresa https://mfe.gov.ro/comunicare/strategie-de-comunicare/.

În cadrul cererii de finanțare vor fi detaliate măsurile de vizibilitate, transparență și comunicare, conform cerințelor din Regulamentul (UE) de stabilire a dispozițiilor comune nr. 2021/1060, cu excepțiile stabilite prin H. .G. nr. 873/2022 privind stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021 - 2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă.

Măsuri minime obligatorii de informare și publicitate aferente intervențiilor vizate de prezentul apel de proiecte.

Cheltuielile cu activitățile obligatorii de informare și publicitate aferente proiectului sunt eligibile în conformitate cu prevederile contractului de finanțare, fiind prevăzute în categoria cheltuieli indirecte:

1. publicarea unui comunicat de presă/anunț de presă la începutul și la finalizarea proiectului pe site-ul propriu sau în orice alt mediu de comunicare cu vizibilitate mare pentru publicul larg (presă scrisă tipărită locală/regională/națională, publicații online etc);
2. materiale de informare/comunicare tipărite sau tipăribile sub formă digitală (pliante, rapoarte, broșuri de informare/ povești de succes, buletine informative, cărți etc.) ce vor avea pe prima copertă setul de însemne grafice obligatorii;
3. expunerea, de la începerea implementării fizice a operațiunilor care implică investiții fizice a unor plăci sau panouri permanente, clar vizibile publicului, care conțin emblema Uniunii în conformitate cu caracteristicile tehnice stabilite în anexa IX a Regulamentului UE de stabilire a dispozițiilor comune 2021/ 1060 și informații privind respectivele operațiuni;
4. realizarea unui afiș cu dimensiunea minimă A3 sau un afișaj electronic echivalent (numai pentru proiectele care au o valoare sub 500.000 euro);
5. afișarea pe site-ul oficial de internet, dacă există, și pe paginile de comunicare socială ale beneficiarului a unei scurte descrieri a operațiunii, proporțională cu nivelul sprijinului, inclusiv a scopurilor și rezultatelor acesteia, evidențiind sprijinul financiar din partea Uniunii;
6. Realizarea unui portofoliu de fotografii pe parcursul desfășurării proiectului pentru a ilustra evoluția acestuia;
7. pentru proiectele al căror cost total depășește 10.000.000 euro, este obligatorie organizarea unui eveniment sau a unei activități de comunicare, după caz, cu implicarea Comisiei Europene și a AM PTJ în timp util.

Beneficiarul va pune la dispoziția AM PTJ informații care să permită monitorizarea și informarea cu privire la rezultatele obținute. Beneficiarul are obligația să pună la dispoziția AM PTJ/OIPTJ și CE, la cerere, date și informații despre proiecte și stadiul lor de implementare, inclusiv fotografii, în vederea probării și asigurării transparenței utilizării fondurilor.

În cazul în care beneficiarul nu își respectă obligațiile ce îi revin și în cazul în care nu ia măsuri de remediere, AM PTJ va putea aplica măsuri, cu luarea în considerare a principiului proporționalității, putând diminua cu cel mult 3% sprijinul acordat din fonduri pentru proiectul respectiv, în funcție de valoarea proiectului și neregula identificată, în conformitate cu Regulamentul (UE) 2021/ 1060, art. 50, alin (3).

# 4. INFORMAȚII ADMINISTRATIVE DESPRE APELUL DE PROIECTE

## 4.1 Data deschiderii apelului de proiecte

Data deschiderii apelurilor de proiecte reprezintă data publicării prezentului ghid pe site-ul <https://mfe.gov.ro/ptj-21-27/>.

## 4.2 Perioada de pregătire a proiectelor

Perioada de pregătire reprezintă perioada de la data deschiderii apelului de proiecte până la data de începere a depunerii proiectelor prin sistemul electronic MYSMIS.

Pentru pregătirea proiectelor în vederea depunerii cererii de finanțare solicitantul de finanțare are la dispoziție o perioadă de 1 lunăcalculată de la data publicării formei finale a ghidului solicitantului.

## 4.3 Perioada de depunere a proiectelor

### 4.3.1 Data și ora pentru începerea depunerii de proiecte

Data de la care pot fi depuse cereri de finanțare: ......./......../........, ora ........., în sistemul informatic MySMIS 2021/SMIS2021+.

### 4.3.2 Data și ora închiderii apelului de proiecte

Data până la care pot fi depuse cereri de finanțare: ......./......../........, ora ........., în sistemul informatic MySMIS 2021/SMIS2021+.

Autoritatea de management poate prelungi termenul de depunere în funcție de solicitările primite, de rata de contractare a proiectelor, deciziile de realocare a unor fonduri sau alte considerente.

## 4.4 Modalitatea de depunere a proiectelor

Cererile de finanțare împreună cu anexele aferente se depun exclusiv prin sistemul informatic MySMIS 2021/SMIS2021+, în intervalul menționat la **subcapitolul 4.3**.

Data depunerii cererii de finanțare este considerată data transmiterii formularului electronic al cererii de finanțare prin sistemul informatic MySMIS2021/SMIS2021+.

**Un solicitant poate depune o singură cerere de finanțare, în cadrul unui singur apel din cele care fac obiectul prezentului ghid. Verificarea se realizează la nivel de CUI solicitant. Retragerea unei cereri de finanțare și redepunerea acesteia este permisă doar până la alocarea cererii unei comisii de evaluare.**

**Depunerea unei cereri de finanțare nu poate avea ca scop asigurarea cofinanțării unui alt proiect.**

# 5. CONDIȚII DE ELIGIBILITATE

Pentru selectarea operațiunilor, criteriile și metodologia de selecție se aplică nediscriminatoriu și transparent tuturor solicitanților la finanțare, în condițiile prevăzute de prezentul capitol. Criteriile de eligibilitate și criteriile folosite pentru selecția operațiunilor au fost aprobate prin Decizia CMPTJ nr. 28/11.03.2025**,** cu modificările și completările ulterioare.

Ca regulă generală, criteriile de eligibilitate pentru solicitant trebuie îndeplinite începând cu data depunerii cererii de finanțare, pe întreg procesul de evaluare, selecție, contractare, implementare, monitorizare, durabilitate, cu excepțiile prevăzute în cadrul prezentei secțiuni (cu subsecțiunile aferente) și respectiv ale contractului de finanțare.

Modificarea valorii finanțării nerambursabile pe parcursul perioadei de implementare nu poate conduce la modificarea angajamentului solicitantului cu privire la numărul minim de locuri de muncă propuse a fi create și/sau a celor pentru care s-a angajat suplimentar, conform grilei de evaluare tehnico - financiare.

Conform cerințelor prezentului Ghid, solicitantul **se obligă să creeze minim1 loc nou de muncă**, prin grila ETF fiind punctat suplimentar crearea unui număr mai mare de locuri de muncă față de minimul obligatoriu. În cazul vacantării locurilor de muncă nou create prin proiect, beneficiarul se obligă ca, în termen de maximum 30 de zile calendaristice, să ocupe posturile vacante, cu respectarea condițiilor de angajare asumate prin proiect.

În plus, se vor avea în vedere respectarea următoarelor cerințe:

* criteriile de eligibilitate și de selecție care privesc aspecte legate de anul de referință al situațiilor financiare se referă la anul fiscal din anul dechiderii apelului de proiecte sau, după caz, la anul fiscal anterior deschiderii apelului de proiecte.
* criteriile din etapa de evaluare și proiecțiile financiare asociate proiectului vor avea în vedere situațiile financiare aferente anului fiscal anterior deschiderii apelului de proiecte. În situația în care pe parcursul procesului de evaluare, selecție, contractare se încheie un nou an fiscal, solicitantul are obligația menținerii criteriilor de eligibilitate în noul an fiscal (menținerea încadrării în categoria întreprinderilor sociale, numărul minim obligatoriu de locuri de muncă, numărul mediu începând de la **0 angajați, fără a lua în calcul funcția de administrator/manager sau oricare altă funcție executivă în raport cu categoriile prevăzute de art. 3. Alin.1 din legea 219/2015**.

**Notă:**

În cazul în care solicitantul înregistrează un număr mediu de salariați mai mare decât cel din anul fiscal anterior deschiderii apelului de proiecte, proiectul rămâne eligibil, însă aceste locuri de muncă nu pot fi asociate investiției finanțate prin apelul de proiecte.

În cazul în care pe parcursul procesului de evaluare, selecție și contractare intervin mai mulți ani fiscali, condițiile de mai sus trebuie respectate pentru fiecare dintre ani.

Angajamentul solicitantului cu privire la numărul de locuri de muncă nou create se va actualiza în etapa de contractare, prin raportare la numărul mediu de salariați din anul anterior etapei respective, cu menținerea cuantumului inițial asumat privind numărul de locuri de muncă nou create, menținându-se baza referitoare la numărul mediu de angajați din anul fiscal anterior etapei de contractare. AM PTJ/OI poate solicita situațiile financiare aferente anului fiscal intervenit pe parcursul procesului de evaluare, selecție și contractare.

Documentele care demonstrează îndeplinirea criteriilor de eligibilitate, indiferent de data la care sunt solicitate a fi transmise/depuse trebuie să indice îndeplinirea criteriilor conform prevederilor anterior menționate și a prezentului capitol.

Criteriile de eligibilitate și selecție asigură faptul că operațiunile sunt prioritizate, astfel încât să se maximizeze contribuția finanțării din partea Uniunii la îndeplinirea obiectivelor programului.

## 5.1 Eligibilitatea solicitanților și partenerilor

### 5.1.1Cerințe privind eligibilitatea solicitanților

Condițiile de eligibilitate ale solicitanților de fonduri externe nerambursabile fac obiectul declarației unice (**Anexa 3** la prezentul ghid), care se depune odată cu cererea de finanțare, urmând ca, în situația în care proiectul este evaluat și propus pentru contractare, solicitantul să facă, prin documente justificative, dovada îndeplinirii tuturor condițiilor de eligibilitate prevăzute de prezentul ghid, în condițiile și termenele stipulate de acesta.

Aplicația MySMIS2021/SMIS2021+ va genera declarația unică, care va fi completată de solicitant și va fi semnată cu semnătură electronică extinsă de către reprezentantul legal al acestuia.

Odată cu generarea şi semnarea declaraţiei unice, solicitantului i se aduce la cunoştinţă în mod automat, prin sistemul informatic MySMIS2021/SMIS2021+, că în etapa de contractare are obligaţia de a face dovada celor declarate.

Prin declarația unică, solicitantul confirmă respectarea cerințelor de ordin administrativ și îndeplinirea tuturor condițiilor de eligibilitate, inclusiv a condițiilor de evitare a dublei finanțări, conflictelor de interese, situației de întreprindere în dificultate/faliment, ajutor de minimis, eligibilitate TVA, plata datoriilor la zi față de bugetul public, precum și dovada îndeplinirii altor condiții de eligibilitate ale solicitantului și ale proiectului prevăzute de prezentul ghid.

De asemenea, odată cu transmiterea cererii de finanțare și/sau completarea declarației unice, solicitantul își exprimă acordul cu privire la utilizarea şi prelucrarea datelor cu caracter personal de către autoritatea de management sau orice altă structura cu responsabilități în gestiunea și controlul fondurilor europene, în cadrul procesului de evaluare și contractare și în cadrul verificărilor de management/audit/control, în scopul îndeplinirii activităților specifice, cu respectarea prevederilor legale.

Solicitanții înțeleg că, în cazul nerespectării condițiilor de eligibilitate conform prezentului ghid, oricând pe perioada procesului de evaluare, selecție și contractare, cererea de finanțare va fi respinsă. În acest sens, orice situație, eveniment ori modificare, care afectează sau ar putea afecta respectarea condițiilor de eligibilitate vor fi aduse la cunoștința către AM PTJ/OI PTJ, în termen de 5 zile lucrătoare de la luarea la cunoștință a situației respective, în caz contrar asumându-și riscul respingerii de la finanțare a proiectului.

### 5.1.2 Categorii de solicitanți eligibil

1. **Forma de constituire a solicitantului**

Solicitantul este o societate constituită și înregistrată în baza Legii nr. 219/2015 privind economia socială, cu modificările și completările ulterioare, cu sediul principal sau secundar în județele vizate de prezentul apel de proiecte. Statutul de întreprindere socială trebuie menținut pe toată perioada de durabilitate a proiectului.

Întreprinderea a fost înființată cel târziu la data deschiderii apelului de proiecte și nu a avut activitatea suspendată temporar oricând în anul curent depunerii cererii de finanțare și în anul fiscal anterior deschiderii apelului, în conformitate cu informațiile preluate de la Agenția Națională pentru Ocuparea Forței de Muncă, administrator legal al Registrului unic de evidență a întreprinderilor sociale.

Sucursalele, agențiile, reprezentanțele sau alte unități fără personalitate juridică nu sunt eligibile.

Întreprinderile în dificultate sunt excluse din domeniul de aplicare al Regulamentului (UE) 1056/2021 privind instituirea Fondului pentru Tranziție Justă, art. 9, lit c. ).

De asemenea, a se vedea prevederile Declarației unice și prevederile schemei de ajutor de minimis.

1. **Încadrarea solicitantului în categoria de întreprindere socială**

Solicitantul este o societate constituită și înregistrată în baza Legii nr. 219/2015 privind economia socială, cu modificările și completările ulterioare, care îndeplinesc următoarele condițiie, după cum urmează:

* 1. să fie constituite și înregistrate în baza: Legii nr. 1/2005 privind organizarea şi funcţionarea cooperaţiei, republicată, cu modificările ulterioare; Ordonanţei de urgenţă a Guvernului nr. 99/2006 privind instituţiile de credit şi adecvarea capitalului, aprobată cu modificări şi completări prin Legea nr. 227/2007, cu modificările şi completările ulterioare; Ordonanţei Guvernului nr. 26/2000 cu privire la asociaţii şi fundaţii, aprobată cu modificări şi completări prin Legea nr. 246/2005, cu modificările şi completările ulterioare; Legii nr. 122/1996 privind regimul juridic al caselor de ajutor reciproc ale salariaţilor şi al uniunilor acestora, republicată; Legii nr. 540/2002 privind casele de ajutor reciproc alepensionarilor, cu modificările şi completările ulterioare; Legii nr. 36/1991 privind societăţile agricole şi alte forme de asociere în agricultură, cu modificările şi completările ulterioare; Legii cooperaţiei agricole nr. 566/2004, cu modificările şi completările ulterioare; orice alte categorii de persoane juridice, indiferent de domeniul de activitate, care respectă, conform actelor legale de înfiinţare şi organizare, cumulativ, definiţia şi principiile economiei sociale. Pot fi întreprinderi sociale federațiile și uniunile persoanelor juridice prevăzute mai sus.
  2. cel târziu la data deschiderii apelului de proiecte și nu a avut activitatea suspendată temporar oricând în anul curent depunerii cererii de finanțare și în anul fiscal anterior deschiderii apelului, în conformitate cu informațiile preluate de la Agenția Națională pentru Ocuparea Forței de Muncă, administrator legal al Registrului unic de evidență a întreprinderilor sociale. și să își asume prin Declarație pe propria răspundere că se va afla în această situație la momentul contractării;
  3. nu reprezintă sucursale, agenții, reprezentanțe sau alte unități fără personalitate juridică;
  4. să aibă un număr mediu de salariați începând de la 0 angajați, fără a lua în calcul funcția de administrator sau asociat, în anul fiscal în curs sau, după caz, în anul anterior deschiderii apelului de proiecte;
  5. să aibă capacitatea de a asigura din surse proprii sau din surse atrase care nu fac obiectul niciunui alt ajutor, cofinanțarea pentru cheltuielile eligibile, neeligibile, suplimentare (după caz) generate de proiect pe parcursul implementării și costurile implicate de asigurarea caracterului durabil al proiectului;
  6. să nu aibă obligații de plată nete neachitate în termen, către bugetul consolidat al statului și respectiv bugetul local și să nu aibă fapte înscrise în cazierul fiscal pentru toate punctele sale de lucru situate pe raza unor unități administrativ teritoriale diferite;
  7. la depunerea cererii de finanțare, solicitantul trebuie să aibă deja domeniul/domeniile pentru care se acordă sprijin (clase CAEN) în vederea realizării investiției, înscris/e în obiectul de activitate, indiferent dacă reprezintă activitatea principală sau secundară a întreprinderii. Prin excepție, în cazul unei cereri de finanțare care presupune activarea într-un nou domeniu de activitate ca urmare a realizării proiectului, solicitantul se va angaja (prin declarația unică) ca, până la prima plată a ajutorului, dar nu mai târziu de finalizarea implementării proiectului, să autorizeze domeniul de activitate (clasa/clasele CAEN) vizat de proiect la locul de implementare ;
  8. în cazul unei cereri de finanțare care presupune înființarea unui sediu secundar (punct de lucru) ori activarea într-un nou domeniu de activitate ca urmare a realizării proiectului, solicitantul se va angaja (prin declarația unică) ca, până la prima plată a ajutorului, dar nu mai târziu de finalizarea implementării proiectului, să înregistreze locul de implementare ca punct de lucru.
  9. nu se află în situațiile prevăzute de Recomandarea Comisiei Europene nr. 1039/16.07.2020, publicată în JOUE nr. 227/16.07.2020 privind condiționarea acordării sprijinului financiar public de lipsa unei legături cu jurisdicțiile necooperante în scopuri fiscale, începând cu data depunerii cererii de finanţare, pe perioada de evaluare, selecţie şi contractare, durabilitate respectiv:
* nu este rezident în scopuri fiscale sau înmatriculat în temeiul legilor din jurisdicțiile care figurează pe lista Uniunii Europene a jurisdicțiilor necooperante în scopuri fiscale;
* nu este controlat, direct sau indirect, de către acționarii din jurisdicțiile care figurează pe lista Uniunii Europene a jurisdicțiilor necooperante, analiza mergând până la beneficiarul real, așa cum este acesta definit în art. 3 pct.6 din Directiva 2015/849, cu modificările și completările ulterioare;
* nu controlează, direct sau indirect, filialele sau nu dețin unități permanente proprii în jurisdicțiile care figurează pe lista Uniunii Europene a jurisdicțiilor necooperante în scopuri fiscale; și nu exercită dreptul de proprietate în comun cu întreprinderile din jurisdicțiile care figurează pe lista Uniunii Europene a jurisdicțiilor necooperante în scopuri fiscale.

Solicitantul de finanțare trebuie să își păstreze statul de întreprindere socială, atât la data solicitării finanțării, respectiv la data depunerii cererii de finanțare, cât și la data semnării contractului de finanțare, în caz contrar cererea de finanțare este respinsă de la finanțare.

**Notă:**

Conform prevederilor legale întreprinderile sociale pot fi definite în baza următoarelor criterii:

* acționează în scop social și/sau în interesul general al comunității;
* alocă procentul minim din profitul/excedentul realizat scopului social și rezervei statutare;
* se obligă să transmită bunurile rămase în urma lichidării către una sau mai multe întreprinderi sociale;
* aplică principiul echității sociale față de angajați și administratori asigurând niveluri de salarizare/remunerare echitabile, între care nu pot exista diferențe care să depășească raportul de 1 la 8.

1. **Solicitantul a înregistrat un număr mediu de salariați începând de la 0 angajați, fără a lua în calcul funcția de** **de administrator/manager sau oricare altă funcție executiva în raport cu categoriile prevăzute de art. 3. Alin.1 din legea 219/2015, în anul fiscal al deschiderii apelului sau, după caz, în anul fiscal anterior deschiderii apelului de proiecte.**

Păstrarea numărului mediu de salariați cel puțin la nivelul înregistrat în exercițiul financiar anterior deschiderii apelului de proiecte este o condiție de eligibilitate aplicabilă pe tot parcursul perioadei de evaluare, selecție, contractare, implementare și totodată este obligatorie menținerea numărului mediu anual de salariați astfel atins, pe toată perioada rămasă din perioada de durabilitate a proiectului (3 ani de la realizarea plății finale în cadrul contractului de finanțare sau în termenul prevăzut de ajutorul de minimis, oricare intervine ultimul).

Punctarea suplimentară a proiectului, în cadrul evaluării tehnice și financiare, se face doar în legătură cu indicatorul de proiect referitor la numărul mediu de salariați (numărul de salariați cu normă întreagă).

1. **Solicitantul se angajează și demonstrează că poate să suporte din surse proprii sau din surse atrase care nu fac obiectul niciunui alt ajutor, cofinanțarea prevăzută în prezentul ghid pentru cheltuielile eligibile, neeligibile, suplimentare (după caz) generate de proiect pe parcursul implementării și costurile implicate de asigurarea caracterului durabil al proiectului.**

La depunerea cererii de finanțare, solicitantul va completa Declarația unică, prin care își asumă capacitatea financiară.

Solicitantul demonstrează că are capacitate financiară de a asigura:

* contribuţia proprie la valoarea eligibilă a proiectului de minim 5% din valoarea totală eligibilă a proiectului;
* finanţarea cheltuielilor neeligibile ale proiectului, unde este cazul;
* resursele financiare necesare implementării optime a proiectului în condiţiile rambursării ulterioare a cheltuielilor eligibile;
* resursele financiare necesare asigurării costurilor de funcționare și întreținere a investiției și serviciile asociate necesare, în vederea asigurării sustenabilității financiare a acesteia, pe perioada de durabilitate a contractului de finanțare.

În etapa de contractare, solicitantul va prezenta scrisoarea de confort angajantă (emisă de instituție bancară) sau scrisoare de garanție emisă de instituții financiare nebancare (înregistrate în registrul B.N.R.) și/sau alte documente cu titlu probatoriu, respectiv un document din următoarele: extras de cont bancar, dovada unei linii/ contract de credit emise de bancă/ instituție financiar bancară prin care să se facă dovada posibilității solicitantului de a asigura cofinanțarea cheltuielilor eligibile/neeligibile/suplimentare, după caz, mai puțin TVA aferent deductibil.

Solicitantul trebuie să facă dovada că nu are fapte înscrise în cazierul fiscal și că nu are obligații de plată nete neachitate către bugetul consolidat al statului și respectiv către bugetul local, pentru sediul firmei și pentru toate punctele sale de lucru, situate atât pe raza unității administrativ - teritoriale vizate de apel, cât și pe cele de pe raza unităților administrativ - teritoriale diferite.

AM PTJ/OI poate solicita situațiile financiare aferente anului fiscal intervenit pe parcursul procesului de evaluare, selecție și contractare.

1. **Solicitantul și/ sau reprezentantul legal nu trebuie să se încadreze în niciuna din următoarele situații la termenele prevăzute în ghidul solicitantului în cadrul procesului de evaluare, selecție și contractare:**
   1. se află în stare de faliment/insolvență sau face obiectul unei proceduri de lichidare sau de administrare judiciară, a încheiat acorduri cu creditorii (în cadrul procedurilor anterior menționate), și-a suspendat activitatea economică sau face obiectul unei proceduri în urma acestor situații sau se află în situații similare în urma unei proceduri de aceeași natură prevăzute de legislația sau de reglementările naționale;
   2. face obiectul unei proceduri legale pentru declararea sa într-una din situațiile enumerate la lit. a);
   3. este încadrat în categoria întreprinderilor în dificultate, așa cum este definită la art. 3, pct. 12 din prezenta schemă;
   4. a fost găsit vinovat, printr-o hotărâre judecătorească definitivă, pentru comiterea unei fraude/ infracțiuni referitoare la obținerea și utilizarea fondurilor europene și/sau a fondurilor publice naționale aferente acestora, în conformitate cu prevederile Legii nr. 286/2009 privind Codul penal, cu modificările și completările ulterioare;
   5. este subiectul unei decizii de recuperare a unui ajutor *de minimis* care nu a fost deja executată și creanța nu a fost integral recuperată, anexându-se dovezi în acest sens.
2. **Solicitantul și/sau reprezentantul legal al solicitantului care își exercită atribuțiile de drept la data depunerii cererii de finanțare și pe perioada procesului de evaluare, selecție și contractare nu trebuie să se află într-una din situațiile de mai jos:**
   1. este subiectul unui conflict de interese, definit în conformitate cu prevederile naționale/europene în vigoare sau se află într-o situație care are sau poate avea ca efect compromiterea obiectivității și imparțialității procesului de evaluare, selecție, contractare și implementare a proiectului;
   2. se află în situația de a induce grav în eroare autoritatea de management și/sau prepușii acesteia sau comisiile de evaluare și selecție, prin furnizarea de informații incorecte în cadrul apelului de proiecte în derulare sau al altor apeluri de proiecte derulate pentru finanțare în cadrul altor programe cu finanțare europeană/națională;
   3. se află în situația de a încerca/de a fi încercat să obțină informații confidențiale sau să influențeze comisiile de evaluare și selecție sau autoritatea de management și/sau prepușii acesteia pe parcursul procesului de evaluare și selecție a apelului de proiecte în derulare sau a altor apeluri de proiecte derulate în cadrul unor programe cu finanțare europeană/națională;
   4. a suferit condamnări definitive în cauze referitoare la obţinerea şi utilizarea fondurilor europene şi/sau a fondurilor publice naţionale aferente acestora, inclusiv condamnări definitive datorate unei conduite profesionale îndreptate împotriva legii, decizie formulată de o autoritate de judecată ce are forță de res judicata.
3. Solicitantul deține un drept real sau a unui drept de folosință asupra locului de implementare a proiectului

În conformitate cu prevederile Codului Civil, art. 551, drepturile reale aplicabile în cadrul prezentului ghid sunt:

1. dreptul de proprietate;

2. dreptul de superficie;

3. dreptul de uzufruct;

4. dreptul de uz;

5. dreptul de abitație;

6. dreptul de servitute;

7. dreptul de administrare;

8. dreptul de concesiune;

9. dreptul de folosință;

10. alte drepturi cărora legea le recunoaște acest caracter.

Aceste aspecte trebuie coroborate cu prevederile Legii nr. 50/1991, republicată, privind autorizarea executării lucrărilor de construcție pentru posibilitatea de a obține autorizația de construire pentru obiectivele de investiție a proiectelor, acolo unde este cazul.

Aceste aspecte trebuie coroborate cu prevederile Legii nr. 50/1991, republicată, privind autorizarea executării lucrărilor de construcție pentru posibilitatea de a obține autorizația de construire pentru obiectivele de investiție a proiectelor, acolo unde este cazul. Pe lângă cele anterior menționate pentru proiectele pentru care nu este necesară emiterea autorizației de construire se acceptă și dreptul de folosință ce rezultă din contractele de închiriere și comodat.

Pentru toate situațiile, imobilul (teren și/sau clădiri) nu face obiectul unor litigii având ca obiect dreptul invocat de către solicitant pentru realizarea proiectului, aflate în curs de soluționare la instanțele judecătorești, nu face obiectul revendicărilor potrivit unor legi speciale în materie sau dreptului comun.

1. Pentru proiectele de investiții pentru care este necesară obținerea autorizației de construire, solicitantul are obligația, în etapa de contractare, respectiv nu mai târziu de semnarea contractului de finanțare de a face dovada unui drept real principal asupra bunurilor imobile care fac obiectul cererii de finanțare, în condițiile stabilite în prezentul ghid. În situația în care, în etapa de contractare, beneficiarul nu demonstrează că este titularul dreptului real principal, cererea de finanțare este respinsă. În acest caz, drepturile asociate proiectului se dovedesc la data depunerii cererii de finanțare, pe parcursul perioadei de evaluare, selecție, contractare și implementare și se mențin inclusiv pe perioada de implementare și respectiv pe perioada privind demonstrarea caracterului durabil al operațiunii, respectiv pe o perioadă de 3 ani de la plata finală sau în termenul prevăzut de ajutorul de minimis, oricare intervine ultimul. Pentru aceste proiecte, bunurile imobile care fac obiectul cererii de finanțare trebuie să îndeplinească, în mod cumulativ, nu mai târziu de semnarea contractului de finanțare, după caz, următoarele condiții:
2. să fie libere de orice sarcini sau interdicţii incompatibile cu realizarea activităţilor proiectului;
3. să nu facă obiectul unor garanţii, cesionări şi nici a unei alte forme de sarcini care ar putea afecta dreptul invocat;
4. să nu facă obiectul unor litigii având ca obiect dreptul invocat de către solicitant pentru realizarea proiectului, aflate în curs de soluţionare la instanţele judecătoreşti;
5. să nu facă obiectul revendicărilor potrivit unor legi speciale în materie sau dreptului comun.

Garanțiile reale asupra imobilelor (e.g. ipoteca) sunt, în accepțiunea prezentului ghid, incompatibile cu realizarea proiectelor de investiții în cadrul PTJ[[4]](#footnote-5).

De asemenea, ulterior semnării contractului de finanțare pentru proiectele de investiții pentru care este necesară obținerea autorizației de construire, aflate în perioada de implementare, respectiv în perioada în care este asigurat caracterul durabil al proiectului, în condițiile art. 65 din Regulamentul (UE) 2021/1.060, cu modificările și completările ulterioare, nu pot fi stabilite limite ale dreptului invocat care să fie incompatibile cu realizarea activităților proiectului, pentru bunurile imobile care fac obiectul cererii de finanțare decât în limitele stricte ale prevederilor contractului de finanțare.

1. Pentru proiectele de investiții pentru care nu este necesară obținerea autorizației de construire, precum și pentru proiectele care vizează exclusiv dotări și, după caz, achiziția de servicii, solicitantul are obligația, în condițiile și la termenele din prezentul ghid, în etapa de contractare, respectiv nu mai târziu de semnarea contractului de finanțare de a face dovada unui drept real sau a unui drept de folosință care rezultă din contracte de închiriere sau de comodat asupra bunurilor imobile care fac obiectul cererii de finanțare și/sau asupra bunurilor imobile care constituie locația/locațiile de implementare a proiectului. În situația în care, în etapa de contractare, beneficiarul nu demonstrează că este titularul dreptului real sau al unui drept de folosință care rezultă din contracte de închiriere sau de comodat, cererea de finanțare este respinsă.

Pentru proiectele pentru care nu este necesară obținerea autorizației de construire în conformitate cu prevederile legale în vigoare, solicitantul declară că deține drepturile asociate imobilului necesare implementării proiectului și asigurării caracterului durabil, și că respectă regimul juridic aferent sarcinilor, prin raportare la legislația în vigoare, la data demarării etapei de contractare. AMPTJ/OI verifică, în etapa de contractare respectarea acestor condiții. Cu toate acestea locul de implementare trebuie identificat în cadrul cererii de finanțare și trebuie să fie adecvat proiectului conform secțiunii 5.2, cerința 3.

Pentru aceste proiecte, aflate în perioada de implementare, respectiv în perioada în care este asigurat caracterul durabil al proiectului, în condițiile art. 65 din Regulamentul (UE) 2021/1.060, cu modificările și completările ulterioare, nu pot fi stabilite limite ale dreptului invocat care să fie incompatibile cu realizarea activităților proiectului, pentru bunurile imobile care fac obiectul cererii de finanțare și/sau bunurile imobile care constituie locația/locațiile de implementare a proiectului, decât în limitele stricte ale prevederilor contractului de finanțare.

1. **Solicitantul trebuie să se regăsească în următoarele situații, la momentul contractării:**
   1. în cazul solicitantului pentru care au fost stabilite debite în sarcina sa, ca urmare a măsurilor legale întreprinse de autoritatea de management, acesta va putea încheia contractul de finanțare în următoarele situaţii:

i. recunoaşte debitul stabilit în sarcina sa de autoritatea de management pentru PTJ şi îl achită integral, ataşând dovezi în acest sens, cu excepția proiectelor aflate în implementare, pentru care recunoaşte debitul stabilit şi îl achită integral sau îşi exprimă acordul cu privire la stingerea acestuia din valoarea cererilor de rambursare ulterioare, aferente proiectului în cadrul căruia a fost constatat.

ii. a contestat în instanță notificările/ procesele-verbale/ notele de constatare a unor debite și, prin decizie a instanțelor de judecată, acestea au fost suspendate de la executare, anexând dovezi în acest sens.

Situațiile de la punctele i. și ii. de mai sus nu se aplică contractelor de finanțare pentru care s-a acordat ajutor *de minimis*; în acest caz, deciziile de recuperare a ajutoarelor de stat trebuie să fie executate și creanțele recuperate integral.

* 1. și-a achitat obligațiile de plată nete către bugetul de stat și respectiv bugetul local, în cuantumul stabilit de legislația în vigoare.
  2. deține dreptul legal de a desfășura activitățile prevăzute în cadrul proiectului.

AM PTJ/OI poate solicita situațiile financiare aferente anului fiscal intervenit pe parcursul procesului de evaluare, selecție și contractare.

### 5.1.3 Categorii de parteneri eligibili

Nu se aplică prezentului apel de proiecte.

### 5.1.4 Reguli și cerințe privind parteneriatul

Nu se aplică prezentului apel de proiecte.

## Cerințe privind eligibilitatea proiectului

1. Încadrarea proiectului în obiectivul programului, a priorității și acțiunii pentru care se lansează apelurile de proiecte prevăzute de ghidul solicitantului

Finanțarea este deschisă întreprinderilor sociale care doresc să promoveze în zonele vizate de prezent Ghid proiecte integrate care:

1. includ spații noi de producție/servicii, modernizarea sau extinderea spațiilor de producție/prestare de servicii existente și dotarea cu active corporale și/sau necorporale, precum și alte activități care susțin dezvoltarea economică a întreprinderii sociale.
2. conduc la crearea și menținerea de locuri de muncă sustenabile din punct de vedere al mediului, în special pentru persoanele afectate de procesul de tranziție la neutralitatea climatică la nivelul teritoriului, precum și pentru cele care se încadrează în categoria lucrătorilor defavorizați, a celor extrem de defavorizați și a lucrătorilor cu handicap.

Persoanele vizate pot fi direct afectate de procesul de tranziție prin pierderea locului de muncă sau pot fi indirect afectate de tranziție din cauza competențelor neadecvate sau insuficient adecvate cererii.

Pentru punctarea suplimentară în cadrul etapei de evaluare tehnică și financiară, aferentă numărului de locuri de muncă nou create, solicitantul se obligă să creeze noi locuri de muncă (minimum 1 loc de muncă), ce trebuie menținute inclusiv pe perioada de durabilitate a proiectului (3 ani de la efectuarea plății finale în cadrul contractului de finanțare).

Obligația privind numărul minim de locuri de muncă nou create se menține indiferent de eventuala scădere a grantului ulterior depunerii cererii de finanțare (inclusiv pe perioada de durabilitate a proiectului).

Proiectul trebuie să contribuie la realizarea unei tranziții juste prin crearea și menținerea de locuri de muncă sustenabile din punct de vedere al mediului, în special pentru persoanele afectate de procesul de tranziție la neutralitatea climatică la nivelul teritoriului, precum și pentru cele care se încadrează în categoria lucrătorilor defavorizați, a celor extrem de defavorizați și a lucrătorilor cu handicap. Persoanele vizate pot fi direct afectate de procesul de tranziție prin pierderea locului de muncă sau pot fi indirect afectate de tranziție din cauza competențelor neadecvate sau insuficient adecvate cererii.

În acest sens, solicitantul finanțării va avea obligația de a consulta AJOFM în procesul de recrutare, în vederea angajării de persoane afectate de procesul de tranziție, pentru toate locurile de muncă create prin proiect, precum și angajarea de persoane din categoriile de lucrătorii defavorizați, extrem de defavorizați și a lucrătorilor cu handicap sau care fac parte dintr-o categorie vulnerabilă cum este definită de [art. 6 alin. (1) lit. j) din lege](https://legislatie.just.ro/Public/DetaliiDocumentAfis/257099)a 219/2015. De asemenea, mai pot fi consultați alți furnizori de servicii de ocupare acreditați și alte instituții și/sau organizații cu profil social care pot furniza informații legate de identificarea persoanelor defavorizate de la nivel local, cu mențiunea demonstrării derulării procesului de consultare.

Solicitantul va trebui să demonstreze întreaga procedură urmată în consultarea AJOFM în procesul de recrutare și faptul că au fost prioritizate la angajare persoanele afectate direct/indirect de procesul de tranziție. Cel puțin 75% din totalul de locuri de muncă create prin proiect, trebuie să vizeze persoane cu domiciliu/reședința în zona vizată de apel. **În** mod excepțional se acceptă și persoane ce nu au domiciliul în zona vizată dacă demonstrează că au fost direct afectate de procesele de tranziție desfășurate în zonele vizate de apel sau au fost afectate de procesul de reconversie economică în zona vizată de apel.

Proiectele selectate spre contractare sunt proiecte durabile care integrează principiul de a nu prejudicia semnificativ mediul (DNSH) și care contribuie la tranziția la o economie cu emisii reduse de carbon și la atingerea țintelor de mediu prin utilizarea în activitățile propuse, acolo unde este posibil, a energiei regenerabile și/sau a resurselor ce provin din activități de reciclare, reparare și reutilizare, precum și a celor mai bune tehnologii disponibile din perspectiva protecției mediului și a eficienței energetice.

1. Domeniul de activitate în care se realizează proiectul

Prin apelurile de proiecte lansate se finanțează proiecte care propun activități din domeniile care nu sunt excluse de prevederile Regulamentului (UE) 2021/1060, a Regulamentului (UE) 2021/1056, a regulamentului aplicabil în materia ajutorului de minimis și a analizei DNSH a PTJ, în conformitate cu anexa la schema de măsuri de ajutor de minimis având ca obiectiv dezvoltarea întreprinderilor sociale prin acordarea de sprijin pentru creșterea durabilă și crearea de locuri de muncă în cadrul Programului Tranziție Justă 2021-2027.

La depunerea cererii de finanțare, solicitantul trebuie să aibă deja domeniul/domeniile pentru care se acordă sprijin în vederea realizării investiției, înscris/e în obiectul de activitate (conform atestatului constatator de întreprindere socială si raportului anual de activitate), indiferent dacă reprezintă activitatea principală sau secundară a întreprinderii.

O investiție poate viza unul sau mai multe domenii de activitate, în condițiile în care acestea sunt aferente aceleiași activități/ aceluiași flux de producție.

La depunerea cererii de finanțare, solicitantul trebuie să aibă deja domeniul/domeniile de activitate eligibile vizat/e de investiție, autorizat/e la sediul (principal sau secundar) identificat ca loc de implementare a proiectului.

Domeniul/domeniile de activitate trebuie declarat/e și autorizat/e distinct la locul de implementare a proiectului.

Prin excepție, în cazul unei cereri de finanțare care presupune înființarea unui sediu secundar (punct de lucru) solicitantul se va angaja (prin declarația unică) ca, până la data depunerii primei cereri de plată a ajutorului, dar nu mai târziu de finalizarea implementării proiectului, să înregistreze locul de implementare ca punct de lucru.

Prin excepție, în cazul unei cereri de finanțare care presupune activarea într-un nou domeniu de activitate ca urmare a realizării proiectului, solicitantul se va angaja (prin declarația unică), ca până la data depunerii primei cereri de plată a ajutorului, dar nu mai târziu de finalizarea implementării proiectului, să autorizeze obiectivul si domeniul de activitate vizat de proiect la locul de implementare.

Proiectul este neeligibil dacă:

* vizează domeniile de activitate și tipurile de activități prevăzute de dispozițiile art. 1 al Regulamentului (UE) 2023/2831 al Comisie din 13 decembrie 2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis;
* are ca activitate producția sau comerțul cu armament, muniție și material de război, în conformitate cu prevederile art. 346 din Tratatul privind funcționarea Uniunii Europene;
* are ca activitate producția de energie regenerabilă din biomasă;
* vizează alte domenii excluse conform metodologiei anexate și/sau analizei DNSH la nivel de program.
* nu respectă cerințte previzute în Schema de ajutor de minimis aprobată prin ordinul ministrului investițiilor și proiectelor europene nr............

În cazul în care o întreprindere socială își desfășoară activitatea atât în sectoarele excluse, cât și în sectoarele care intră în domeniul de aplicare al prezentului ghid, ajutorul acordat pentru aceste ultime sectoare sau activități se vor acorda doar dacă beneficiarul se va asigura, prin mijloace corespunzătoare, precum separarea activităților, cât și a costurilor, că activitățile desfășurate în sectoarele excluse nu beneficiază de ajutoarele acordate. În situația în care această demarcare nu este evidențiată și asigurată, cererea de finanțare este respinsă

1. Locul de implementare

Zona vizată prin apelurile de proiecte reprezintă teritoriul administrativ al județului corespunzător priorității asociate, respctiv: teritoriul administrativ al județului Dolj, Gorj, Galați, Prahova și Mures.

În situația unei cereri de finanțare care presupune **înființarea unui punct de lucru** (locul de implementare a proiectului) ca urmare a realizării proiectului,proiectul promovat trebuie să vizeze **investiții în infrastructură**, iar solicitantul se va angaja (prin Declarația unică) ca, până la până la finalizarea implementării proiectului, să înregistreze locul de implementare ca punct de lucru în zona vizată de apel.

Dacă solicitantul are deja sediul/punctul de lucru înregistrat și autorizat în zona vizată de apel, dar la acea locație nu a desfășurat activitate economică, pentru a fi eligibil, proiectul trebuie să cuprindă învestiții în infrastructură.

Dacă solicitantul are deja sediul/punctul de lucru înregistrat și autorizat în zona vizată de apel, dar la acea locație nu a desfășurat activitate economică, sunt eligibile doar proiectele de investiții care nu presupun doar achiziția de echipamente sau dotări. Astfel dacă la sediu/punctul de lucru nu s-a desfășurat activitate economică, acesta va fi tratat ca un punct de lucru nou, caz în care proiectul promovat trebuie să vizeze investiții în infrastructură.

Dacă solicitantul are deja sediul sau un punct de lucru înregistrat și autorizat în zona vizată de apel la momentul depunerii cererii de finanțare și a desfășurat la acea locație activitate economică, iar cererea de finantare presupune înființarea unui sediu secundar ca urmare a realizării proiectului, sunt eligibile ambele tipuri de investiții, atât în infrastructură, cât și cele care presupun doar achiziție de echipamente și/sau dotări.

0 investiție se poate realiza la două (sau mai multe) locuri de implementare, atât timp cât sunt respectate toate condițiile de eligibilitate, iar proiectul nu constă, de fapt, în două (sau mai multe) investiții distincte sub umbrela unei singure cereri de finanțare.

Cu toate acestea, locul de implementare trebuie identificat în cadrul cererii de finanțare, descris în cadrul planului de afaceri (Anexa 5 a. la prezentul ghid) și trebuie să fie adecvat proiectului.

1. Proiectele nu includ activități care au făcut parte dintr-o operațiune care este relocată în conformitate cu art. 66 sau care ar constitui un transfer al unei activități productive în conformitate cu articolul 65 alineatul (1) litera (a) din Regulamentul (UE) 1060/2021, cu modificările și completările ulterioare.

Relocare înseamnă transferul unei activități identice sau similare sau a unei părţi a acesteia de la o unitate a uneia dintre părţile contractante la Acordul privind SEE (unitatea iniţială) către unitatea unei alte părţi contractante la Acordul privind SEE unde are loc investiția care beneficiază de ajutor (unitatea care beneficiază de ajutor). Există un transfer în cazul în care produsul sau serviciul de la unitatea iniţială și de la unitatea care beneficiază de ajutor au cel puţin parţial aceleași scopuri, îndeplinesc cerințele sau necesitățile aceluiași tip de clienţi și se pierd locuri de muncă în activităţi identice sau similare la una din unităţile iniţiale ale beneficiarului din SEE.

Această prevedere se aplică la nivel de ”grup”.

Se consideră transfer al unei activități identice sau similare sau al unei părți a acesteia către unitatea în care urmează să aibă loc investiția inițială pentru care se solicită ajutorul, în cei doi ani anteriori depunerii cererii de finanțare. De asemenea, acesta se angajează că nu va face acest lucru pentru întreaga perioadă de durabilitate a investiției.

Există un transfer în cazul în care produsul sau serviciul de la unitatea inițială și de la unitatea care beneficiază de ajutor au cel puțin parțial aceleași scopuri, îndeplinesc cerințele sau necesitățile aceluiași tip de clienți și se pierd locuri de muncă în activități identice sau similare la una din unitățile inițiale ale beneficiarului din Spațiul Economic European.

1. Proiectul nu include activități care au făcut sau ar fi trebuit să facă obiectul unei proceduri de recuperare în urma transferului unei activități de producție în afara zonei vizate de apel și nu include activități/investiții asupra unor obiective de investiție aflate în perioada de durabilitate/ de garanție a altor finanțări europene și/sau de la bugetul de stat.
2. Acolo unde este cazul, proiectul face obiectul unei evaluări a impactului asupra mediului.

Acest aspect implică și asigurarea imunizării la schimbările climatice a investițiilor în infrastructură care au o durată de viață preconizată de cel puțin cinci ani, în conformitate cu Orientările tehnice referitoare la imunizarea infrastructurii la schimbările climatice în perioada 2021 - 2027 (2021/C 373/01).

1. Proiectul nu include activități care fac în mod direct obiectul unui aviz motivat al Comisiei cu privire la o încălcare în temeiul art. 258 din TFUE care pune în pericol legalitatea și regularitatea cheltuielilor sau desfășurarea acestuia.
2. Proiectul respectă reglementările naţionale şi comunitare privind eligibilitatea cheltuielilor, promovarea egalității de şanse şi politica nediscriminatorie; dezvoltarea durabilă, DNSH, drepturile fundamentale și Carta drepturilor fundamentale a Uniunii Europene, accesibilitatea pentru persoanele cu dizabilități, în conformitate cu art. 9 din Convenția ONU privind drepturile persoanelor cu dizabilități, tehnologia informaţiei; achiziţiile publice, acolo unde este cazul; informare şi publicitate; ajutorul de stat precum şi orice alte prevederi legale aplicabile fondurilor europene structurale și de investiții, dupa caz.
3. Proiectul nu a mai beneficiat de finanțare publică în ultimii 5 ani înainte de data depunerii cererii de finanţare, pentru același tip de costuri eligibile asociate acelorași intervenții realizate asupra aceleiași infrastructuri/ aceluiaşi segment de infrastructură şi nu beneficiază de fonduri publice din alte surse de finanțare (în cazul proiectului propus prin cererea de finanțare care implică execuția de lucrări de construcții, indiferent dacă se supun sau nu autorizării).
4. Încadrarea proiectului în valorile minime/maxime ale finanțării nerambursabile acordate, respectiv 50.000 euro – 300.000 euro, calculate la cursul valutar stabilit prin ghidul solicitantului, cu respectarea regulii de cumul.

Pentru proiectele finanțate, se vor aplica următoarele condiții:

* menținerea caracterului durabil al investiției pentru o perioadă de 3 ani de la efectuarea plății finale în cadrul contractului de finanțare sau în termenul prevăzut de ajutorul de minimis, oricare intervine ultimul;
* numărul minim de locuri de muncă (exprimat ca echivalent normă întreagă, ENI) obligatoriu a fi realizat este de un loc de muncă nou creat;
* alte condiții suplimentare de monitorizare si reziliere a contractului de finanțare in conformitate cu prevederile ghidului solicitantului.

## 5.3 Eligibilitatea activităților

### 5.3.1 Cerințe generale privind eligibilitatea activităților

Tipurile de activități eligibile sunt detaliate în cadrul prezentului ghid, secțiunea 5.3.2. În cadrul ghidului pot fi incluse plafoane de costuri maxime eligibile pentru diferite categorii de cheltuieli.

Proiectul propus trebuie să cuprindă în mod obligatoriu, activități aferente activelor corporale de tipul: echipamente tehnologice, utilaje, instalații de lucru, mobilier, echipamente informatice, de natura mijloacelor fixe.

Activele necorporale trebuie să îndeplinească inclusiv următoarele condiții cumulative :

* trebuie să fie utilizate exclusiv în cadrul unității care primește ajutorul;
* trebuie sa fie utilizate exclusiv in scopul proiectului;
* trebuie să fie amortizabile;
* trebuie să fie achiziționate în condițiile pieței de la terți care nu au legături cu cumpărătorul (beneficiarul ajutorului);
* trebuie să fie incluse în activele întreprinderii care beneficiază de ajutor și trebuie să rămână asociate proiectului pentru care s-a acordat ajutorul pe o perioadă de minimum trei ani de la data efectuării plății finale în cadrul proiectului;
* trebuie să se încadreze în limitele de la secțiunea 5.3.2 de mai jos.

Este opțională includerea în cadrul proiectului a activităților de formare profesională și organizare evenimente: pentru activitatea de producție, comercializare şi internaționalizare, pentru calificare, recalificare, formare continuă - perfecționare sau specializare, pentru dezvoltare de competente privind managementul afacerii şi tehnologice pentru angajații aferenți locurilor de muncă nou create, în special pentru obținerea de competențe verzi sau competențe în domeniile și sectoarele emergente identificate pentru fiecare apel în parte. Cu toate acestea se va puncta suplimentar în cadrul grilelor de evaluare tehnico-financiare.

Eligibilitatea unei activități nu este echivalentă cu eligibilitatea cheltuielilor efectuate pentru realizarea acelei activități, pentru care trebuie îndeplinite condițiile privind rambursarea și plata acestora, inclusiv respectarea pragurilor prevăzute de prezentul ghid și a legislației în domeniul achizițiilor.

### 5.3.2 Activități eligibile

Se vor finanța următoarele tipuri de **activități**:

1. Investiții în **active corporale:** *(activitate de bază)*

* lucrări de construcție, modernizare, extindere a spațiilor de producție/prestare de servicii existente, inclusiv a utilităților generale aferente (alimentare cu apă, canalizare, alimentare cu gaze naturale, agent termic, energie electrică, PSI).
* achiziționarea de echipamente tehnologice, utilaje, instalații de lucru, mobilier, echipamente informatice, de natura mijloacelor fixe, cu excepția mijloacelor de transport;
* achiziționarea de instalații/echipamente specifice în scopul implementării măsurilor **care contribuie în mod substanțial** la obiectivele de mediu, în procent de **minim 10%** din valoarea totală eligibilă a proiectului;

**O activitate economică se califică drept activitate care contribuie în mod substanțial la atenuarea schimbărilor climatice sau la adaptarea la schimbările climatice dacă:**

* În cazul activităților existente și al activităților noicare utilizează active fizice existente, operatorul economic pune în aplicare soluții fizice și nefizice („soluții de adaptare”), pe o perioadă de până la cinci ani, care reduc cele mai importante riscuri climatice fizice identificate care sunt semnificative pentru activitatea respectivă. În consecință, se elaborează un plan de adaptare pentru punerea în aplicare a acestor soluții.
* În cazul activităților noi și al activitățile existente care utilizează active fizice nou construite, operatorul economic integrează, în momentul proiectării și al construcției, soluțiile de adaptare care reduc cele mai importante riscuri climatice fizice identificate care sunt semnificative pentru activitatea respectivă și le pune în aplicare înainte de începerea operațiunilor.
* Soluțiile de adaptare puse în aplicare nu afectează negativ eforturile de adaptare la riscurile climatice fizice sau nivelul de reziliență la acestea al altor persoane, al naturii, al patrimoniului cultural, al activelor și al altor activități economice; acestea sunt coerente cu strategiile și planurile de adaptare de la nivel local, sectorial, regional sau național și iau în calcul utilizarea soluțiilor bazate pe natură sau se bazează, în măsura posibilului, pe infrastructura albastră sau pe infrastructura verde[[5]](#footnote-6).

**Atenție!**

Echipamentele tehnologice, utilajele, instalațiile de lucru, mobilierul, echipamentele informatice, birotică, de natura mijloacelor fixe trebuie sa fie utilizate la locația de implementare a proiectului/aria vizată de apel. Imposibilitatea demonstrării derulării de activități economice în zona vizată de apel pe perioada de durabilitate a investiției prin contracte comerciale și/sau obiective realizate va conduce la recuperarea contravalorii celor anterior menționate.

Lucrările de modernizare pot fi considerate eligibile doar în măsura în care implică modificări/îmbunătățiri substanțiale ale infrastructurii existente.

1. **Investiții în active necorporale**: brevete, licențe, mărci comerciale, programe informatice, alte drepturi şi active similare, utilizate exclusiv în domeniul de activitate vizat de proiect. Programele informatice trebuie să fie în strânsă legătură cu obiectul proiectului. Valoarea eligibilă a activelor necorporale nu poate depăși **20%** din valoarea eligibilă a activelor corporale ce fac obiectul proiectului.
2. **Alte tipuri de activități eligibile:**
3. **Activități de organizare evenimente** (pentru activitatea de producţie, comercializare şi internaţionalizare)și **cursuri de formare profesională** (calificare, recalificare, formare continuă - perfecționare sau specializare, dezvoltare de competențe privind managementul afacerii şi tehnologice pentru angajații aferenți locurilor de muncă nou create, în special pentru obținerea de competențe verzi sau competențe în domeniile și sectoarele emergente identificate pentru fiecare apel în parte);

Pentru a fi eligibile, activitățile de formare profesională trebuie să fie realizate de un furnizor de formare acreditat la nivel național și/sau internațional, finalizate cu emiterea unui certificat individual de absolvire, care să ateste durata și domeniul/temele de formare abordate. Dovada îndeplinirii cerinței se face cu certificatul de absolvire și competențe emis de furnizorul de formare profesională, conform propriului sistem de evaluare a competențelor dobândite prin programe de formare profesională. Certificatul de absolvire va fi însoțit de o anexă – supliment descriptiv al certificatului - în care sunt precizate competențele dobândite prin programul de formare.

1. **Activități de consultanță** pentru pregătirea documentației de proiect (cerere de finanțare și anexe) elaborate înainte de semnarea contractului de finanțare și/sau activități de consultanță pentru managementul de proiect (managementul execuției investiției sau administrarea contractului de execuție, realizarea procedurilor de achiziții, monitorizare și raportare, pregătirea cererilor de rambursare);
2. **Activități de proiectare** pentru elaborarea documentațiilor necesare obținerii acordurilor, avizelor şi autorizațiilor aferente obiectivului de investiție. Documentația tehnico - economică trebuie să fi fost realizată cu nu mai mult de doi ani anterior depunerii cererii de finanțare.
3. **Activități de asistență tehnică** **a proiectantului** pe perioada implementării proiectului, diriginte de șantier autorizat conform prevederilor legale pentru verificarea execuției lucrărilor de construcții și instalații în procent de cel mult 2,5% din valoarea totală eligibilă a proiectului.
4. **Activități de cercetare, dezvoltare, inovare** în vederea prototipării și punerii pe piață a unor produse noi/inovative.
5. **Activități specifice certificării / recertificării** produselor, serviciilor, proceselor, de către un organism de certificare acreditat.
6. **Certificarea / recertificarea sistemelor de management** al calității (ISO 9001:2015), al mediului (ISO 14001:2015)/ EMAS, al siguranţei alimentelor (ISO 22000:2018), al sănătăţii şi securităţii ocupaţionale (ISO 45001:2024), al securității informaţiilor (ISO/IEC 27001:2022), al energiei (ISO 50001/2018), al calității pentru dispozitive medicale (ISO 13485:2016), al serviciilor IT (ISO/IEC 20000-1:2018), al responsabilității sociale (SA 8000:2014), simple sau integrate, sau alte certificări echivalente, în conformitate cu legislația în vigoare, relevante pentru activitățile proiectului. Precizăm că furnizorii de servicii de certificare eligibili pot fi numai organisme de certificare acreditate conform legii aplicabile, în domeniul pentru care agentul economic beneficiar le solicită serviciile.
7. **Activități obligatorii de informare şi publicitate** aferente proiectului conform cerințelor de vizibilitate a proiectelor.

### 5.3.3 Activitatea de bază

În cadrul prezentului ghid, pentru toate apelurile lansate este necesar a se identifica activitatea de bază în cadrul unui proiect în conformitate cu prevederile OUG nr. 23/2023, cu modificările și completările ulterioare. Aceasta reprezintă o activitate sau un pachet de activități declarată/declarate de către solicitant ca fiind principale sau de referință pentru proiect, în corelare cu planul de monitorizare a proiectului, și care respectă următoarele condiții cumulative:

*” - are legătură directă cu obiectul proiectului pentru care se acordă finanţarea şi contribuie în mod direct şi semnificativ la realizarea obiectivelor şi la obţinerea rezultatelor acestuia;*

*se regăseşte în cererea de finanţare sub forma activităţilor eligibile obligatorii specificate în Ghidul solicitantului;*

1. *nu face parte din activitățile conexe;*
2. *bugetul estimat alocat activității sau pachetului de activități de bază reprezintă minimum 50% din bugetul eligibil al proiectului*.”

În cadrul acestui apel de proiecte, activitatea de bază va include investiții în active corporale finanțabile prin ajutor de minimis și va reprezenta minimum 85% așa cum sunt menționate la secțiunea 5.3.2, lit. a) Investiții în active corporale.

### 5.3.4 Activități neeligibile

Nu sunt eligibile următoarele tipuri de activități:

* cele care au facut sau ar fi trebuit să facă obiectul unei proceduri de recuperare în urma transferului unei activităţi de producţie în afara zonei vizate de program;
* lucrările de construcții demarate și alte activități derulate anterior depunerii cererii de finanțare, cu excepția celor de consultanță pentru pregătirea documentației de proiect (cerere de finanțare și anexe) și proiectare;
* activități încheiate în mod fizic sau implementate integral și în privința cărora toate plățile conexe au fost efectuate de către beneficiari, iar contribuția publică corespunzătoare a fost plătită beneficiarilor;
* activitățile prevăzute în Anexa nr. 1 a Hotărârii nr. 780/2006 privind stabilirea schemei de comercializare a certificatelor de emisii de gaze cu efect de seră, cu modificările și completările ulterioare;
* activitățile care favorizează domeniile excluse de prevederile Regulamentului (UE) nr. 2021/1060, a Regulamentului (UE) nr. 2021/1056 și a regulamentelor aplicabile în materia ajutorului de minimis, cu modificările și completările ulterioare precum și a analizei DNSH;
* alte activități ce decurg din prevederile prezentului ghid/ale schemei de ajutor de minimis corespondente ca fiind neeligibile.

## 5.4 Eligibilitatea cheltuielilor

Cheltuielile sunt eligibile pentru o contribuție din fonduri dacă au fost suportate de beneficiar și plătite în cadrul implementării proiectului, ulterior datei de 1 ianuarie 2021 și până la 31 decembrie 2029. Verificarea eligibilității cheltuielilor în procesul de evaluare, selecție și contractare se realizează prin raportare la activitățile proiectului, la prevederile schemei de măsuri de ajutor de minimis, la încadrarea acestora în categoriile de cheltuieli eligibile, la respectarea plafoanelor maxime prevăzute în prezentul ghid.

Solicitantul trebuie să aibă în vedere faptul că eligibilitatea unei activități nu este echivalentă cu eligibilitatea cheltuielilor efectuate pentru realizarea acelei activități.

Având în vedere complementaritatea cu alte programe de finanțare, se va avea în vedere evitarea dublei finanțări.

Pentru rambursarea plăților în cadrul contractelor de finanțare, o cheltuială este eligibilă dacă îndeplinește cumulativ următoarele condiții:

* să respecte prevederile Hotărârii Guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanţate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune şi Fondul pentru o tranziţie justă, precum și Regulamentului Comisiei Europene nr. 2023/2831 privind aplicarea art. 107 şi art. 108 din Tratatul privind funcţionarea Uniunii Europene ajutoarelor de minimis;
* să respecte prevederile art. 63 și, după caz, ale art. 20 alin. (1) lit. b) și c) din Regulamentul (UE) 2021/1060, cu modificările și completările ulterioare;
* să fie însoțită de facturi emise în conformitate cu prevederile [Legii nr. 227/2015 privind Codul fiscal](https://legislatie.just.ro/Public/DetaliiDocumentAfis/256327), cu modificările și completările ulterioare, sau cu prevederile legislației statului în care acestea au fost emise ori de alte documente cu valoare probatorie echivalentă facturilor, pe baza cărora cheltuielile să poată fi verificate/controlate/auditate, cu excepția cheltuielilor prevăzute la art. 3, precum și formelor de sprijin prevăzute la art. 5 din HG nr. 873/2022;
* să fie însoțită de documente justificative privind efectuarea plății și realitatea cheltuielii efectuate, pe baza cărora cheltuielile să poată fi verificate/controlate/auditate, cu excepția cheltuielilor prevăzute la art. 3 și 4, precum și a formelor de sprijin prevăzute la art. 5 din HG nr. 873/2022;
* să fie în conformitate cu prevederile programului;
* să fie în conformitate cu prevederile contractului de finanțare;
* să fie rezonabilă și necesară realizării proiectului;
* să respecte prevederile legislației Uniunii Europene și legislației naționale aplicabile;
* să fie înregistrată în contabilitatea beneficiarului, cu respectarea prevederilor art. 74 alin. (1), lit. a), pct. (i) din Regulamentul (UE) 2021/1.060, cu excepția formelor de sprijin prevăzute la art. 5, alin. (2) din HG nr. 873/2022, cu modificările și completările ulterioare;
* să nu fie contrare prevederilor dreptului aplicabil al Uniunii Europene sau legislației naționale care vizează aplicarea dreptului Uniunii, în privinţa eligibilității, regularității, gestiunii sau controlului operațiunilor şi cheltuielilor.

Cheltuielile sunt considerate ca fiind efectuate atunci când costul a fost facturat, plătit și obiectul acestora a fost livrat (în cazul bunurilor) sau executat (în cazul serviciilor și lucrărilor).

### 5.4.1 Baza legală pentru stabilirea eligibilității cheltuielilor

* Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, cu modificările și completările ulterioare;
* Regulamentul (UE) 2021/1056 al Parlamentului European și al Consiliului din 24 iunie 2021 de instituire a Fondului pentru o tranziție justă, cu modificările și completările ulterioare;
* OUG nr. 133/2021 privind gestionarea financiară a fondurilor europene în perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, aprobată prin Legea nr. 231/2023, cu modificările și completările ulterioare;
* OUG nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, aprobată cu modificări şi completări prin Legea nr. 142/2012, cu modificările şi completările ulterioare.
* HG nr. 829/2022 pentru aprobarea [Normelor metodologice](https://legislatie.just.ro/Public/DetaliiDocumentAfis/256870) de aplicare a [Ordonanței de urgență a Guvernului nr. 133/2021](https://legislatie.just.ro/Public/DetaliiDocumentAfis/249731) privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare;
* HG nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin fondul european de dezvoltare regională, fondul social european plus, fondul de coeziune și fondul pentru o tranziție justă, cu modificările și completările ulterioare.
* Ordin comun MIPE nr. 4013/23.10.2023 si MF nr. 5316/27.11.2023 privind aprobarea Instrucțiunilor de aplicare a prevederilor art. 9, alin. (1) și (2) din HG nr. 873/2022 privind stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă;

Mecanismul de plată şi rambursare a cheltuielilor în cadrul contractelor de finanțare se realizează în conformitate cu prevederile OUG nr. 133/2021 precum şi a normelor de aplicare aprobate prin HG nr. 829/2022, cu modificările și completările ulterioare.

### 5.4.2. Categorii și plafoane de cheltuieli eligibile

Categoriile și subcategoriile bugetului cererii de finanțare menționate mai jos sunt corelate, pentru proiecte de lucrări, cu devizul general al investiției, întocmit în conformitate cu prevederile Hotărârii Guvernului nr. 907/2016, privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare.

Categoriile de costuri eligibile sunt prezentate mai jos cu încadrarea în categoriile de costuri directe și indirecte menționate la subcapitolul 5.4.3.

**1. Costuri directe (Co dir)** reprezintă acele cheltuieli eligibile care sunt direct legate de punerea în aplicare a proiectului şi pentru care poate fi demonstrată legătura directă cu respectivul proiect și includ:

1.1. Cheltuieli cu echipamente, dotări, active corporale cuprind cheltuieli cu procurarea de bunuri care intră în categoria mijloacelor fixe, utilaje, echipamente tehnologice şi funcționale care nu necesită montaj şi echipamente de transport. Se includ cheltuielile pentru achiziționarea utilajelor şi echipamentelor și echipamentelor tehnologice cu montaj.

1.2. Montaj utilaje, echipamente tehnologice și funcționale – cuprind cheltuielile aferente montajului utilajelor tehnologice și al utilajelor incluse în instalațiile funcționale, inclusiv rețelele aferente necesare funcționării acestuia.

1.3. Cheltuieli cu instalații/echipamente specifice care contribuie în mod substanțial la obiectivele de mediu, în procent de **minimum 10%** din valoarea totală eligibilă a investiției.

1.4. Cheltuieli aferente activelor necorporale (brevete, licențe, mărci comerciale, programe informatice în legătură cu obiectivul proiectului, alte cheltuieli pentru drepturi și active similare, utilizate exclusiv în domeniul de activitate vizat de proiect).

1.5. Cheltuielile cu lucrări în conformitate cu prevederile Hotărârii Guvernului nr. 907/2016, privind etapele de elaborare şi conținutul-cadru al documentațiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare:

* 1. Cheltuieli pentru amenajarea terenului - se includ cheltuielile efectuate pentru pregătirea amplasamentului.
  2. Cheltuieli pentru amenajări pentru protecţia mediului şi aducerea terenului la starea inițială - se includ cheltuielile efectuate pentru lucrări şi acţiuni de protecţia mediului, inclusiv pentru refacerea cadrului natural după terminarea lucrărilor.
  3. Cheltuieli pentru asigurarea utilităţilor necesare obiectivului de investiții - se includ cheltuielile aferente asigurării cu utilitățile necesare funcţionării obiectivului de investiție.
  4. Construcţii şi instalații - se includ cheltuieli aferente activităților de construire/modernizare/extindere a spațiilor de producţie/prestare de servicii ale întreprinderii, respectiv cheltuielile aferente execuției tuturor obiectelor cuprinse în obiectivul de investiție.
  5. Cheltuieli cu organizarea de șantier, lucrări de construcții și instalații aferente organizării de șantier, cheltuieli conexe organizării șantierului - sunt eligibile în limita a 2,5% din valoarea investiției de bază (cap. 4.1, 4.2, 4.3, 4.4 din devizul general conform HG nr. 907/2016, cu modificările și completările ulterioare).
  6. Cheltuieli diverse şi neprevăzute – sunt eligibile în limita a 10% din valoarea cheltuielilor eligibile cuprinse la categoria ”Construcţii şi instalaţii” de la pct d).
  7. Cheltuieli pentru probe tehnologice și teste.

1.6 Cheltuielile cu servicii:

1. Studii - studii de teren, raport de impact asupra mediului, studii de specialitate în funcție de specificul investiției (conform HG nr. 907/2016, cu modificările și completările ulterioare).
2. Documentaţii - suport şi cheltuieli pentru obţinerea de avize, acorduri şi autorizații (conform HG nr. 907/2016, cu modificările și completările ulterioare).
3. Expertizare tehnică a construcțiilor existente, a structurilor și/sau după caz a proiectelor tehnice, inclusiv întocmirea de către expertul tehnic a raportului de expertiză tehnică (conform HG nr. 907/2016, cu modificările și completările ulterioare).
4. Servicii de proiectare (conform HG nr. 907/2016, cu modificările și completările ulterioare), cu excepția cheltuielilor legate de tema de proiectare și studiu de prefezabilitate, în condițiile în care ultima documentație tehnico-economică solicitată prin prezentul ghid este studiul de fezabilitate - SF (pentru construcții noi) sau Documentația de avizare a lucrărilor de intervenții - DALI (pentru intervenții la construcții existente).
5. Asistenţă tehnică din partea proiectantului – se includ cheltuieli pentru asistenţă tehnică din partea proiectantului, conform HG nr. 907/2016, cu modificările și completările ulterioare, (în cazul în care aceasta nu intră în tarifarea proiectului).
6. Dirigenţie de şantier– se includ cheltuieli efectuate pentru plata diriginţilor de şantier autorizaţi conform prevederilor legale, în procent de cel mult 2,5% din valoarea totală eligibilă a proiectului.
7. Coordonare în materie de securitate şi sănătate potrivit prevederilor Hotărârii Guvernului nr. 300/2006 privind cerințele minime de securitate şi sănătate pentru șantierele temporare sau mobile, cu modificările şi completările ulterioare.
8. Cheltuieli cu servicii pentru organizarea de evenimente.
9. Cheltuieli cu servicii pentru organizarea de cursuri de formare profesională – se includ cheltuieli pentru calificare, recalificare, formare continuă - perfecționare sau specializare, pentru activitatea de producţie, comercializare şi internaţionalizare și dezvoltarea de competenţe privind managementul afacerii şi tehnologice pentru angajații aferenți locurilor de muncă nou create, în special pentru obținerea de competențe verzi sau competențe în domeniile și sectoarele emergente identificate conform prezentului ghid.
10. Cheltuieli cu certificarea/recertificarea produselor, serviciilor, proceselor, de către un organism de certificare acreditat.
11. Cheltuieli cu certificarea/recertificarea sistemelor de management al calității (ISO 9001), al mediului (ISO 14001/EMAS), al siguranţei alimentelor (ISO 22000), al sănătăţii şi securităţii ocupaţionale (ISO 45001), al securității informaţiilor (ISO/IEC 27001), al energiei (ISO 50001), al calității pentru dispozitive medicale (ISO 13485), al serviciilor IT (ISO/IEC 20000), al responsabilității sociale (SA 8000), simple sau integrate.

1.7. Cheltuieli cu taxe:

1. cota aferentă ISC pentru controlul calităţii lucrărilor de construcţii;
2. cota aferentă ISC pentru controlul statului în amenajarea teritoriului, urbanism şi pentru autorizarea lucrărilor de construcţii;
3. cota aferentă Casei Sociale a Constructorilor – CSC;
4. taxe pentru acorduri, avize conforme şi autorizaţia de construire/desfiinţare.

1.8. Cheltuieli aferente marjei de buget şi pentru constituirea rezervei de implementare pentru ajustarea de preţ:

1. Cheltuielile aferente marjei de buget sunt în cuantum de 25% din valoarea cumulată a cheltuielilor prevăzute la cap./subcap. 1.2, 1.3, 1.4, 2, 3.1, 3.2, 3.3, 3.5, 3.7, 3.8, 4, 5.1.1 din devizul general conform HG nr. 907/2016, cu modificările și completările ulterioare;
2. Cheltuieli pentru constituirea rezervei de implementare pentru ajustarea de preț.

**2. Costuri eligibile indirecte (Co ind)** sunt toate acele cheltuieli care nu se încadrează în categoria cheltuielilor directe și care sprijină transversal implementarea proiectului, iar la finalul implementării, nu se reflectă în mod direct în obiectivul investițional. Aceste categorii de cheltuieli sunt considerate în accepțiunea prezentului ghid ca fiind costuri indirecte eligibile pentru calculul cărora se aplică o rată forfetară de fix 7% din **costurile directe eligibile**, în conformitate cu art. 53 și art. 54 din Regulamentul (UE) 2021/1060, cu modificările și completările ulterioare și includ:

1. Cheltuieli de consultanță pentru pregătirea documentației de proiect și pentru managementul proiectului (ex: management pentru obiectivul de investiții, organizarea procedurilor de achiziție, monitorizare și raportare).
2. Cheltuieli pentru informare şi publicitate– cheltuielile sunt eligibile în conformitate cu prevederile contractului de finanţare. ***Cheltuielile cu activități de marketing și promovare nu sunt eligibile.***

**Atenție!**

Pentru cheltuielilor care fac obiectul schemei de ajutor de minimis, taxa pe valoarea adăugată aferentă cheltuielilor eligibile este eligibilă.

Pentru cheltuielile care nu fac obiectul schemei de minimis, taxa pe valoarea adăugată aferentă cheltuielilor eligibile este eligibilă dacă:

* costul total este mai mic de 5 000 000 EUR (inclusiv TVA);
* costul total este mai mare de 5 000 000 EUR (inclusiv TVA), în cazul în care TVA-ul nu se recuperează în temeiul legislației naționale privind TVA.

**Atenție!**

Este **obligatorie** includerea în bugetul proiectului, pe lângă cheltuielile directe și a cheltuielilor indirecte în limita procentului menționat mai sus, fără depășirea valorii maxime a finanțării nerambursabile acordate prin ajutor de minimis.

**În vederea verificării rezonabilității costurilor**, pentru justificarea bugetului este necesar să se prezinte lista surselor/ofertelor de preț pentru fiecare achiziție de bunuri/servicii. În aplicarea dispozițiilor OUG nr. 66/2011 și a normelor sale de aplicare, cu modificările și completările ulterioare, solicitanții de finanțare sunt obligați să asigure, iar evaluatorii sunt obligați să verifice, încă din faza de depunere a proiectelor, justificarea prețurilor și costurilor introduse în buget, în raport cu prețul pieței. Obligația de a justifica prin minim 2 oferte prețurile și costurile introduse în buget nu se aplica pentru echipamentele și serviciile pentru care sunt stabilite plafoane în Ghidul solicitantului. La depunerea cererii de finanțare solicitantul va atașa, alături de documentele justificative și Anexa – Raport privind rezonabilitatea costurilor (Anexa 7).

### 5.4.3. Categorii de cheltuieli neeligibile

1. cheltuielile prevăzute la art. 64 din Regulamentul (UE) 2021/1060;
2. cheltuielile efectuate în sprijinul relocării potrivit art. 66 din Regulamentul (UE) 2021/1060;cheltuielile excluse de la finanțare potrivit art. 7 alin. (1), (4) și (5) din Regulamentul (UE) 2021/1058;
3. cheltuielile excluse de la finanțare potrivit art. 16 alin. (1) și art. 22 alin. (4) din Regulamentul (UE) 2021/1057;
4. cheltuielile excluse de la finanțare potrivit art. 9 din Regulamentul (UE) 2021/1056;
5. dobânzi pentru împrumuturi, cu excepția celor referitoare la granturi acordate sub forma unei subvenții pentru rata dobânzii sau a unei subvenții pentru comisioanele de garantare;
6. achiziționarea de terenuri şi/sau construcţii;
7. taxa pe valoarea adăugată („TVA”), cu excepțiile reglementate în prezentul Ghid;
8. cheltuielile care fac obiectul uneia dintre situațiile prevăzute la art. 65, alin (1) și (2) din Regulamentul (UE) 2021/1060, cu modificările şi completările ulterioare;
9. achiziția de echipamente și autovehicule sau mijloace de transport second hand;
10. cheltuielile cu achiziționarea autovehiculelor şi a mijloacelor de transport, aşa cum sunt ele clasificate în Subgrupa 2.3. „Mijloace de transport” din HG nr. 2139/2004, pentru aprobarea Catalogului privind clasificarea şi duratele normale de funcţionare a mijloacelor fixe, indiferent de domeniul de activitate al solicitantului ori de domeniul de activitate în care se doreşte realizarea investiției propuse prin proiect, cu excepția Clasei 2.3.6. ”Utilaje şi instalaţii de transportat şi ridicat”;
11. amenzi, penalități, cheltuieli de judecată și cheltuieli de arbitraj;
12. cheltuielile efectuate peste plafoanele specifice stabilite de autorități de management prin ghidul solicitantului, în aplicarea prevederilor art. 2 alin. (1) lit. f) din Hotărârea de Guvern nr. 873/ 2022;
13. cheltuielile excluse de la finanțare de autoritatea de management prin ghidul solicitantului, în aplicarea prevederilor art. 2 alin. (1) lit. f) din Hotărârea de Guvern nr. 873/ 2022, corespunzător specificului programului și particularităților operațiunilor;
14. cheltuielile realizate în cadrul operațiunilor care intră sub incidența prevederilor art. 63 alin. (6) din Regulamentul (UE) 2021/1060, cu excepția situațiilor reglementate la art. 20 alin. (1) lit. b) din același Regulament;
15. cheltuieli cu auditul proiectului;
16. costurile operaţionale, de funcţionare şi întreţinere;
17. costuri administrative: costuri de management care nu pot fi asociate producţiei ori vânzării; chiriile şi reparaţii ale imobilizărilor de interes general în administraţie; energie, combustibil şi alte consumuri similare; cheltuieli administrativ-gospodăreşti; alte cheltuieli generale de administraţie;
18. costuri de personal;
19. cheltuielile pentru procurarea de bunuri care, conform legii, intră în categoria obiectelor de inventar;
20. cheltuieli cu amortizarea;
21. cheltuielile cu dobânzile și penalități pentru împrumuturi;
22. cheltuielile cu leasingul;
23. cheltuielile efectuate înainte de data depunerii cererii de finanțare, cu excepția costurilor de consultanță privind realizarea cererii de finanțare și a documentației tehnico - economice aferente proiectului (dar nu mai veche de 2 ani de la data depunerii cererii de finanțare);
24. alte cheltuieli care nu se regăsesc în categoria cheltuielilor eligibile conform prevederilor secțiunii 5.4.2.

Mecanismul de plată şi rambursare a cheltuielilor în cadrul contractelor de finanțare se realizează în conformitate cu prevederile OUG nr. 133/2021 precum şi a normelor de aplicare a OUG nr. 133/2021 aprobate prin HG nr. 829/2022, cu modificările și completările ulterioare.

Atribuirea contractelor de achiziţii trebuie să se realizeze în conformitate cu prevederile Legii nr. 98/2016 privind achizițiile publice, cu modificările și completările ulterioare, precum și cu legislația națională conexă acesteia, respectiv cu legislaţia comunitară în materie. Pentru partenerii entități private atribuirea contractelor de achiziție se realizează în conformitate cu prevederile Ordinului MIPE nr. 1284/2016 pentru categoriile de activitati/servicii stabilite prin Ghidul solicitantului.

**Atenție!**

**Nu reprezintă cheltuieli eligibile** în cadrul **Programului „Tranziție Justă”** cheltuielile cu achiziția de echipamente/utilaje/vehicule care funcționează pe bază de combustibili fosili, inclusiv utilaje mobile non rutiere de tipul buldozere, excavatoare și alte utilaje, autopropulsate de motoare care folosesc arderea combustibililor fosili.

**Nu reprezintă cheltuieli eligibile** în cadrul Programului „Tranziție Justă” cheltuielile cu investiții legate de achiziția de sisteme noi /părți componente/ înlocuirea sistemelor de încălzire cu ardere pe bază de combustibili fosili și achiziția de sisteme noi /părți componente/ înlocuirea sistemelor de încălzire cu ardere pe bază de gaz.

### 5.4.4. Opțiuni de costuri simplificate. Costuri directe și costuri indirecte

În conformitate cu art. 54, lit. (a) din Regulamentul (UE) 2021/1060, se vor calcula costurile indirecte prin aplicarea unei rate forfetare asupra costurilor directe eligibile, în conformitate cu subcapitolele 5.4.2 și 5.4.4. din prezentul ghid.

În categoria cheltuielilor indirecte sunt incluse costuri pentru:

* consultanță pentru pregătirea documentației de proiect și managementul proiectului (a se vedea categoriile de costuri detaliate la subcapitolul 5.4.2);
* informare și publicitate.

### 5.4.5 Opțiuni de costuri simplificate. Costuri unitare/sume forfetare și rate forfetare

În cadrul apelurilor de proiecte lansate prin prezentul ghid **se aplică finanțarea la rate forfetare, conform art. 53, alin. 1, lit. d) și art. 54, lit. a) din Regulamentul (UE) 2021/1060.**

În conformitate cu art. 54, lit. (a), din Regulamentul UE 2021/1060, AM PTJ va **calcula costurile indirecte** prin aplicarea unei rate forfetare de fix 7% din costurile **directe eligibile**.

Formula de calcul a costurilor indirecte

**Co ind = Co dir \* Rforfetară (7%)**

Unde:

Co ind = costurile indirecte

Co dir = costurile directe autorizate (doar cheltuieli directe la care solicitantul se poate raporta în buget pentru calculul ratei forfetare)

Rforfetară (%) = rata forfetară.

**Reguli generale și specifice de decontare**

* + - 1. Întreprinderile sociale vor asigura o cofinanțare proprie de minim 5% din valoarea sprijinului financiar acordat;
      2. Cheltuielile destinate achiziționării de instalații/echipamente specifice care contribuie în mod substanțial la obiectivele de mediu este de maxim 10% valoarea sprijinului financiar acordat.
      3. Cheltuielile pentru consultanta si expertiza, valoarea acestora nu poate depăși 7% din valoarea sprijinului financiar acordat.
      4. Dacă obiectivul investiției prevede și investiții în active necorporale, valoarea eligibilă a activelor necorporale nu poate depăși 20% din valoarea eligibilă a activelor corporale.

Activele necorporale trebuie să îndeplinească inclusiv următoarele condiții cumulative :

1. trebuie să fie utilizate exclusiv în cadrul unității care primește ajutorul;
2. trebuie sa fie utilizate exclusiv in scopul proiectului;
3. trebuie să fie amortizabile;
4. trebuie să fie achiziționate în condițiile pieței de la terți care nu au legături cu cumpărătorul (beneficiarul ajutorului);
5. trebuie să fie incluse în activele întreprinderii care beneficiază de ajutor și trebuie să rămână asociate proiectului pentru care s-a acordat ajutorul pe o perioadă de minimum trei ani, de la data efectuării plății finale în cadrul proiectului.

Decontarea costurilor directe se face pe baza cheltuielilor efectiv realizate pentru implementarea activităților eligibile, pe baza documentelor justificative, inclusiv financiar-contabile, în limita bugetului aprobat ca urmare a semnării contractului de finanțare.

Costurile indirecte se decontează prin aplicarea ratei forfetare la valoarea cheltuielilor directe autorizate. Pentru decontarea costurilor indirecte nu este necesară prezentarea documentelor justificative. Solicitantul va detalia costurile indirecte în Cererea de finanțare și în anexa privind rezonabilitatea costurilor.

### Finanțare nelegată de costuri

Nu se aplică prezentului apel de proiecte

## 5.5 Valoarea minimă și maximă eligibilă/nerambursabilă a unui proiect

Valoarea finanțării nerambursabile trebuie să se încadreze în limitele minime și maxime de mai jos, în funcție de apelul în cadrul căruia este depus proiectul.

|  |  |  |
| --- | --- | --- |
| Apel | Finanțare nerambursabilă minimă | Finanțare nerambursabilă maximă |
| PTJ/P1/1.3/1.C/GJ  PTJ/P3/1.3/1.C/DJ  PTJ/P4/1.3/1.C/GL  PTJ/P5/1.3/1.C/PH  PTJ/P6/1.3/1.C/MS | 50.000 EUR | 300.000 EUR |

**Atenție!**

Valoarea finanțării nerambursabile solicitate la data depunerii cererii de finanțare nu poate fi modificată în sensul creșterii acesteia în cazul în care intervin modificări pe parcursul procesului de evaluare, selecție și contractare. Cu toate acestea, valoarea finanțării nerambursabile va fi redusă în conformitate cu modificarea încadrării în categoria de întreprinderi pe parcursul procesului de evaluare, selecție și contractare în sensul respectării încadrării în limitele maxime acceptabile conform prevederilor legate de ajutorul de minimis, cu respectarea regulii de cumul.

## 5.6 Cuantumul cofinanțării acordate

Valoarea finanțării nerambursabile acordate este de minimum 50.000 euro și maximum 300.000 euro per întreprindere unică, echivalentul în lei la cursul de schimb Inforeuro, valabil la data deschiderii apelului de proiecte, cu respectarea regulii de cumul.

Plafonul minim este de 50.000 euro iar plafonul maxim este de 300.000 euro (la cursul Inforeuro la data deschiderii apelului de proiecte).

## 5.7. Durata proiectului

Perioada de implementare a activităților proiectului cuprinde, dacă este cazul și perioada de desfășurare a activităților proiectului înainte de semnarea Contractului de finanțare, conform regulilor de eligibilitate a cheltuielilor.

Perioada de implementare a proiectului nu poate depăși 12 luni pentru proiectele care prevăd exclusiv achiziția de echipamente și 24 de luni pentru cele care implică realizarea de lucrări de construcții pentru care este necesară emiterea autorizației de construire în conformitate cu prevederile Legii nr. 50/1991, republicată cu modificările și completările ulterioare. Termenele de 12/24 de luni menționate se referă la activitățile prevăzute după semnarea contractului de finanțare.

Perioada de implementare se calculează de la data semnării contractului de finanțare, la care se adaugă, dacă este cazul, şi perioada de desfășurare a activităților proiectului înainte de semnarea contractului, conform regulilor de eligibilitate a cheltuielilor.

Perioada de implementare a proiectului poate fi prelungită în limita maximă de 36 de luni, atât pentru proiectele care prevăd exclusiv achiziția de echipamente cât și pentru cele care implică realizarea de lucrări de construcții pentru care este necesară emiterea autorizației de construire în conformitate cu prevederile Legii nr. 50/1991, republicată cu modificările și completările ulterioare, în condițiile stricte ale prevederilor contractului de finanțare. Perioada de implementare poate fi prelungită la solicitarea beneficiarului, doar cu acordul Autorității de Management pentru Programul Tranziție Justă, în baza unui memoriu justificativ, cu motivarea temeinică a cauzelor care au determinat prelungirea.

Perioada de implementare poate fi prelungită la solicitarea beneficiarului, doar cu acordul AMPTJ, în baza unui memoriu justificativ, cu motivarea temeinică a cauzelor care au determinat prelungirea. Prelungirea perioadei de implementare se face prin act adițional la contractul de finanțare.

Perioada de implementare a activităților proiectului nu trebuie să depășească 31 decembrie 2029.

Schema se aplică în limita bugetului aprobat, dar nu mai târziu de 31 decembrie 2028.

Plățile se vor realiza până la data de 31 decembrie 2029, în limita bugetului alocat.

# 6. INDICATORI DE ETAPĂ

În vederea atingerii obiectivelor și țintelor finale ale indicatorilor de realizare și de rezultat prevăzuți în cererea de finanțare și asumați în contractul de finanțare se stabilesc indicatorii de etapă pentru perioada de implementare a proiectului.

Pe baza indicatorilor de etapă se monitorizează și se evaluează progresul implementării proiectului în vederea atingerii obiectivelor și țintelor finale ale indicatorilor de realizare și de rezultat prevăzuți în cererea de finanțare și asumați prin contractul de finanțare și se stabilesc condițiile și documentele justificative pe baza cărora se evaluează și se probează îndeplinirea acestora.

Indicatorii de etapă, precum și valorile țintelor finale ale indicatorilor de realizare și de rezultat care trebuie atinse ca urmare a implementării proiectului, sunt cuprinși în planul de monitorizare. Pentru detalii cu privire la conținutul acestuia a se vedea **secțiunea 8.9.3** la prezentul ghid**.**

Pe baza informaţiilor incluse în cererea de finanţare şi, dacă este cazul, a informaţiilor suplimentare solicitate beneficiarului, AM PTJ/OI PTJ verifică şi validează indicatorii de etapă care vor prevăzuţi în Planul de monitorizare a proiectului. Planul de monitorizare prin care sunt stabiliți indicatorii de etapă pentru perioada de implementare a proiectului este parte integrantă a contractului de finanțare.

Indicatorii de etapă se corelează cu activitatea de bază declarată de beneficiar în cererea de finanțare, precum şi cu rezultatele așteptate ale proiectului. Primul indicator de etapă poate fi stabilit la un interval de o lună, dar nu mai mult de 6 luni, calculat din prima zi de începere a implementării proiectului, aşa cum este prevăzută în contractul de finanțare.

# 7. COMPLETAREA ȘI DEPUNEREA CERERILOR DE FINANȚARE

## 7.1 Completarea formularului cererii

Formatul cererii de finanțare MySMIS2021/SMIS2021+ cuprinde toate informațiile necesare pentru completarea corectă și completă a aplicației. Secțiunile cererii de finanțare se completează exclusiv în aplicația electronică MySMIS2021/SMIS2021+.

Cererea de finanțare este compusă din:

* Formularul cererii de finanțare, ale cărui secțiuni se completează exclusiv în aplicația MySMIS2021/SMIS2021+. Instrucțiunile, recomandările și clarificările privind modul de completare a secțiunilor sunt disponibile MySMIS2021/SMIS2021+, precum și în **Anexa 2** la prezentul ghid. Pentru completarea cererii de finanțare solicitantul va consulta inclusiv manualele și tutorialele privind utilizarea MySMIS, disponibile la adresa <https://mysmis2021.gov.ro/> .
* Anexele la formularul cererii de finanțare. Toate aceste documente vor fi încărcate în aplicația MySMIS2021, în format PDF, după ce au fost semnate digital, cu semnătură electronică extinsă.

Cererea de finanțare respectă modelul-cadru aprobat prin Ordinul ministrului investițiilor și proiectelor europene nr. 1777/2023 pentru aprobarea conținutului /modelului/ formatului/ structurii cadru pentru documentele prevăzute la art. 4, alin (1) teza întâi, art. 6 alin. (1) și (3), art. 7 alin. (1) și art. 17 alin. (2) din OUG nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021—2027, și este **Anexa 2** la prezentul ghid.

Certificarea aplicației va fi semnată numai de către reprezentantul legal al solicitantului cu semnătură electronică extinsă, certificată în conformitate cu prevederile legale în vigoare.

Solicitantul are obligația de a completa cererea de finanțare cu toate informațiile și de a anexa toate documentele solicitate la **secțiunea 7.4** din prezentul ghid, necesare pentru etapa de evaluare tehnico - financiară a proiectului, fiind responsabil pentru lipsa unora din aceste informații, documente sau anexe care pot conduce la decizii de respingere a cererii de finanțare în orice etapă de evaluare, selecție și contractare. Documentele se vor transmite în formatul care respectă cerințele de formă și conținut prevăzute în legislația națională și europeană, în situația în care pentru aceste documente este reglementat un format sau conținut standard.

În acest sens, cererea de finanțare detaliază informațiile generale privind solicitantul, scopul și obiectivele proiectului, încadrarea proiectului în obiectivul priorității și a obiectivului specific, activitățile proiectului și a cheltuielilor aferente și nu în ultimul rând, impactul asupra grupurilor țintă și sustenabilitatea proiectului. Astfel, în cadrul cererii de finanțare este prezentat detaliat proiectul, este argumentată necesitatea lui, sunt prezentate avantajele sale, planul de activități, planul de achiziții, bugetul proiectului, indicatorii de realizare și de rezultat, precum și orice alte elemente necesare, prevăzute de prezentul ghid și care sunt cuprinse în sistemul informatic MySMIS2021/SMIS2021+.

Completarea corectă și completă a tuturor secțiunilor din cererea de finanțare, doar cu informațiile relevante pentru specificul fiecărei secțiuni, precum și anexarea tuturor documentelor solicitate este condiție obligatorie în menținerea cererii de finanțare în procesul de evaluare și selecție.

La cererea de finanțare solicitantul anexează declarația unică prin care solicitantul confirmă îndeplinirea condițiilor de eligibilitate și a cerințelor de conformitate administrativă. Aplicația MySMIS2021/SMIS2021+ generează declarația unică care este completată de solicitant și se semnează cu semnătură electronică extinsă de către reprezentantul legal al acestuia sau împuternicitul acestuia.

În situația în care, după evaluarea tehnică și financiară, proiectul este propus pentru contractare, solicitantul trebuie să facă dovada îndeplinirii condițiilor de eligibilitate prevăzute de prezentul ghid și asumate prin declarația unică, în etapa de contractare, prin documente justificative, sub sancțiunea respingerii cererii de finanțare.

Pentru unele din anexele la cererea de finanțare, acest ghid conține modele standard. Celelalte documente (ex: Decizia etapei de încadrare) vor fi scanate, salvate în format pdf, semnate digital și încărcate în sistemul informatic MySMIS, la completarea cererii de finanțare sau la contractare în conformitate cu cele menționate în cadrul prezentei secțiuni. Documentele încărcate în aplicația MySMIS/SMIS2021+, ca parte integrantă a cererii de finanțare, trebuie să fie lizibile și complete, denumite corespunzător și complete. Se recomandă, așadar, o atenție sporită la scanarea documentelor, în special a celor de mari dimensiuni (planșe, schițe, tabele), pentru a se asigura lizibilitatea.

Completarea cererii de finanțare în mod clar şi coerent va sprijini eficiența procesului de evaluare. În acest scop, este necesar ca solicitantul să furnizeze informațiile într-o manieră concisă și completă, să prezinte date relevante pentru descrierea și înțelegerea proiectului, acțiunile concrete propuse în proiect și indicarea clară a legăturii acestora cu obiectivele şi scopul proiectului, să cuantifice rezultatele, beneficiile şi costurile proiectului, să prezinte un calendar realist de implementare etc.

## 7.2 Limba utilizată în completarea cererii de finanțare

Cererea de finanțare și anexele acesteia trebuie să fie întocmite în limba română. Documentele redactate în altă limbă vor fi însoțite, în mod obligatoriu de traducere autorizată. Cererile de finanțare depuse în altă limbă vor respinse automat din procesul de evaluare, selecție și contractare, finanțare, fără a mai fi evaluate.

Documentele încărcate în aplicația MySMIS2021, ca parte din cererea de finanțare, trebuie să fie lizibile și complete. Se recomandă o atenție sporită la scanarea anumitor documente de dimensiuni mari, ori care necesită o rezoluție adecvată pentru a asigura lizibilitatea.

## 7.3 Metodologia de justificare și detaliere a bugetului cererii de finanțare

Bugetul proiectului este cuprins în cererea de finanțare și este întocmit în lei, astfel încât să respecte formatul-cadru și conținutul minim aprobat prin Ordinul ministrului investițiilor și proiectelor europene nr. 1777/03.05.2023 pentru aprobarea conținutului/modelului/formatului/structurii cadru pentru documentele prevăzute la art. 4, alin (1) teza întâi, art. 6 alin. (1) și (3), art. 7 alin. (1) și art. 17 alin. (2) din OUG nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021—2027.

Corectitudinea, coerența documentelor și informațiilor financiare, precum și justificarea acestora este esențială în procesul de evaluare și selecție.

Solicitantul are obligația de a indica termene realiste pentru realizarea activităților și de a asigura fonduri suficiente și rezonabile în bugetul proiectului, cu încadrarea în durata maximă de implementare și în limitele maxime prevăzute în prezentul Ghid.

Bugetul proiectului este cuprins în cererea de finanțare și are conținutul minim aprobat prin Ordinul ministrului investițiilor și proiectelor europene nr. 1.777/2023, prezentat în **Anexa 1** la prezentul ghid. Bugetul proiectului se generează în cadrul aplicaţiei MySMIS2021/SMIS2021+.

Pentru proiectele de investiții care prevăd lucrări, bugetul proiectului se corelează cu devizul general al investiţiei, întocmit în conformitate cu prevederile Hotărârii Guvernului nr. 907/2016, cu modificările şi completările ulterioare, în cazul în care ultima documentație tehnico economică existentă a proiectului este studiul de fezabilitate/DALI. În cazul anexării și a proiectului tehnic la cererea de finanțare ca ultimă documentație tehnico-economică se vor depune si listele de cantități. Documentațiile respective vor fi însoțite și de o notă justificativă a proiectantului cu privire la rezonabilitatea costurilor.

La întocmirea acestuia, solicitantul va avea în vedere că valorile pe care se fundamentează bugetul trebuie să respecte prevederile art. 5, lit. d) și e) din Ordonanța de urgență a Guvernului nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, aprobată cu modificări şi completări prin Legea nr. 142/2012, cu modificările şi completările ulterioare. Astfel, în completarea bugetului se va avea în vedere inclusiv justificarea costurilor bugetate la nivelul prețului pieței, anexându-se documente justificative în acest sens.

De asemenea, pentru justificarea bugetului, se va prezenta lista surselor/ofertelor de preț, respectiv minim 2 (două) surse pentru fiecare achiziție de bunuri/servicii (oferte de preț, extrase din baze de date, internet, cataloage, orice alte surse verificabile și orice alte documente considerate necesare). Ofertele de preț trebuie să fie comparabile, respectiv trebuie să fie emise pentru specificații tehnice similare.

În cazul în care la cererea de finanțare nu sunt anexate minim două surse pentru fiecare achiziție de bunuri/servicii, se vor solicita clarificări în acest sens, iar dacă, în urma acestora nu se prezintă a doua ofertă, cheltuiala aferentă va fi încadrată în categoria cheltuielilor neeligibile.

În cazul proiectelor care vizează lucrări de construcții, pentru lucrările de construcții va fi suficientă depunerea devizului general, în cazul în care ultima documentație tehnico economică existentă a proiectului este studiul de fezabilitate/DALI. În cazul anexării și a proiectului tehnic la cererea de finanțare ca ultimă documentație tehnico-economică se vor depune si listele de cantități. Documentațiile respective vor fi însoțite și de o notă justificativă a proiectantului cu privire la rezonabilitatea costurilor.

În plus, se va lua în calcul contribuția proprie a solicitantului la realizarea proiectului, care reprezintă diferența dintre valoarea totală a proiectului şi valoarea finanțării nerambursabile acordate. Solicitantul se angajează în acest sens, prin declarația unică și prin alte documente menționate în prezentul ghid la secțiunile specifice, să asigure necesarul de cofinanțare pentru cheltuielile eligibile, neeligibile, suplimentare (după caz) generate de proiect pe parcursul implementării și costurile implicate de asigurarea caracterului durabil al proiectului. Contribuția proprie a solicitantului poate proveni din surse proprii, credite bancare, orice altă sursă cu mențiunea că nu trebuie să facă obiectul unui ajutor de minimis.

## 7.4 Anexe și documente obligatorii la depunerea cererii

La depunerea cererii de finanțare se vor anexa doar documentele specificate în cadrul prezentei secțiuni, necesare pentru etapa de evaluare tehnico-financiară a proiectului.

|  |
| --- |
| Documente solicitate la depunerea cererii de finanțare |
| 1. Documente privind identificarea reprezentantului legal[[6]](#footnote-7) al solicitantului   Pentru reprezentantul legal al solicitantului se va anexa, în mod obligatoriu, la cererea de finanțare, o copie a documentului de identificare. Atunci când la cererea de finanțare sunt anexate documente asumate de o persoană împuternicită conform celor de mai jos, se anexează un act de identificare inclusiv a persoanei împuternicite. Documentele trebuie să fie în termen de valabilitate.   1. Mandatul special/ împuternicirea specială pentru semnarea (digitală) a certificării aplicației și transmiterea cererii de finanțare prin MYSMIS   Persoana împuternicită nu poate semna cererea de finanțare și nici declarațiile date în nume propriu de către reprezentantul legal al solicitantului.  Pentru situațiile în care reprezentantul legal al solicitantului este un cetățean străin nerezident, se va vedea excepţia de mai sus cu privire la împuternicirea specială pentru semnarea certificării aplicației şi transmiterea cererii de finanțare prin MySMIS. Împuternicirea respectivă va fi semnată de către reprezentatul legal al solicitantului fie olograf, fie cu semnătură electronică extinsă validă.   1. Documente statutare ale solicitantului   Se vor anexa următoarele documentele necesare: act constitutiv, contract de societate, statut, în formă consolidată (care cuprinde toate modificările efectuate de la înființarea solicitantului, până la depunerea cererii de finanțare),. Informațiile din documentele statutare trebuie să corespundă cu informațiile ce reies din Certificatul constatator ONRC/ certificatul de înscriere în Registrul asociațiilor și fundațiilor aflat la grefa judecătoriei în a cărei circumscripție își are sediul solicitantul.  Actele de înființare și funcționare sunt, după caz:   * pentru cooperativele de credit: statutul și autorizația de funcționare acordată de Banca Națională a României; * pentru asociații și fundații: actul constitutiv și statutul, precum și certificatul de înscriere în Registrul asociațiilor și fundațiilor aflat la grefa judecătoriei în a cărei circumscripție își au sediul; * pentru casele de ajutor reciproc ale salariaților: actul constitutiv și statutul, precum și certificatul de înscriere în Registrul asociațiilor și fundațiilor aflat la grefa judecătoriei în a cărei circumscripție își au sediul; * pentru casele de ajutor reciproc ale pensionarilor: actul constitutiv și statutul, precum și certificatul de înscriere în Registrul asociațiilor și fundațiilor aflat la grefa judecătoriei în a cărei circumscripție își au sediul; * pentru societățile agricole: actul constitutiv și statutul și o copie a încheierii de înscriere în registrul rezervat acestui tip de societăți; * pentru cooperativele agricole: actul constitutiv și statutul întocmite conform legii și dovada înscrierii în Registrul național al cooperativelor agricole din România * pentru federații: statutul și certificatul de înscriere în Registrul federațiilor aflat la grefa tribunalului în a cărui circumscripție își vor avea sediul; * pentru uniunile persoanelor juridice: statutul sau actul constitutiv și dovada personalității juridice; * pentru alte categorii de persoane juridice, inclusiv SRL-uri, documentele din care să reiasă faptul că acestea respectă, cumulativ, definiția și principiile economiei sociale: * actul de înființare sau actul constitutiv și certificatul de înregistrare sau certificatul constatator eliberat de Oficiul Național al Registrului Comerțului, pentru persoanele juridice supuse înregistrării la Oficiul Național al Registrului Comerțului, respectiv * statutul și dovada personalității juridice, în cazul altor persoane juridice de drept privat.   La cererea de finanțare se va anexa și Raportul istoric, emis de Oficiul Național al Registrului Comerţului de pe lângă tribunalul unde îşi are sediul solicitantul, ori prin serviciul InfoCert-Recom. Documentele depuse trebuie să fie emise cu cel mult 30 de zile calendaristice înainte de data transmiterii cererii de finanțare.  Referitor la ONG:  În conformitate cu Ordonanța nr. 26/2000 cu privire la asociații și fundații, cu modificările și completările ulterioare, ONG devine persoană juridică din momentul înscrierii ei în Registrul asociațiilor și fundațiilor aflat la grefa judecătoriei în a cărei circumscripție își are sediul. Modificarea actului constitutiv sau a statutului asociației se face prin înscrierea modificării în Registrul anterior menționat. De asemenea, acestea produc efecte de la data înscrierii lor în registrul special. Având în vedere conținutul registrului aprobat prin Regulamentul din 26 aprilie 2000 emis de Ministerul Justiției, publicat în MO nr. 214 din 16 mai 2000, cu modificările și completările ulterioare, pentru asociații/fundații se va anexa la cererea de finanțare extras din registrul respectiv însoțit de documentele justificative, în locul extrasului ONRC. Art. 3 al regulamentului anterior menționat precizează că înscrierile din registrul special şi înregistrările din Registrul național se întregesc cu datele rezultate din înscrisurile doveditoare.   1. Atestatul de întreprindere socială   Solicitantul de finanțare trebuie să se încadreze în categoria întreprinderilor sociale, atât la data solicitării finanțării, respectiv la data depunerii cererii de finanțare, la data acordării finanțării, respectiv la data semnării contractului de finanțare, în caz contrar cererea de finanțare este respinsă de la finanțare.  Solicitantul de finanțare trebuie să se încadreze în categoria întreprinderilor sociale pe toată perioada de implementare și de durabilitate a proiectului.   1. Situațiile financiare anuale ale solicitantului (aprobate de adunarea generală a acționarilor sau asociaților), aferente exercițiului financiar anterior anului depunerii cererii de finanțare, inclusiv dovada depunerii acestora la unitățile teritoriale ale Ministerului Finanțelor Publice, conform legislației aplicabile fiecărui tip de solicitant.   Se vor depune situațiile financiare:  - aferente întregii activități a solicitantului (în funcție de categoria de întreprindere socială în care acesta se încadrează),  - cât și situațiile financiare aferente activității economice pentru care solicitantul deține atestat de întreprindere socială.  Astfel, se vor depune rapoartele sociale anuale privind activitatea desfășurtă și situațiile financiare anuale aferente exercițiului financiar anterior depunerii cererii de finanțare în conformitate cu prevederile art. 9 alin. (1) lit. b) și lit. c) din Legea nr. 219/2015, după cum urmează:   * Anexa nr. 5A – Raport de activitate privind activitatea desfășurată de întreprinderea socială în anul anterior depunerii cererii de finanțare; * Anexa la Ordinul 1600 din 22 august 2017 MO 760/25.09.2017) – Extrasul situațiilor financiare anuale care se publică de întreprinderile sociale în Registrul unic de evidență a întreprinderilor sociale; * Dovada depunerii documentelor la agențiile pentru ocuparea forței de muncă.  1. Declarația unică   La depunerea cererii de finanțare solicitantul transmite Declaraţia unică, generată de sistemul informatic MySMIS2021/SMIS2021+, prin care confirmă îndeplinirea condiţiilor de eligibilitate, semnată cu semnătură electronică extinsă de către reprezentantul legal al solicitantului.  Odată cu generarea și semnarea declarației unice, solicitantul nu mai este obligat să depună documente doveditoare, cu excepția acelor documente și anexe solicitate prin prezentul ghid, care urmează a fi depuse împreună cu cererea de finanțare și care sunt evaluate în etapa de evaluare tehnică și financiară a proiectului. Îndeplinirea condițiilor de eligibilitate se dovedește de către solicitant în etapa de contractare, prin prezentarea de documente justificative, specificate în cadrul prezentului ghid;   1. Declarația privind încadrarea în categoria IMM (microintreprindere, mică mijlocie), conform modelului din Anexa 4a, din care să reiasă faptul că solicitantul are statut de IMM; 2. Lista de auto-evaluare privind respectarea principiului DNSH, completată luând în considerare Metodologia de completare a Listei de auto-evaluare DNSH, Anexa nr. 6b la prezentul ghid; 3. Certificat de înregistrare în scopuri de TVA (dacă este cazul); 4. Planul de afaceri, inclusiv Macheta - Analiza și previziunea financiară (Anexa 5a. și Anexa 5 b.) 5. Anexa 7 rezonabilitatea costurilor inclusiv documente (oferte de preț / capturi de ecran de pe magazine online de specialitate / alte documente similare) ce atestă rezonabilitatea și proporționalitatea costurilor, și care au stat la baza estimării cheltuielilor bugetate, aferente lucrărilor și/sau echipamentelor și/sau serviciilor achiziționate. Pentru justificarea bugetului proiectului este necesar să se prezinte minim 2 oferte de preţ pentru achiziţiile propuse, documente care vor fi ataşate cererii de finanţare și pe baza cărora cheltuielile indicate să poată fi identificabile și verificabile. Documentele vor fi însoțite de un tabel centralizator cu ofertele și valorile acestora. 6. Documente care susțin obiectul investiției   În cazul proiectelor care vizează lucrări de construcții, pentru care este necesară obținerea autorizație de construire, se vor depune:  a) Autorizația de construire valabilă la data depunerii cererii de finanțare. Împreună cu autorizația de construire se va depune și Devizul general pentru fundamentarea sumelor din bugetul proiectului. Devizul general nu poate fi emis cu mai mult de 12 luni înainte de depunerea cererii de finanțare.  Atenție!  În situația în care cererea de finanțare este selectată pentru contractare, solicitantul are obligația să asigure valabilitatea autorizație de construire și corespondența cu obiectivul finanțat și la semnarea contractului de finanțare.  dotăDaca nu a fost emisă autorizația de construire se poate depune Devizul general asumat de solicitant, pentru fundamentarea sumelor din bugetul proiectului, fiind obligația exclusivă a beneficiarului de a transmite autorizația de construire în termenele și condițiile impuse prin contractul de finanțare. Devizul general nu poate fi emis cu mai mult de 12 luni înainte de depunerea cererii de finanțare. Împreună cu devizul general se va depune și Nota proiectantului cu privire la rezaonabilitatea costurilor trecute în deviz asumată de proeictant și solicitant.  Atenție!  Autorizația de construire trebuie să aibă la bază documentele transmise la depunerea cererii de finanțare. Existența unor diferențe majore în ceea ce privește corespondența cu obiectivul finanțat, valoarea investiției, localizarea investiției etc., poate duce la respingerea cererii de finanțare sau rezilierea contractului, după caz.  c) Planuri de amplasament sau planuri de situație.  Atenție!  Pentru proiectele de investiții pentru care nu este obligatorie obținerea autorizației de construire, se depun împreună cu cererea de finanțare planurile de amplasament sau planurile de situații, precum şi alte documente prevăzute de legislația aplicabilă în funcție de obiectul proiectului, respectiv al investiției.  Atenție!  Cu excepția celor de mai sus, la depunerea cererii de finanțare nu se solicită depunerea altor avize, acorduri, certificate, autorizații sau a altor documente care au stat la baza aprobării autorizației de construire sau altor documente care însoțesc cererea de finanțare. În măsura în care acestea cuprind recomandări, punerea lor în aplicare este responsabilitatea exclusivă a beneficiarului pe întreaga perioadă de implementare şi monitorizare a proiectului.  Atenție!  Documentele menționate în cadrul acestui capitol sunt necesare pentru etapa de evaluare tehnico-financiară a proiectului, iar lipsa unora dintre ele conduce automat la respingerea cererii de finanțare dacă fac parte din categoria documentelor pentru care această mențiune este cuprinsă în Anexa nr. 9. a) și b) la prezentul ghid - Grila de evaluare tehnico - financiară.   1. Certificatul de urbanism în termen de valabilitate, eliberat în vederea obținerii autorizației de construire aferente investiției propuse (pentru proiecte care includ execuția de lucrări de construcții, care se supun autorizării);   Respectarea condiției privind termenul de valabilitate a certificatului de urbanism nu mai este obligatorie dacă solicitantul prezintă și autorizația de construire în termen de valabilitate, atât la depunerea cererii de finanțare cât și la contractare.  Atenție!  Documentul solicitat la depunere este certificatul de urbanism. Autorizația de construire se depune doar dacă există și trebuie să fie în termenul de valabilitate atât la depunere cât și la contractare, fiind asigurată în ambele etape corespondența cu obiectivul finanțat.   1. Actul de reglementare de mediu final după caz, emisă de autoritatea publică pentru protecția mediului pentru toate tipurile de proiecte.   Se va anexa documentul emis în urma parcurgerii etapei de încadrare a proiectului în procedura de evaluare a impactului asupra mediului, în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului. Transmiterea Deciziei etapei de evaluare inițială nu este acceptată.  Notă  „*Clasarea notificării*” este document obligatoriu în cazul în care proiectul nu presupune construcții. În consecință, depunerea documentului este obligatorie.   1. Alte documente explicative necesare pentru susținerea anumitor elemente din proiect, dacă este cazul. A se vedea și anexele la prezentul ghid. |

**Atenție!**

Cu excepția celor de mai sus, la depunerea cererii de finanțare nu se solicită depunerea altor avize, acorduri, certificate, autorizații sau a altor documente care au stat la baza aprobării documentațiilor tehnico-economice care însoțesc cererea de finanțare. În măsura în care acestea cuprind recomandări, punerea lor în aplicare este responsabilitatea exclusivă a beneficiarului pe întreaga perioadă de implementare şi monitorizare a proiectului.

**Atenție!**

Dacă împreună cu cererea de finanţare se depune autorizaţia de construire valabilă la data depunerii cererii de finanţare, emisă pentru solicitant pentru obiectivul de investiţii vizat de cererea de finanţare, nu este necesară şi nu se solicită depunerea avizelor, acordurilor, certificatelor, autorizaţiilor sau a altor documente care au stat la baza emiterii acesteia.

## 7.5 Aspecte administrative privind depunerea cererii de finanțare

Pentru depunerea cererilor de finanțare prin platforma MYSMIS, în conformitate cu prevederile prezentului ghid, solicitantul va avea în vedere crearea unui cont în cadrul aplicației respective. În acest sens, se vor avea în vedere instrucțiunile publicate la adresa<https://mysmis2021.gov.ro/>.

Cererile de finanțare vor fi completate în conformitate cu instrucțiunile menționate în **Anexa 2** la prezentul ghid și vor avea anexate toate documentele obligatorii solicitate la depunerea cererii de finanțare. De asemenea, a se vedea prevederile prezentului capitol cu privire la completarea cererii de finanțare.

Conformarea cu toate cerințele specifice formulate în ghidul solicitantului va avea în vedere următoarele aspecte:

* existenta şi forma cererii de finanțare şi a anexelor;
* încărcarea corespunzătoare a documentelor solicitate prin ghidul solicitantului, respectarea formei și conținutului acestora, inclusiv asigurarea asumării corespunzătoare și a valabilității documentelor;
* alte aspecte administrative trebuie să fie conforme cu prevederile din ghidul solicitantului.

**Notă!**

Criteriile respective se vor verifica pe bază de declarație unică și/sau prin verificare digitalizată în conformitate cu prevederile prezentului ghid. Cererea de finanțare și anexele la aceasta (inclusiv clarificările furnizate pe parcursul procesului de evaluare, selecție și contractare) trebuie să fie întocmite în limba română. Documentele redactate în altă limbă vor fi însoțite, în mod obligatoriu de traducere legalizată sau autorizată.

## 7.6 Anexele și documente obligatorii la momentul contractării

Dacă proiectul este acceptat pentru finanțare (de ex. a parcurs cu succes etapa de evaluare tehnică și financiară), solicitantul va trebui să prezinte în etapa de contractare**, în termenul maxim prevăzut de prezentul ghid,** următoarele documente:

|  |
| --- |
| Documente solicitate la momentul contractării |
| 1. Declarațiile pe proprie răspundere actualizate, dacă au suferit modificări față de momentul depunerii cererii de finanțare; 2. Hotărâre organe statutare privind aprobarea cofinanțării proiectului (cheltuieli eligibile, neeligibile, eventuale cheltuieli suplimentare, TVA (după caz), precum și cheltuielile necesare asigurării caracterului durabil al proiectului). Este responsabilitatea solicitantului să se asigure că hotărârea este elaborată și semnată potrivit legislației în vigoare și a prevederilor actului constitutiv/statutului societății, precum și că prin aceasta se asigură aprobarea cofinanțării proiectului. 3. Scrisoare de confort angajantă (emisă de instituție bancară) sau scrisoare de garanție emisă de instituții financiare nebancare (înregistrate în registrul B.N.R.) și/sau alte documente cu titlu probatoriu, respectiv un document din următoarele: extras de cont bancar, dovada unei linii/ contract de credit emise de bancă/ instituție financiar bancară, în conformitate cu Ghidul solicitantului prin care să se facă dovada posibilității solicitantului de a asigura cofinanțarea cheltuielilor eligibile/neeligibile, mai puțin TVA aferent deductibil.   Pentru proiectele care vor fi selectate în urma evaluării AMPTJ/OIPTJ scrisorile sus-menționate vor fi reconfirmate si prelungite, dacă este cazul.   1. Planul de monitorizare a proiectului; 2. Graficul estimativ al cererilor de prefinanțare/plată/rambursare; 3. Certificate de atestare fiscală, referitoare la obligațiile de plată la bugetul local și bugetul de stat, în termen de valabilitate la data transmiterii.  |  | | --- | | *Solicitantul trebuie să facă dovada că nu are obligații de plată nete neachitate în termen, către bugetul consolidat al statului și respectiv bugetul local și nu are fapte înscrise în cazierul fiscal pentru toate punctele sale de lucru situate pe raza unor unități administrativ teritoriale diferite.* |   Certificatul de cazier fiscal al solicitantului din care să rezulte că, la data emiterii, solicitantul de finanțare nu are fapte înscrise în cazierul fiscal legate de cauze referitoare la obținerea şi utilizarea fondurilor europene şi/sau a fondurilor publice naționale.  Certificatul de cazier fiscal trebuie să fie în termen de valabilitate la data transmiterii, conform prevederilor OG nr. 39/2015 privind cazierul fiscal, cu modificările și completările ulterioare.   1. Certificat de cazier judiciar al reprezentantului legal al solicitantului, după caz, conform Legii nr. 290/2004 privind cazierul judiciar, republicată, cu modificările şi completările ulterioare; 2. Act de împuternicire pentru semnare contract (după caz). 3. Declarație cu privire la orice ajutor de minimis primit în ultimii 3 ani, în cazul căruia se aplică Regulamentul (UE) nr. 2023/2831 sau alte regulamente de minimis. În etapa de contractare se va lua în considerare valoarea totală a ajutoarelor de minimis acordate în ultimii 3 ani, faptul că suma totală a ajutoarelor nu depășește plafonul de minimis și că se respectă toate condițiile prevăzute de Regulamentul (UE) nr. 2023/2831. În cazul în care prin acordarea de noi ajutoare s-ar depăși plafonul de minimis, respectivul ajutor nou nu beneficiază de dispozițiile Regulamentului de minimis. Se va avea în vedere și ca solicitantul să nu fie subiectul unei decizii de recuperare a unui ajutor de minimis ce nu a fost deja executată și creanța nu a fost integral recuperată, fiind solicitate dovezi în acest sens..   Atenție!  În cazul în care va fi disponibilă facilitatea privind interogarea bazelor de date electronice, AM PTJ/OI PTJ nu va solicita certificatele de atestare fiscală/judiciar mai sus menționate și va realiza verificările conform prevederilor prezentului ghid, solicitantul la finanțare exprimându-și acordul cu privire la aceste aspecte prin transmiterea cererii de finanțare.  În cazul în care anumite documente își pierd valabilitatea pe parcursul procesului de evaluare sau prezintă erori materiale, AM PTJ/OI PTJ va solicita retransmiterea acestora în etapa de contractare.  Solicitantul care, în etapa de contractare până la termenul stabilit prin prezentul ghid (15 zile lucrătoare, calculat de la data primirii solicitării), după caz, care nu face dovada îndeplinirii condițiilor de eligibilitate și conformitate conform declarației unice prezentate în etapa de depunere a cererii de finanțare, este declarat respins, iar contractul de finanțare nu este semnat. |

**Atenție!**

În cadrul acestor apeluri, în cazul proiectelor care implică lucrări pentru care este necesară emiterea autorizației de construire conform Legii nr. 50/1991, republicată, cu modificările și completările ulterioare, autorizația de construire în termen de valabilitate se va depune în cel mult 9 luni de la intrarea în vigoare a contractului de finanțare, contract ce se va încheia cu clauză rezolutorie de a cărei îndeplinire depinde finanțarea proiectului (potrivit art. 6 alin (11) din OUG nr. 23/2023, cu modificările și completările ulterioare).

## 7.7 Renunțarea la cererea de finanțare

În situația renunțării la solicitarea finanțării, solicitantul va trebui să completeze, semneze o cerere pe care o transmite prin MySMIS2021/SMIS2021+. Renunțarea la cererea de finanțare se va face numai de către reprezentantul legal/ persoana împuternicită al/a solicitantului în mod expres prin mandat special/împuternicire specială.

Procedura de renunțare la cererea de finanțare depusă, se aplică pentru toate etapele procesului de evaluare, selecție și contractare.

# PROCESUL DE EVALUARE, SELECȚIE ȘI CONTRACTARE A PROIECTELOR

Cererile de finanțare se evaluează cu respectarea regulilor prevăzute de OUG nr. 23/2023, cu modificările și completările ulterioare.

În cazul apelurilor de proiecte cu termen-limită de depunere, lansate prin prezentul ghid, durata totală a procesului de evaluare, selecție, contractare nu poate depăși 180 de zile calendaristice calculate de la închiderea apelului de proiecte. În cazuri temeinic justificate, AM PTJ are dreptul de a prelungi durata motivat, cu maximum 180 de zile calendaristice, cu informarea solicitanților prin publicarea unui anunț pe pagina de internet a autorității de management în conformitate cu prevederile Ordonanței de urgență a Guvernului nr. 23/2023 privind instituirea unor măsuri de simplificare şi digitalizare pentru gestionarea fondurilor europene aferente Politicii de coeziune 2021-2027, art. 11 alin. (17). Proiectele sunt selectate prin aplicarea criteriilor de evaluare și selecție cu condiția respectării pragului de excelență, a pragului de calitate stabilit și în condițiile prevăzute de ghidul solicitantului, în limita bugetului alocat apelului specific.

**Atenție!**

În cazuri excepționale și pentru motive independente de solicitant, la solicitarea acestuia, procesul de contractare poate fi suspendat sub condiția ca perioada de suspendare să nu afecteze proiectul, astfel încât să se asigure implementarea acestuia în condiții optime, în conformitate cu cererea de finanțare și cu încadrare în perioada de programare 2021-2027. Perioadele de suspendare nu pot depăși termenul preăzut de OUG nr. 23/2023, cu modificările și completările ulterioare.

## 8.1 Principalele etape ale procesului de evaluare, selecție și contractare

Principalele etape ale procesului pe care îl parcurge cererea de finanțare de la depunere până la contractare sunt:

* Conformitate administrativă și eligibilitate - Declarație unică
* Evaluare tehnică și financiară
* Contractare

În cadrul acestor etape se pot solicita clarificări în condițiile prevăzute de prezentul ghid, la fiecare capitol/subcapitol în parte cu condiția de a nu se depăși termenul maxim de 180 de zile calendaristice calculate de la închiderea apelului de proiecte/proiect pentru întreg procesul.

Cererile de finanțare se evaluează cu respectarea regulilor prevăzute de OUG nr. 23/2023, cu modificările și completările ulterioare.

## 8.2 Conformitate administrativă și eligibilitate – DECLARAȚIE UNICĂ

Verificarea conformității administrative este complet digitalizată, respectiv este realizată în mod automat prin sistemul informatic MySMIS2021/SMIS2021+, pe baza declarației unice generate de sistemul informatic MySMIS2021/ SMIS2021+.

După verificarea digitalizată anterior menționată, solicitantul este informat, prin emiterea unei notificări prin intermediul aplicației MySMIS2021/SMIS2021+, cu privire la trecerea proiectului în etapa de evaluare tehnică și financiară sau, după caz, cu privire la nerespectarea cerințelor de conformitate administrativă, situație în care nu este demarată etapa de evaluare tehnică și financiară.

Transmiterea unei cereri de finanțare este condiționată de completarea declarației unice (generate de MySMIS), prin care solicitantul declară că îndeplinește toate condițiile de eligibilitate, respectiv de accesare a finanțării aplicabile apelului.

Verificarea conformității administrative și eligibilității din perspectiva îndeplinirii condițiilor de eligibilitate se realizează, pentru proiectele acceptate în urma evaluării tehnice și financiare, **în etapa de contractare**, în urma verificării documentelor transmise de solicitant în termenul maxim aferent acestei etape, prin prezentarea de documente cu valoare probantă, specificate în prezentul ghid. De asemenea, se vor interoga bazele de date ale instituțiilor publice pentru obținerea informațiilor necesare confirmării condițiilor de eligibilitate, dacă aceste baze de date sunt accesibile.

În cazul în care solicitanții la finanțare, până la termenul stabilit prin prezentul ghid, nu fac dovada îndeplinirii condițiilor de eligibilitate și conformitate prin intermediul declarației unice prezentate la depunerea cererii de finanțare, sunt declarați respinși, iar contractul de finanțare nu va fi semnat.

AM PTJ/OI PTJ sesizează organele de urmărire penală, atunci când constată indicii cu privire la faptul că una sau mai multe declarații depuse de solicitanții la finanțare sunt false, inexacte sau conțin informații eronate care pot conduce la decizii eronate privind obținerea finanțării, în termenele prevăzute de legislația în vigoare aplicabilă, calculate de la data constatării acestor stări de fapt.

De asemenea, o parte dintre criteriile de eligibilitate și conformitate se vor verifica în etapa de contractare. Pentru detalii cu privire la etapa de contractare și verificările asociate acesteia vă rugăm consultați **secțiunea 8.9** a prezentului ghid**.**

Procesul de evaluare și selecție nu include o etapă de verificare preliminară efectivă a conformității administrative și a eligibilității cererii de finanțare, solicitantul fiind informat, prin emiterea unei notificări prin intermediul aplicației MySMIS2021/SMIS2021+, cu privire la trecerea proiectului în etapa de evaluare tehnică și financiară sau, după caz, cu privire la nerespectarea cerințelor de conformitate administrativă, situație în care nu este demarată etapa de evaluare tehnică și financiară.

## 8.3 Etapa de evaluare preliminară –

(nu se aplică prezentului apel)

## 8.4 Evaluarea tehnică și financiară.

Criterii de evaluare tehnică și financiară

Metodologia și criteriile de evaluare și selecție a proiectelor sunt aprobate prin Decizia nr. 28/11.03.2025 CMPTJ, conform prevederilor art. 40 din Regulamentul (UE) 2021/1060, cu modificările și completările ulterioare, la nivel de program/apel de proiecte, după caz.

Criteriile de evaluare și selecție sunt în concordanță cu cerințele și obiectivul specific unic al PTJ, în special cu prevederile din PTJ specifice priorităților, în cadrul căreia este lansat apelul de proiecte și urmăresc impactul proiectului asupra realizării obiectivelor de investiție, precum și eficiența utilizării fondurilor externe nerambursabile, inclusiv prin utilizarea indicatorilor de performanță financiară.

Grilele de evaluare tehnică și financiară se completează și se generează în sistemul informatic MySMIS2021/SMIS2021+.

Evaluarea tehnică şi financiară se realizează de către comisiile de evaluare constituite la nivelul OI PTJ, în conformitate cu criteriile de evaluare tehnică şi financiară prevăzute în prezentul ghid.

**Atenție!**

În cererea de finanțare și anexe, valorile se vor afișa cu 2 zecimale rotunjite (ex: rata rentabilității activității financiare, rata de solvabilitate, rata lichidității și rata profitului din exploatare etc.).

Pentru asigurarea procesului de evaluare pentru fiecare dintre criteriile menționate în grila de evaluare tehnică, solicitantul va introduce strict informațiile relevante referitoare la criteriul respectiv. Nu sunt admise alte precizări care nu au legătură cu cu cerințele menționate. PLANUL DE AFACERI

Înainte de evaluarea tehnică și financiară propriu-zisă (parcurgerea grilei ETF și acordarea punctajelor), este verificată existența anexelor obligatorii la depunerea cererii de finanțare, necesare realizării evaluării.

Lipsa oricăruia dintre documentele (anexele) obligatorii care vizează un anumit criteriu/subcriteriu conduce la acordarea a 0 puncte pentru toate criteriile/subcriteriile vizate de respectivul document.

Pentru etapa de evaluare tehnică și financiară se pot solicita clarificări asupra documentelor/ informațiilor existente în cererea de finanțare și anexelor acesteia, cu termen de răspuns de maximum 5 zile lucrătoare de la data transmiterii solicitării.

Evaluarea tehnică şi financiară se realizează de către comisiile de evaluare constituite la nivelul OI PTJ, în conformitate cu criteriile de evaluare tehnică şi financiară prevăzute în cadrul **Anexei 7a)** și **7b)** la prezentul ghid.

### 8.4.1 Mecanismul de selecție a proiectelor

Toate cererile de finanțare depuse vor fi evaluate în vederea selectării acestora pentru finanțare. Evaluarea tehnică și financiară a proiectelor se va realiza pe baza criteriilor și sub-criteriilor de evaluare prezentate în prezentul Ghid. Pentru apelurile de proiecte pentru care sunt prevăzute condițiile de eligibilitate și selecție în cadrul prezentului Ghid, sunt aplicabile următoarele praguri:

* Pragul de calitate de 50 de puncte;
* Pragul de excelență de 75 de puncte.[[7]](#footnote-8)

Pe parcursul evaluării, comisia de evaluare poate solicita clarificări cu privire la cererea de finanțare și documentele anexate acesteia. Solicitanții trebuie să dea curs cererilor de clarificare în termenele indicate în solicitări, fără a aduce modificări suplimentare documentației depuse inițial, cu excepția celor solicitate în clarificare. În lipsa unor răspunsuri la clarificări în termenele indicate, sau în cazul primirii unor răspunsuri neconcludente, evaluarea se face pe baza informațiilor existente.

Pe parcursul evaluării, comisia de evaluare poate solicita clarificări cu privire la cererea de finanțare și documentele anexate acesteia. Solicitanții trebuie să dea curs cererilor de clarificare în termenele indicate în solicitări fără a aduce îmbunătățiri documentației depuse inițial.

Proiectele care la evaluarea tehnică și financiară ating sau depășesc pragul de excelență de cel puțin 75 de puncte și se încadrează în bugetul aferent fiecărui apel de proiecte în parte pot fi introduse direct în etapa de verificare contractuală, în ordinea finalizării evaluărilor, fără a mai aștepta soluționarea contestațiilor depuse,. Mecanismul de implementare, prezentat în ghidul solicitantului descrie modalitatea de tratare a situațiilor în care bugetul proiectelor care întrunesc pragul de excelență depășește bugetul alocat apelului de proiecte și limitele pragurilor valorice.

Astfel, pentru determinarea listei proiectelor care îndeplinesc pragul de excelență care vor intra în mod automat în etapa de contractare, AM PTJ/OI PTJ va aplica următorul mecanism de implementare:

 Cererile de finanțare depuse în prima lună calendaristică vor parcurge etapa de evaluare tehnică și financiară, urmând a fi contractate proiectele care au obținut, cel puțin 75 de puncte și ale căror valori eligibile nerambursabile solicitate însumate reprezintă maximum 25% din finanțarea disponibilă a apelului. În acest caz, AM PTJ/OI PTJ demarează în mod direct etapa de contractare, în ordinea descrescătoare a punctajelor obținute, fără a fi necesară soluționarea contestațiilor depuse care au ca obiect rezultatele evaluării tehnice și financiare.

Proiectele ale căror valori eligibile nerambursabile solicitate depășesc procentul de 25% din finanțarea disponibilă a apelului, intră în competiție cu proiectele depuse în lunile următoare.

 Cererile de finanțare depuse în cea de-a doua lună calendaristică vor parcurge etapa de evaluare tehnică și financiară, urmând a fi direct contractate cele care au obținut, cel puțin 75 de puncte , atât in prima tranșă (din cele menținute în competiție din prima luna de depunere) cât și din tranșa (luna) curentă, in ordine descrescatoare a punctajului, și ale căror valori eligibile nerambursabile solicitate însumate reprezintă maximum 50% din finanțarea disponibilă a apelului.

În acest caz, AM PTJ/OI PTJ demarează în mod direct etapa de contractare, în ordinea descrescătoare a punctajelor obținute, fără a fi necesară soluționarea contestațiilor depuse care au ca obiect rezultatele evaluării tehnice și financiare.

Proiectele ale căror valori eligibile nerambursabile solicitate depășesc procentul de 50% din finanțarea disponibilă a apelului, intră în competiție cu proiectele depuse în luna urmatoarea.

 Cererile de finanțare depuse în cea de-a treia lună calendaristică vor parcurge etapa de evaluare tehnică și financiară, urmând a fi direct contractate cele care au obținut, cel puțin 75 de puncte , atât din primele doua luni (din cele menținute în competiție) cât și din tranșa (luna) curentă, in ordine descrescatoare a punctajului, și ale căror valori eligibile nerambursabile solicitate însumate reprezintă maximum 75% din finanțarea disponibilă a apelului.

În acest caz, AM PTJ/OI PTJ demarează în mod direct etapa de contractare, în ordinea descrescătoare a punctajelor obținute, fără a fi necesară soluționarea contestațiilor depuse care au ca obiect rezultatele evaluării tehnice și financiare.

Proiectele ale căror valori eligibile nerambursabile solicitate depășesc procentul de 75% din finanțarea disponibilă a apelului, intră în competiție cu proiectele depuse în luna urmatoarea.

 Cererile de finanțare depuse în cea de-a patra lună calendaristică vor parcurge etapa de evaluare tehnică și financiară, urmând a fi direct contractate cele care au obținut, cel puțin 75 de puncte , atât din primele trei luni (din cele menținute în competiție) cât și din tranșa (luna) curentă, in ordine descrescatoare a punctajului, și ale căror valori eligibile nerambursabile solicitate însumate reprezintă maximum 90% din finanțarea disponibilă a apelului.

În acest caz, AM PTJ/OI PTJ demarează în mod direct etapa de contractare, în ordinea descrescătoare a punctajelor obținute, fără a fi necesară soluționarea contestațiilor depuse care au ca obiect rezultatele evaluării tehnice și financiare.

Proiectele ale căror valori eligibile nerambursabile solicitate depășesc procentul de 90% din finanțarea disponibilă a apelului, intră în competiție, restul de 10 % din finantarea nerambursabila disponibilă in cadrul apelului de proiecte contractându-se prin ierarhizarea acestor proiecte în ordinea descrescătoare a punctajelor obținute, cu condiția îndeplinirii pragului de calitate cu proiectele depuse în luna următoare.

Proiectele care, în urma aprobării soluționării contestațiilor obțin un punctaj mai mare decât pragul de excelență (de 75 de puncte), vor fi luate în considerare în cadrul mecanismului de selecție mai sus menționat, în cadrul lunii în care proiectul a fost depus.

Proiectele rămase necontractate și care îndeplinesc pragul de calitate vor fi incluse pe o listă de rezervă a apelului.

Proiectele care obțin mai puțin de 50 de puncte, pragul de calitate, în urma evaluării tehnice și financiare sunt respinse.În urma finalizării etapei de evaluare tehnică și financiară, solicitantul de finanțare va fi notificat, prin intermediul aplicației MySMIS2021, cu privire la rezultatul evaluării, indicându-se punctajul obținut şi justificarea acordării respectivului punctaj, pentru fiecare criteriu în parte și trecerea în etapa de contractare.

După finalizarea etapei de evaluare tehnică și financiară, inclusiv soluționarea contestațiilor AM/OI responsabil va publica *Lista finală a proiectelor selectate pentru finanțare în urma evaluării tehnice și financiare.*

## 8.5 Aplicarea pragului de calitate

În cadrul apelurilor de proiecte lansate prin prezentul ghid se aplică un **prag de calitate de 50 de** puncte, a cărui neatingere determină respingerea de la finanțare a proiectului.

## 8.6 Aplicarea pragului de excelență

În cadrul apelurilor de proiecte lansate prin prezentul ghid se aplică un prag de excelență a cărui atingere determină, în mod direct, decizia de demarare a etapei de contractare și, după verificarea îndeplinirii condițiilor de eligibilitate, încheierea contractelor de finanțare, în limita bugetului alocat apelului specific de proiecte și cu respectarea limitelor prevăzute la la art. 15, alin. (1) din OUG nr. 133/2021, cu modificările și completările ulterioare, fără a fi necesară soluționarea contestațiilor depuse care au ca obiect rezultatele evaluării tehnice și financiare.

**Pragul de excelență este de 75 de puncte** pentru toate apelurile de proiecte lansate prin prezentul ghid. Mecanismul de selecție este descris în cadrul **subcapitolului 8.4** de mai sus**.**

## 8.7 Notificarea rezultatului evaluării tehnice şi financiare

În urma finalizării etapei de evaluare tehnică și financiară, solicitantul de finanțare va fi notificat, prin intermediul aplicației MySMIS2021, cu privire la rezultatul evaluării, indicându-se punctajul obținut și justificarea acordării respectivului punctaj, pentru fiecare criteriu în parte și trecerea în etapa de contractare.

## 8.8 Contestații

Solicitantul finanțării nerambursabile poate formula în scris o singură contestație pe cale administrativă împotriva notificării privind rezultatul evaluării tehnice și financiare emisă de OI/AM PTJ.

Solicitantul transmite la AM PTJ contestația prin intermediul sistemului informatic MySMIS 2021/SMIS 2021+, în termenul menționat în Notificarea privind rezultatul evaluării tehnice și financiare (30 de zile de la data primirii Notificării). Dacă aplicația electronică nu permite, contestațiile vor fi transmise prin poștă/curier, e-mail sau depuse direct la registratura AM PTJ.

Contestația trebuie să conțină în mod obligatoriu următoarele elemente:

1. datele de identificare ale solicitantului: denumirea, sediul, datele de contact, precum şi alte atribute de identificare, în condiţiile legii, cum sunt: numărul de înregistrare în registrul comerţului sau într-un alt registru public, codul unic de înregistrare, precum şi ale cererii de finanţare: titlu, cod unic SMIS;
2. datele de identificare ale reprezentantului legal al solicitantului;
3. obiectul contestaţiei;
4. criteriul/criteriile contestat (e);
5. motivele de fapt şi de drept pe care se întemeiază contestaţia, detaliate pentru fiecare criteriu contestat;
6. dovezile pe care se întemeiază;
7. semnătura reprezentantului legal/împuternicitului solicitantului.

Autoritatea de Management soluționează contestațiile depuse împotriva Notificărilor privind rezultatul evaluării tehnice și financiare în condițiile OUG nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021-2027, Legii contenciosului administrativ nr. 554/2004, cu modificările și completările ulterioare și *PO.DGTJCE 20 de remediere a aspectelor ce pot afecta drepturile și interesele legitime ale beneficiarilor programelor operaționale (PTJ/POC/POSCCE) aferente Direcției Generale Tranziție Justă și Competitivitate Economică.*

Comisia de soluționare a contestațiilor soluționează contestația, prin decizie motivată, în termen de 30 de zile calendaristice, calculat de la data înregistrării acesteia la autoritatea de management/organismul intermediar, dată care nu poate depăși 5 zile lucrătoare de la data transmiterii contestației prin sistemul informatic MySMIS2021/SMIS2021+.

Decizia de soluționare a contestației se comunică solicitantului/liderului de parteneriat, după caz, prin grija autorității de management/organismului intermediar, electronic, prin intermediul sistemului informatic MySMIS2021/SMIS2021+.

Împotriva deciziei emise de comisia de soluționare a contestațiilor, solicitantul se poate adresa instanței de contencios administrativ, în conformitate cu prevederile art. 8 din Legea contenciosului administrativ nr. 554/2004, cu modificările și completările ulterioare.

În cazul admiterii contestației ca rezultat al reevaluării tehnice și financiare, autoritatea de management/organismul intermediar, după caz, procedează la inițierea etapei de contractare, având în vedere considerentele deciziei de soluționare a contestației.

## 8.9 Contractarea proiectelor

După finalizarea evaluării tehnice și financiare a cererilor de finanțare, se demarează etapa de contractare.

### 8.9.1 Verificarea îndeplinirii condițiilor de eligibilitate

În etapa de contractare, în condițiile din ghid, solicitanților li se solicită prin sistemul informatic MySMIS2021/SMIS2021+, să facă dovada celor declarate prin declarația unică, respectiv să prezinte documentele justificative prin care fac dovada îndeplinirii tuturor condițiilor de eligibilitate, în conformitate cu prevederile prezentului ghid.

Intrarea în etapa de contractare este adusă la cunoștința solicitantului prin aplicația informatică MySMIS2021/SMIS2021+, pentru proiectele acceptate în urma evaluării tehnice și financiare.

Verificarea contractuală se realizează pentru proiectele care îndeplinesc condițiile de punctaj și încadrare în alocarea disponibilă, potrivit prevederilor ce reglementează derularea apelului de proiecte.

Verificarea contractuală presupune analizarea respectării condițiilor de eligibilitate, în baza documentelor solicitate în acest sens, ca dovadă a celor declarate prin Declarația unică, respectiv a eventualelor clarificări solicitate în acest sens.

Solicitantul transmite documentele solicitate în etapa de contractare, sub sancțiunea respingerii cererii de finanțare, în termen de maxim 15 zile lucrătoare, calculat de la data primirii solicitării AM PTJ/OI PTJ de demarare a etapei de contractare, după caz. Prin excepție, acest termen poate fi prelungit o singură dată de către AM PTJ/OI PTJ în baza unei justificări fundamentate.

AM PTJ/OI PTJ poate solicita dovada îndeplinirii oricăreia din condițiile de acordare a finanțării și poate solicita clarificări asupra oricărui aspect ce face obiectul Declarației unice. Dacă solicitantul nu face dovada îndeplinirii acestor condiții, proiectul va fi respins. AM PTJ/OI PTJ, după caz, poate solicita clarificări în etapa de contractare, în legătură cu documentele verificate, cu respectarea principiului tratamentului egal și al nediscriminării, iar solicitanții au obligația să răspundă la clarificări în termenul stabilit de AM PTJ/OI PTJ care nu poate depăși 15 zile lucrătoare, calculat de la data primirii solicitării de clarificări, sub sancțiunea respingerii cererii de finanțare.

Astfel, verificarea îndeplinirii condițiilor de eligibilitate se realizează pe baza informaţiilor şi documentelor prezentate de solicitant, inclusiv a răspunsurilor la solicitările de clarificări, a informaţiilor şi documentelor care pot fi accesate, obţinute sau puse la dispoziţia autorităţii de management din bazele de date administrate de alte instituţii publice, prin implementarea măsurilor de interoperabilitate/interogare a sistemelor/bazelor de date/rapoartelor, precum şi a informaţiilor şi a documentelor care au însoţit cererea de finanţare disponibile în sistemul informatic MySMIS2021/SMIS2021+.

Anterior încheierii contractelor de finanţare, AM PTJ/OI PTJ se asigură că sunt îndeplinite cerinţele minime obligatorii pentru selectarea proiectelor, aşa cum sunt acestea prevăzute la art. 73, alin. (2) din Regulamentul (UE) nr. 1060/2021, cu modificările şi completările ulterioare, precum şi orice alte condiţii ce decurg din normele europene şi naţionale aplicabile ajutorului de minimis.

În cadrul acestor apeluri, în cazul proiectelor care implică lucrări pentru care este necesară emiterea autorizației de construire conform Legii nr. 50/1991, republicată, cu modificările și completările ulterioare, **autorizația de construire în termen de valabilitate se va depune în cel mult 9 luni de la intrarea în vigoare a contractului de finanțare**, contractul urmând a fi semnat sub condiție rezolutorie a contractului de finanțare (potrivit art. 6, alin (11) din OUG nr. 23/2023, cu modificările și completările ulterioare).

1. În cadrul prezentei scheme, valoarea finanțării nerambursabile acordate este de minimum 50.000 euro și maximum 300.000 euro per întreprindere unică, echivalent în lei la cursul de schimb Inforeuro, valabil la data deschiderii apelului de proiecte, cu respectarea regulilor de cumul aplicabile. Ajutorul *de minimis* va fi acordat pentru categoriile de cheltuieli eligibile menționate la art. 19 din prezenta schemă.

Finanţarea nerambursabilă maximă acordată ca ajutor *de minimis* este de 95% din valoarea cheltuielilor eligibile finanţabile, cu respectarea plafonului *de minimis* stabilit conform prevederilor Regulamentului (UE) 2023/2831.

În cazuri excepționale și pentru motive independente de solicitant, la cererea acestuia, procesul de contractare poate fi suspendat, cu condiția ca perioada de suspendare să nu afecteze proiectul, astfel încât să se asigure implementarea acestuia în condiții optime, în conformitate cu cererea de finanțare și cu încadrare în perioada de programare. Perioadele cumulate de suspendare nu pot depăși termenul prevăzut de OUG nr. 23/2023, cu modificările și completările ulterioare.

În cazul în care în etapa de contractare, se identifică elemente care conduc la neeligibilitatea activităților, fie activitățile respective vor fi excluse de la finanțare, fie întregul proiect va fi declarat neeligibil, dacă excluderea activităților neeligibile propuse afectează natura proiectului și face imposibilă atingerea obiectivelor și indicatorilor. De asemenea, dacă se identifică în bugetul proiectului cheltuieli care nu sunt eligibile, rezonabile, necesare pentru atingerea obiectivelor și indicatorilor proiectului, nu sunt legate de implementarea activităților proiectului sau nu respectă cerințele unei bune gestiuni financiare, conform principiului economicității, eficacității și eficienței, acestea vor fi reduse sau eliminate din bugetul proiectului, după caz.

Astfel, urmare a verificărilor respective, AM PTJ, prin OI PTJ, va emite decizia de aprobare a finanțării/decizia de respingere a finanțării, având la bază verificările realizate de OI PTJ, în conformitate cu acordul de delegare atribuții și cu prevederile procedurale interne, decizie care se comunică solicitantului prin sistemul informatic MySMIS2021/SMIS2021.

### 8.9.2 Decizia de acordare/respingere a finanțării

Ca urmare a verificării îndeplinirii condițiilor de eligibilitate, se va emite decizia de aprobare a finanțării, în baza căreia va proceda la încheierea contractului de finanțare. Contractul de finanțare se generează de sistemul informatic MySMIS2021/ SMIS2021+ și se semnează numai în conformitate cu prevederile ghidului solicitantului.

Pentru proiectele respinse se emite decizia de respingere a finanțării, în etapa de contractare, cu menționarea motivelor de respingere, dacă intervine cel puțin una dintre următoarele situații, fără ca enumerarea să excludă alte condiții specifice prevăzute de ghid:

1. solicitantul nu face dovada că cele declarate prin declarația unică sunt conforme cu realitatea și corespund cerințelor din ghid;
2. solicitantul nu răspunde în termenele prevăzute în etapa de contractare privind transmiterea documentelor în cadrul acestei etape și/sau termenul privind solicitarea de clarificări mai sus menționate.

Constatarea nerespectării oricărei condiții de accesare a finanțării, oricând după semnarea contractului de finanțare, conduce la rezilierea contractului și recuperarea finanțării acordate, în conformitate cu prevederile contractului de finanțare.

Împotriva deciziei de respingere a finanțării din cadrul etapei de contractare, solicitantul poate formula contestație pe cale administrativă, la AM PTJ în termen de 30 de zile calendaristice, calculat de la data transmiterii acesteia prin sistemul informatic MySMIS2021/SMIS2021+.

În cazul admiterii contestaţiei ca rezultat al reverificării modului de îndeplinire a condiţiilor de eligibilitate, se procedează la semnarea contractului de finanţare, având în vedere considerentele deciziei de soluţionare a contestaţiei.

1. Recuperarea ajutoarelor acordate se realizează de către Ministerul Investișiilor și Proiectelor Europene, conform prevederilor Ordonanței de urgență a Guvernului nr. 77/2014, aprobată cu modificări și completări prin Legea nr. 20/2015, cu modificările și completările ulterioare.
2. Ajutorul care trebuie recuperat include și dobânda aferentă, datorată de la data plății ajutorului până la data recuperării acestuia, calculată în conformitate cu Instrucțiunile privind procedura de calculare a dobânzii în cazul ajutorului *de minimis* care trebuie rambursat sau recuperat, puse în aplicare prin Ordinul Președintelui Consiliului Concurenței nr. 386/2020 pentru punerea în aplicare a Instrucţiunilor privind procedura de calculare a dobânzii în cazul ajutorului de stat sau *de minimis* care trebuie rambursat sau recuperat.

În vederea dispunerii stopării sau recuperării ajutoarelor *de minimis* acordate, furnizorul măsurii de ajutor *de minimis* emite decizii care au caracter de titlu executoriu, pe care le încarcă în registrul ajutoarelor de stat și *de minimis*, conform prevederilor art. 31 alin. (3) lit. e) din prezenta schemă.

### 8.9.3 Definitivarea planului de monitorizare a proiectului

Planul de monitorizare a proiectului este parte integrantă a contractului de finanțare și cuprinde:

* indicatorii de etapă stabiliți pentru perioada de implementare a proiectului, pe baza cărora se monitorizează și se evaluează progresul implementării proiectului;
* condițiile și documentele justificative pe baza cărora se evaluează și se probează îndeplinirea indicatorilor de etapă, în vederea atingerii obiectivelor și țintelor finale ale indicatorilor de realizare și de rezultat prevăzuți în cererea de finanțare și asumați în contractul de finanțare;
* valorile țintelor finale ale indicatorilor de realizare și de rezultat care trebuie atinse ca urmare a implementării proiectului.

Planul de monitorizare al proiectului poate face obiectul unor modificări prin act adițional la contractul de finanțare.

### 8.9.4 Semnarea contractului de finanțare /emiterea deciziei de finanțare

Contractul de finanțare se generează de sistemul informatic MySMIS2021/ SMIS2021+ și se semnează numai în format electronic de către reprezentantul legal/persoanele împuternicite ale AM PTJ/OI PTJ și reprezentantul legal/persoanele împuternicite desemnate de solicitant. Modelul de contract este cel aprobat prin Ordinul ministrului investițiilor și proiectelor europene nr. 2041/25.05.2023.

Finanțarea nerambursabilă acordată este stabilită în termenii și condițiile contractului de finanțare. Beneficiarul are obligația și responsabilitatea să asigure managementul și implementarea proiectului în concordanță cu prevederile contractului de finanțare, ale legislației europene și naționale, aplicabile.

Prin semnarea contractului de finanțare, beneficiarul se obligă să implementeze proiectul pe propria răspundere în conformitate cu prevederile contractului de finanțare (inclusiv anexele acestuia) și ale legislației comunitare și naționale în vigoare. Beneficiarul va fi singurul răspunzător în fața AM PTJ/OI PTJ pentru îndeplinirea obligațiilor asumate prin contractul de finanțare, pentru implementarea proiectului și pentru realizarea activităților, indicatorilor și obiectivelor acestuia, a indicatorilor de etapă prevăzute în cererea de finanțare.

Beneficiarul își asumă integral răspunderea pentru prejudiciile cauzate terților din culpa sa, pe durata contractului. MIPE/AM PTJ vor fi degrevate de orice responsabilitate pentru prejudiciile cauzate terților de către beneficiar, ca urmare a executării contractului de finanțare, cu excepția celor care pot fi direct imputabile acestora.

Prin contractul de finanțare, beneficiarul îşi exprimă acordul cu privire la prelucrarea, stocarea şi arhivarea datelor obținute pe parcursul desfășurării contractului de finanțare, în vederea utilizării, pe toată durata, precum şi după încetarea acestuia, în scopul verificării modului de implementare şi/sau a respectării clauzelor contractuale şi a legislației naționale şi europene.

### 8.9.5 Renunțarea la cererea de finanțare

În situația renunțării la solicitarea finanțării, solicitantul va trebui să completeze, semneze o cerere pe care o transmite prin MySMIS2021/SMIS2021+. Renunțarea la cererea de finanțare se va face numai de către reprezentantul legal/ persoana împuternicită al/a solicitantului în mod expres prin mandat special/împuternicire specială.

Procedura de renunțare la cererea de finanțare depusă, se aplică pentru toate etapele procesului de evaluare, selecție și contractare.

# 9. ASPECTE PRIVIND CONFLICTUL DE INTERESE

Încă de la elaborarea cererii de finanțare precum și pe toată perioada implementării proiectului, beneficiarii vor trebui să respecte prevederile legale europene și naționale în vigoare referitoare la conflictul de interese.

Obligațiile beneficiarilor privind respectarea prevederilor legale europene și naționale în vigoare sunt menționate la art. „11- Conflictul de interese și incompatibilități” din modelul contractului de finanțare, aprobat prin Ordinul ministrului investițiilor și proiectelor europene nr. 2041/2023 pentru aprobarea modelului Contractului de finanțare prevăzut la art. 14 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021 – 2027, cu modificările și completările ulterioare.

# ASPECTE PRIVIND PRELUCRAREA DATELOR CU CARACTER PERSONAL

Măsurile de interoperabilitate, schimbul de date, prelucrarea datelor cu caracter personal se realizează de către autoritățile implicate în gestionarea fondurilor europene, în temeiul art. 4 din Regulamentul (UE) nr. 2021/1060, cu modificările și completările ulterioare, exclusiv în legătură cu cererea de finanțare și contractul de finanțare în limitele de responsabilitate și pentru exercitarea responsabilităților și atribuțiilor care le revin în implementarea și managementul programelor finanțate în cadrul politicii de coeziune 2021-2027, care fac obiectul OUG nr. 23/2023, cu modificările și completările ulterioare. În acest sens, Declarația unică anexată cererii de finanțare, include prevederi referitoare la consimțământul privind prelucrarea datelor cu caracter personal.

Transmiterea cererii de finanțare reprezintă un acord ferm pentru părți în ceea ce privește gestionarea și prelucrarea datelor cu caracter personal primite în vederea îndeplinirii procesului de evaluare, selecție, contractare, în condițiile specificate la art. 4 din Regulamentul (UE) nr. 1060/2021, și în conformitate cu Regulamentul nr. (UE) nr. 679/2016 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE și Legea nr. 190/2018, cu modificările și completările ulterioare.

# ASPECTE PRIVIND MONITORIZAREA TEHNICĂ ȘI RAPOARTELE DE PROGRES

Procesul de monitorizare se realizează pe baza contractului de finanțare și a anexelor la acesta având la baza Planul de monitorizare a proiectului, parte integrantă a contractului de finanțare, în condițiile prevederilor OUG nr. 23/2023, cu modificările și completările ulterioare.

În procesul de monitorizare a proiectelor se elaborează raportul de progres și raportul de vizită, al căror conținut-cadru se regăsește în cadrul Ordinului ministrului investițiilor și proiectelor europene nr. 1777/2023.

Procesul de monitorizare a proiectelor se realizează prin:

* + verificarea rapoartelor de progres disponibile în aplicaţia informatică MySMIS2021/SMIS2021+ şi a documentelor justificative care însoţesc raportul de progres, în scopul urmăririi progresului proiectelor şi stadiului îndeplinirii indicatorilor de realizare şi rezultat, al respectării planului de monitorizare a proiectului şi al realizării indicatorilor de etapă din plan;
  + vizite de monitorizare care pot fi vizite la faţa locului, speciale de tip ad-hoc, încrucişate şi ex post, vizite pe teren la beneficiarii proiectelor, atât în perioada de implementare, cât şi postimplementare, pe perioada în care beneficiarul are obligaţia de a asigura caracterul durabil al operaţiunilor potrivit prevederilor art. 65 din Regulamentul (UE) nr. 1060/2021, cu modificările şi completările ulterioare;
  + urmărirea şi validarea îndeplinirii indicatorilor de etapă din planul de monitorizare a proiectului şi pe baza documentelor justificative transmise de beneficiar, inclusiv a informaţiilor şi documentelor care însoţesc raportul de progres şi a constatărilor în urma vizitelor de monitorizare;
  + analizarea stadiului implementării proiectelor în vederea modificării, suspendării, rezilierii, rezoluţiunii contractului de finanţare, conform prevederilor contractuale.

AM PTJ poate aplica măsuri consolidate de monitorizare și poate să aplice măsurile corective prevăzute în contractul de finanțare pentru cheltuielile aferente perioadei de raportare solicitate la rambursare în cazul nerespectării repetate a termenului de depunere a raportului care conduce la apariția de decalaje între progresul fizic la nivelul țintelor asumate și stadiul din rapoartele de progres și pe care are obligația de a le prevedea în contractul de finanțare.

## 11.1 Rapoartele de progres

Rapoartele de progres (RP) au scopul de a prezenta în mod regulat informații tehnice și financiare privind stadiul implementării proiectului, problemele întâmpinate pe parcursul derulării și măsurile adoptate pentru soluționarea acestora.

RP se generează prin intermediul aplicației informatice MySMIS2021/SMIS2021+ de către beneficiar și se transmit trimestrial, în termen de 30 zile de la finalizarea perioadei de raportare.

Beneficiarul trebuie să transmită RP completate în formatul standard solicitat, prin care se vor raporta activitățile desfășurate în perioada de raportare, stadiul realizării indicatorilor, rezultatele parțiale/finale obținute la momentul raportării, a indicatorilor de etapă etc.

La fiecare raport de progres, beneficiarul va trebui să descrie modul în care proiectul respectă legislația în domeniul egalității de șanse, dezvoltarea obiectivelor de mediu, precum şi alte teme orizontale aplicabile.

AM PTJ/OI PTJ monitorizează îndeplinirea indicatorilor stabiliți prin cererea de finanțare pentru măsurarea atingerii rezultatelor şi obiectivelor proiectului. Monitorizarea progresului implementării proiectului se realizează prin verificarea rapoartelor de progres şi a cererilor de rambursare transmise de către beneficiari și prin realizarea de vizite la faţa locului.

AM PTJ şi/sau alte structuri care reprezintă MIPE, cu atribuții de control/ verificare/audit a finanțărilor nerambursabile din fondurile structurale pot efectua misiuni de control pe perioada de implementare a proiectului, cât şi pe întreaga durata a contractului de finanțare.

De asemenea, în procesul de monitorizare a proiectelor, AM PTJ/OI PTJ vor verifica și confirma îndeplinirea indicatorilor de etapă, în conformitate cu prevederile Planului de monitorizare a proiectului. Neîndeplinirea indicatorilor respectivi poate atrage după caz, aplicarea mecanismului de rețineri prevăzut în contractul de finanțare, în conformitate cu legislația specifică aplicabilă. De asemenea, în cazul neîndeplinirii unor indicatori de etapă, AM PTJ va stabili, împreună cu beneficiarul un plan de acțiuni pentru atingerea acestora și va monitoriza aplicarea respectivului plan. AM/OI poate să aplice măsurile corective prevăzute în contractul de finanțare, pentru cheltuielile aferente perioadei de raportare, solicitate la rambursare, în cazul nerespectării repetate a termenului de depunere a raportului, care conduce la apariția de decalaje între progresul fizic la nivelul țintelor asumate și stadiul din rapoartele de progres și pe care are obligația de a le prevedea în contractul/decizia de finanțare.

Neîndeplinirea unui indicator de etapă nu are implicațiile unei nereguli sau ale unei fraude, așa cum sunt acestea definite la art. 2, alin. (1) lit. a) și b) din Ordonanța de urgență a Guvernului nr. 66/2011, aprobată cu modificări și completări prin Legea nr. 142/2012, cu modificările și completările ulterioare

## 11.2 Vizitele de monitorizare

Scopul vizitelor de monitorizare este de a evalua îndeplinirea indicatorilor, atingerea obiectivelor și a rezultatelor asumate de către beneficiar prin cererea de finanțare prezentată în anexa la contractul de finanțare, precum și modul în care beneficiarul respectă prevederile contractuale.

Vizitele de monitorizare pot fi la fața locului, de tip ad-hoc și ex-post atât în perioada de monitorizare, cât și pe perioada pe care beneficiarul are obligația de a asigura caracterul durabil al operațiunilor. Frecvența vizitelor de monitorizare la fața locului se va stabili prin planificarea anuală de vizite în funcție de perioada de implementare a proiectului.

Raportul de vizită se elaborează de AM PTJ/OI PTJ, după caz, prin sistemul informatic MySMIS2021/SMIS2021+, în conformitate cu prevederile procedurilor operaționale și se generează în termen de 10 zile lucrătoare de la data vizitei efectuate la fața locului.

## 11.3 Mecanismul specific indicatorilor de etapă. Planul de monitorizare

AM PTJ/OI PTJ va monitoriza îndeplinirea indicatorilor de etapă și va colabora cu beneficiarul pentru a identifica soluții adecvate pentru îndeplinirea indicatorilor de etapă și pentru buna implementare a proiectelor care fac obiectul contractului de finanțare.

În intervalul dintre doi indicatori de etapă consecutivi, AM PTJ/OI PTJ monitorizează proiectul în cauză pe baza rapoartelor de progres și a vizitelor de monitorizare, putând utiliza un sistem specific de repere intermediare și instrumente de monitorizare, care să permită evaluarea permanentă a evoluției progresului implementării proiectului și posibile abateri de la graficul de implementare sau de natură să afecteze atingerea indicatorilor de realizare și de rezultat.

Prin sistemul informatic MySMIS2021/SMIS2021+ se notifică beneficiarul și AM PTJ/OI PTJ cu privire la respectarea termenului stabilit pentru încărcarea documentelor justificative aferente unui indicator de etapă. În cazul nerespectării termenului prin sistemul informatic MySMIS2021/SMIS2021+ se blochează posibilitatea de încărcare a documentelor. Ulterior, beneficiarul poate solicita, motivat, autorităţii de management/organismului intermediar, după caz, deblocarea aplicaţiei pentru încărcarea documentelor justificative care probează realizarea indicatorului de etapă.

În situaţia îndeplinirii cu întârziere a unui indicator de etapă, beneficiarul poate face dovada îndeplinirii acestuia ulterior, prin rapoartele de progres sau cu ocazia vizitelor de monitorizare, iar AM PTJ/OI PTJ, înregistrează în sistemul informatic MySMIS2021/SMIS2021+ îndeplinirea cu întârziere a unui indicator de etapă.

Se va avea în vedere consultarea prevederilor modelului de contract de finanțare anexat prezentului ghid cu privire la măsurile și condițiile pe care AM PTJ le are în vedere pentru situațiile legate de neîndeplinirea indicatorilor de etapă.

În situația nerealizării indicatorilor de etapă, AM PTJ/OI PTJ sprijină beneficiarul pentru identificarea și stabilirea de posibile măsuri de remediere și urmărește atingerea indicatorilor de etapă.

Printre acțiunile și măsurile consolidate de monitorizare se numără:

* + - * 1. întreruperea termenului de plată pentru cererile de plată/cererile de prefinanţare/cererile de rambursare până la îndeplinirea indicatorului de etapă, cu condiţia ca îndeplinirea indicatorului să survină în perioada prevăzută la art. 74 alin. (1) lit. b din Regulamentul (UE) nr. 1060/2021, cu modificările şi completările ulterioare;
        2. respingerea, în tot sau în parte, a cererii de plată/cererii de prefinanţare/cererii de rambursare, în condiţiile art. 25, alin. (5) din Ordonanţa de urgenţă a Guvernului nr. 133/2021, dacă nu au fost transmise dovezile privind îndeplinirea indicatorului de etapă în termenul specificat la lit. a) de mai sus;
        3. aplicarea unor penalităţi de întârziere, stabilite ca procent din valoarea cererii de plată/cererii de prefinanţare/cererii de rambursare, în funcţie de valoarea resurselor financiare prevăzute pentru îndeplinirea indicatorului de etapă raportat la valoarea respectivei cereri sau ca procent în limita a 5% din valoarea eligibilă a contractului de finanţare, în situaţia neîndeplinirii a 3 indicatori de etapă consecutivi din motive imputabile beneficiarului;
        4. suspendarea implementării proiectului, până la încetarea cauzelor obiective care afectează derularea activităţilor şi atingerea indicatorilor de etapă;
        5. rezilierea contractului de finanțare;
        6. alte măsuri specifice prevăzute în contractul de finanțare, cu condiția ca acestea să nu aducă atingere prevederilor naționale și regulamentelor europene aplicabile.

Măsurile pentru neîndeplinirea indicatorilor de etapă se vor aplica gradual.

Sumele respinse de la plată în condițiile mecanismului specific indicatorilor de etapă pot fi incluse de beneficiar și resolicitate la plată, în condițiile îndeplinirii indicatorului asociat, în prima cerere de rambursare depusă după îndeplinirea respectivului indicator de etapă.

Neîndeplinirea unui indicator de etapă și măsurile pe care le poate aplica autoritatea de management nu au natura și implicațiile unei nereguli sau unei fraude, așa cum sunt acestea definite la art. 2, alin. (1), lit. a) și b) din OUG nr. 66/2011, aprobată cu modificări și completări prin Legea nr. 142/2012, cu modificările și completările ulterioare. Vă rugăm să aveți în vedere și **subcapitolul 8.9.3** la prezentul ghid**.**

# ASPECTE PRIVIND MANAGEMENTUL FINANCIAR

Eligibilitatea cheltuielilor aferente implementării unui proiect se verifică de către AM PTJ/OI PTJ, după caz, iar plăţile se efectuează numai dacă sunt îndeplinite cumulativ condiţiile de eligibilitate prevăzute în Hotărârea Guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operaţiunilor finanţate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune şi Fondul pentru o tranziţie justă, în termenele prevăzute în OUG nr. 133/2021, cu modificările și completările ulterioare. Aceste termene sunt respectate pentru toate etapele proceselor de verificare şi autorizare realizate la nivelul AM PTJ/OI PTJ. În vederea autorizării plăţilor, AM PTJ se asigură că respectiva cheltuială se încadrează în limitele bugetului și categoriei de cheltuială din care se efectuează plata, conform prevederilor contractului de finanțare. Plata cererilor de prefinanţare, a cererilor de plată şi a cererilor de rambursare are loc numai după autorizarea cheltuielilor de către AM PTJ.

Cheltuielile sunt considerate eligibile dacă sunt în conformitate cu: legislația națională și europeană aplicabilă, cu dispozițiile prezentului Ghid, sunt cuprinse în cererea de finanțare şi sunt efectuate în termenii şi condiţiile contractului de finanțare.

De asemenea, cheltuielile sunt considerate eligibile numai dacă au fost efectuate cu respectarea Ordinului ministrului fondurilor europene nr. 1284/2016 privind aprobarea Procedurii competitive aplicabile solicitanților/beneficiarilor privați pentru atribuirea contractelor de furnizare, servicii sau lucrări finanțate din fonduri europene, Regulamentul Consiliului (CE, EURATOM) nr. 2988/1995, privind protecția intereselor financiare ale Comunităților Europene, cu modificările și completările ulterioare, OUG nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare, Hotărârii Guvernului nr. 875/2011 pentru aprobarea Normelor metodologice de aplicare a prevederilor Ordonanței de urgență a Guvernului nr.66/2011 privind prevenirea, constatarea, și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora.

Finanțarea va fi acordată, în baza cererilor de prefinanțare/ plată /rambursare și transmise prin sistemul informatic MYSMIS 2021 în conformitate cu Graficul de depunere a cererilor de prefinanțare/plată/rambursare a cheltuielilor declarat și actualizat de beneficiar în sistemul MYSMIS 2021.

În implementarea proiectelor, Beneficiarul trebuie să dețină fie un sistem contabil separat, fie o contabilitate analitică pentru toate tranzacțiile aferente proiectului.

## 12. 1 Mecanismul cererilor de prefinanțare

Prefinanțarea reprezintă sumele transferate în urma încheierii contractului de finanțare, în tranșe, către beneficiar pentru cheltuielile necesare implementării proiectelor finanțate din fonduri europene, fără depășirea valorii totale eligibile a contractului de finanțare, în condițiile prevăzute de OUG nr. 133/2021, cu modificările și completările ulterioare și a normelor metodologice aferente, aprobate prin HG nr. 829/2022.

Beneficiarii au obligația restituirii integrale/parțiale a prefinanțării acordate, în cazul în care aceștia nu justifică prin cereri de rambursare. AM PTJ are obligația să asigure recuperarea sumelor acordate ca prefinanțare până la cererea de rambursare finală.

Prefinanțarea se poate solicita doar în perioada de implementare a contractului de finanțare.

În conformitate cu prevederile OUG nr. 133/ 2021, se acordă prefinanţare în tranşe de maximum 10% din valoarea eligibilă a contractului de finanţare, fără depăşirea valorii totale eligibile a acestuia, beneficiarilor.

Cu excepţia primei tranşe de prefinanţare acordate, următoarele tranşe de prefinanţare se acordă cu deducerea sumelor nejustificate din tranşa anterior acordată.

Conform prevederilor art.18, alin. (7) din OUG nr. 133/2021, cu modificările și completările ulterioare, Beneficiarul care a depus cerere de prefinanţare are obligația depunerii unei/unor cereri de rambursare care să cuprindă cheltuielile efectuate din tranșa de prefinanţare acordată, în cuantum cumulat de minimum 50% din valoarea acesteia, în termen de maximum 90 de zile calendaristice de la data la care autoritatea de management a virat tranșa de prefinanţare în contul beneficiarului, fără a depăși durata contractului de finanțare.

## 12.2Mecanismul cererilor de plată

Beneficiarii pot opta pentru utilizarea mecanismului decontării cererilor de plată, conform OUG nr. 133/2021, cu modificările și completările ulterioare și a normelor metodologice aferente, aprobate prin HG nr. 829/2022. Cererea de plată reprezintă cererea depusă de un beneficiar, prin care se solicită virarea sumelor necesare pentru plata cheltuielilor eligibile, rambursabile, conform contractului de finanțare, în baza facturilor, a facturilor de avans, a statelor privind plata salariilor, a statelor/centralizatoarelor pentru acordarea burselor, subvențiilor, premiilor şi onorariilor.

Sumele virate beneficiarilor pe baza cererilor de plată nu pot fi utilizate pentru o altă destinație decât cea pentru care au fost acordate. Beneficiarii au obligația restituirii integrale sau parțiale a sumelor virate în cazul proiectelor pentru care aceștia nu justifică prin cereri de rambursare utilizarea acestora.

Pentru cererile de plată depuse, solicitantul are obligația transmiterii de cereri de rambursare aferente cererilor de plată prin care se justifică utilizarea sumelor plătite.

Beneficiarii au obligația de a achita integral contribuția proprie aferentă cheltuielilor eligibile incluse în documentele anexate cererii de plată cel mai târziu până la data depunerii cererii de rambursare aferente cererii de plată.

În cazul în care, în urma autorizării cererii de rambursare aferente cererii de plată, se constată că valoarea cheltuielilor eligibile este mai mică decât valoarea cheltuielilor autorizate prin cererea de plată, se solicită restituirea sumei cheltuielilor neeligibile identificate.

În conformitate cu principiul bunei gestiuni financiare, în situația în care nu există posibilitatea recuperării sumelor provenite din debite/corecții rezultate în urma verificării cererilor de rambursare, se diminuează corespunzător plățile aferente cererii de plată, în aceste situații beneficiarul suportând din surse proprii valoarea acestor sume.

La depunerea cererii de plată, pentru a evita dubla finanțare, beneficiarii de finanțare din Fondul pentru o tranziție justă 2021-2027 au obligația depunerii la AM PTJ/OI PTJ, a anexelor TVA în conformitate cu prevederile Ordinului comun MIPE nr. 4013/23.10.2023 si MF nr. 5316/27.11.2023 privind aprobarea Instrucțiunilor de aplicare a prevederilor art. 9, alin. (1) și (2) din Hotărârea Guvernului nr. 873/2022 privind stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă.

## 12.3Mecanismul cererilor de rambursare

Cererea de rambursare reprezintă cererea depusă de un beneficiar prin care se solicită virarea sumelor aferente cheltuielilor eligibile, efectuate conform contractului de finanțare sau prin care se justifică utilizarea prefinanţării. Mecanismul cererilor de rambursare se realizează în conformitate cu prevederile OUG nr. 133/2021, cu completările si modificările ulterioare și a normelor metodologice aferente, aprobate prin HG nr. 829/2022.

Beneficiarul finanțării răspunde de legalitatea, realitatea și regularitatea cheltuielilor, în caz contrar sunt aplicabile prevederile OUG nr. 66/2011 cu modificările și completările ulterioare pentru acele categorii de cheltuieli care nu respectă dispozițiile legale privind legalitatea, realitatea și regularitatea.

Nerespectarea de către Beneficiar a prevederilor legislației naționale/comunitare aplicabile în domeniul achizițiilor conduce la neeligibilitatea cheltuielilor astfel efectuate sau aplicarea de corecții financiare/reduceri procentuale conform legislației în vigoare.

Rambursarea către beneficiari se realizează în condițiile și pe baza documentelor prevăzute prin contractele de finanțare, cu respectarea prevederilor legislației privind eligibilitatea cheltuielilor.

AM PTJ verifică cheltuielile declarate de beneficiar în cererea/cererile de rambursare depusă/depuse, în scopul autorizării cheltuielilor eligibile, notifică sumele autorizate la plată, evidențiind distinct sumele aferente fondurilor europene și sumele reprezentând cofinanțare publică asigurată de la bugetul de stat, după caz.

Din valoarea autorizată a cererilor de rambursare se deduc sumele virate pe baza cererilor de plată.

În cazul în care prin cererea de rambursare se justifică utilizarea prefinanțării urmare a autorizării cheltuielilor eligibile aferente fondurilor externe nerambursabile şi cofinanţării de la bugetul de stat cuprinse în cererile de rambursare, contravaloarea acestora se deduce din valoarea prefinanţării acordate, iar sumele respective nu se mai cuvin a fi rambursate beneficiarilor (conform art. 19, alin. (1) și (2) din OUG nr. 133/2021, cu modificările și completările ulterioare).

La depunerea cererii de rambursare, pentru a evita dubla finanțare, beneficiarii de finanțare din Fondul pentru o tranziție justă 2021-2027 au obligația depunerii la AM PTJ/OI PTJ, a anexelor TVA în conformitate cu prevederile Ordinului comun MIPE nr. 4013/23.10.2023 si MF nr. 5316/27.11.2023 privind aprobarea Instrucțiunilor de aplicare a prevederilor art. 9, alin. (1) și (2) din Hotărârea Guvernului nr. 873/2022 privind stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă.

## 12.4 Graficul cererilor de prefinanțare/plată/rambursare

Cererile de prefinanțare/plată/rambursare aferente proiectelor finanțate se vor depune conform graficului cererilor de prefinanțare/plată/ rambursare.

Graficul menționat este un document obligatoriu solicitat în etapa de contractare, care conține calendarul estimat pentru transmiterea cererilor respective și corelarea cu valoarea nerambursabilă solicitată în cadrul proiectului.

Beneficiarul are obligația de a respecta graficul cererilor de prefinanțare/plată/rambursare, precum și de actualizare a acestuia în funcție de sumele decontate, pentru un management financiar eficient în cadrul contractului de finanțare.

## 12.5Vizitele la fața locului

**Vizite la fața locului în etapa de contractare:**

În cadrul apelurilor lansate prin prezentul ghid, se realizează vizite la fața locului în etapa de contractare, conform procedurii specifice, pe bază de eșantion de risc. Vizitele la fața locului vor fi realizate de OI PTJ în termenul prevăzut pentru derularea etapei de contractare şi va avea drept scop stabilirea concordanței dintre documentele analizate și situația din teren.

Raportul de vizită se elaborează de către OI PTJ în conformitate cu prevederile procedurilor operaționale și va fi semnat de către reprezentanții OI PTJ prezenți în teren și de către reprezentantul legal al solicitantului/persoana împuternicită.

Vizita la faţa locului va fi stabilită de comun acord cu solicitantul finanțării nerambursabile şi va dura maximum 1 zi lucrătoare. Prin excepție, vizita la fața locului poate dura două sau mai multe zile, pentru cererile de finanțare unde sunt incluse mai multe obiective de investiție.

Vizita propusă va avea loc în 5 zile lucrătoare de la data transmiterii notificării către solicitant pentru demararea etapei de contractare. În cazul în care reprezentantul legal al solicitantului nu poate participa la vizita la faţa locului, acesta poate delega/mandata o altă persoană din cadrul întreprinderii pentru a participa la vizita la faţa locului. În cazuri justificate, solicitantul poate solicita amânarea datei vizitei la faţa locului de maximum 2 ori, până la expirarea termenului de 180 de zile pentru contractarea proiectului, în caz contrar proiectul este respins din cadrul procesului de contractare.

Ca urmare a vizitei în teren, în cazul identificării de neconcordanțe între cele menționate în cererea de finanțare, anexele depuse și cele constatate la vizita pe teren, solicitantul are posibilitatea de remediere a aspectelor identificate în Raportul de vizită în teren. În cazul în care aspectele sesizate în teren nu sunt de natură a fi soluționate, proiectul se va considera respins.

În cadrul etapei de vizită la fața locului nu vor fi preluate documente suplimentare. Dacă este cazul, solicitantul va fi notificat asupra actualizării respectivelor documente în MySMIS2021/SMIS2021 în această etapă.

**Vizitele de monitorizare:**

Vizitele la fața locului sunt vizite pe teren la beneficiarii proiectelor, atât în perioada de implementare, cât şi post-implementare, respectiv pe perioada în care beneficiarul are obligația de a asigura caracterul durabil al operațiunilor potrivit prevederilor [art. 65](https://lege5.ro/Gratuit/geytaojrg42ds/regulamentul-nr-1060-2021-de-stabilire-a-dispozitiilor-comune-privind-fondul-european-de-dezvoltare-regionala-fondul-social-european-plus-fondul-de-coeziune-fondul-pentru-o-tranzitie-justa-si-fondul-e?pid=461845481&d=2023-05-13#p-461845481) din Regulamentul (UE) nr. 1060/2021, cu modificările şi completările ulterioare.

Raportul de vizită se elaborează de AM PTJ/OI PTJ, după caz, prin sistemul informatic MySMIS2021/SMIS2021, în conformitate cu prevederile procedurilor operaționale şi se generează în termen de 10 zile lucrătoare de la data vizitei efectuate la faţa locului.

Vizitele la fața locului sunt parte a procesului de monitorizare realizate de către AM PTJ, respectiv de OI PTJ, în scopul urmăririi progresului proiectelor şi a stadiului îndeplinirii indicatorilor de realizare şi rezultat, a respectării planului de monitorizare a proiectului şi a realizării indicatorilor de etapă din planul de monitorizare.

Vizitele la faţa locului pot fi speciale de tip ad-hoc, încrucișate derulate atât în perioada de implementare, cât şi post-implementare, respectiv pe perioada în care beneficiarul are obligația de a asigura caracterul durabil al operațiunilor potrivit prevederilor [art. 65](https://lege5.ro/Gratuit/geytaojrg42ds/regulamentul-nr-1060-2021-de-stabilire-a-dispozitiilor-comune-privind-fondul-european-de-dezvoltare-regionala-fondul-social-european-plus-fondul-de-coeziune-fondul-pentru-o-tranzitie-justa-si-fondul-e?pid=461845481&d=2023-05-13#p-461845481) din Regulamentul (UE) nr. 1060/2021.

Prevederile din **subcapitolele 9-12** din cadrul prezentului ghid reprezintă o descriere pe scurt a mecanismelor prevăzute de legislația în vigoare și respectiv contractul de finanțare. Ele se completează cu dispozițiile legale aplicabile și se recomandă solicitantului la finanțare să înțeleagă aceste aspecte înainte de a transmite cererea de finanțare și/sau semna contractul de finanțare.

# MODIFICAREA GHIDULUI SOLICITANTULUI

## 13.1 Aspectele care pot face obiectul modificărilor prevederilor ghidului solicitantului

Aspectele prevăzute în cadrul prezentului Ghid se raportează la legislația în vigoare la momentul aprobării acestuia. Modificarea prevederilor legale în vigoare poate determina AM PTJ/OI PTJ să solicite documente suplimentare și/sau respectarea unor condiții suplimentare față de prevederile prezentului ghid, pentru conformarea cu modificările legislative intervenite.

Solicitanții la finanțare au obligația de a respecta legislația în vigoare la nivel național și european, inclusiv a modificărilor intervenite pe parcursul procesului de evaluare, selecție, contractare a proiectelor, modificări intervenite ulterior deschiderii apelului.

Identificarea unor aspecte ce pot îmbunătăți procesul de evaluare, selecție și contractare poate determina solicitări de documente suplimentare din partea AM PTJ/OI PTJ, solicitări la care potențialii beneficiari au obligația de a răspunde, în caz contrar cererea de finanțare putând fi respinsă din procesul de evaluare, selecție și contractare.

AM PTJ/OI PTJ se va asigura că va realiza toate demersurile necesare pentru respectarea principiului competițional în procesul de selecție a tuturor proiectelor depuse în cadrul fiecărui apel.

În situația în care pe parcursul apelului de proiecte intervin modificări ale cadrului legal, acestea vor fi direct aplicabile, fără a fi necesară modificarea ghidului.

Alte modificări decât cele care rezultă din cadrul legal, de natură a afecta regulile și condițiile de finanțare stabilite prin prezentul ghid vor fi realizate prin completări sau modificări ale conținutului acestuia.

## 13.2 Condiții privind aplicarea modificărilor pentru cererile de finanțare aflate în procesul de selecție (condiții tranzitorii)

Pentru aplicarea celor menționate la **subcapitolul 13.1** din prezentul ghid, Ministrul Investițiilor și Proiectelor Europene poate emite ordine de modificare/completare a prevederilor prezentului ghid, cu mențiunea că în cadrul acestor ordine vor fi precizate dispozițiile tranzitorii cu privire la proiectele aflate în procesul de evaluare, selecție și contractare.

AM PTJ poate emite clarificări/interpretări ale prevederilor prezentului ghid, cu condiția ca acestea să nu modifice/completeze prevederile acestuia.

În funcție de modificările intervenite, AM PTJ se va asigura de respectarea principiului privind tratamentul nediscriminatoriu al tuturor solicitanților de finanțare, asigurând totodată și transparența sistemului de evaluare și selecție prin publicarea tuturor modificărilor și condițiilor suplimentare intervenite ulterior publicării ghidului solicitantului.

# ANEXE

1. Bugetul proiectului;

2. Model cadru al cererii de finanțare;

3. Declarația unică;

4. a) Declarația privind încadrarea în categoria IMM – microîntreprindere;

b) Reguli principii aplicabile privind încadrarea în categoria IMM – microîntreprindere;

5. a) Plan de afaceri

5. b) Macheta financiară;

6. a) Lista de auto - evaluare privind respectarea principiului DNSH;

b) Îndrumări metodologice privind completarea listei de auto - evaluare privind respectarea principiului DNSH;

7. Raport privind rezonabilitatea costurilor;

8. Plan de monitorizare;

9. Grila de evaluare tehnico – financiară;

10. Grila de verificare în etapa de contractare;

11. Model - cadru de contract de finanțare.

12. Conformitatea cu ajutorul de stat - de minimis

13. Graficul de prefinanțare / plată / rambursare a cheltuielilor

14. Reguli aplicabile ajutorului de stat - de minimis.

1. Conform studiului Disparități Teritoriale în România (2021) [↑](#footnote-ref-2)
2. Dacă la data deschiderii apelurilor de proiecte in MYSMIS, Atlasul Zonelor Rurale Marginalizate şi al Dezvoltării Umane Locale din România nu este actualizat, proiectul se va analiza pe baza documentului respectiv existent (https://www.mmuncii.ro/j33/images/Documente/Minister/F6\_Atlas\_Rural\_RO\_23Mar2016.pdf). De asemenea, dacă la data deschiderii apelului de proiecte în MYSMIS, există documente aprobate la nivel de județ care să identifice alte zone defavorizate la nivelul acestora, acestea vor fi justificate în cadrul cererii de finanțare și se vor anexa extrase din documentele respective, inclusiv aprobarea acestora, pentru a putea fi luate în considerare în procesul de evaluare și selecție a cererilor de finanțare. [↑](#footnote-ref-3)
3. Operatorii și asamblorii operează și monitorizează mașini și echipamente industriale și agricole; conduc și operează trenuri și vehicule cu motor; asamblează piesele componente produselor conform specificațiilor și procedurilor stricte. Ocuparea locurilor de muncă presupune, în principal experiență cu mașinile industriale și înțelegerea funcționării și funcționalității mașinilor și echipamentelor industriale și agricole, precum și capacitatea de a face față operațiunilor repetitive executate de mașini și de a se adapta la inovațiile tehnologice. Cele mai multe locuri de muncă de operator de instalații și mașini, precum și locurile de muncă de asamblor necesită finalizarea primei etape de învățământ secundar, iar unele locuri de muncă pot necesita absolvenți de învățământ secundar. Tipurile de locuri de muncă vizate sunt destinate a fi ocupate de foști mineri și lucrători în carieră; operatori de mașini de finisare, placare și vopsire a metalelor; operatori de mașini de țesut și de tricotat; operatori de mașini alimentare și produse conexe; operatori de instalații de prelucrare a lemnului și de fabricare a hârtiei; asamblori de echipamente electrice si electronice, alți lucrători afectați de procesul de tranziție proveniți din întreprinderi de pe întreg lanțul de producție și distribuție care își transformă procesul de producție pe domeniile verzi . [↑](#footnote-ref-4)
4. Nu vor conduce la respingerea cererii de finanțare acele limite ale dreptului de proprietate care nu sunt incompatibile cu realizarea activităților proiectului (spre ex. servituți legale, servitutea de trecere cu piciorul etc). [↑](#footnote-ref-5)
5. în conformitate cu prevederile anexei nr. 1 la Regulamentul delegat (UE) 2021/2.139 al Comisiei din 4 iunie 2021 de completare a Regulamentului (UE) 2020/852 al Parlamentului European și al Consiliului prin stabilirea criteriilor tehnice de examinare **pentru a determina condițiile în care o activitate economică se califică drept activitate care contribuie în mod substanțial la atenuarea schimbărilor climatice sau la adaptarea la schimbările climatice și pentru a stabili dacă activitatea economică respectivă aduce prejudicii semnificative vreunuia dintre celelalte obiective de mediu;**<https://eur-lex.europa.eu/legal-content/RO/TXT/PDF/?uri=OJ:L:2021:442:FULL> [↑](#footnote-ref-6)
6. reprezentantul legal care îşi exercită atribuţiile de drept [↑](#footnote-ref-7)
7. Valoarea pragurilor de calitate a fost aprobat prin Decizia CMPTJ nr. 28/09.02.2025. [↑](#footnote-ref-8)