**Anexa 10 la Ghidul Solicitantului - pentru acțiunea „Dezvoltarea întreprinderilor și antreprenoriatului”, componenta „Sprijin pentru întreprinderile sociale” sprijin direct din cadrul Programului Tranziție Justă 2021 – 2027,**

**Sprijin pentru întreprinderile sociale, PTJ – propritatea 1 Gorj**

**Sprijin pentru întreprinderile sociale, PTJ – propritatea 3 Dolj**

**Sprijin pentru întreprinderile sociale, PTJ – propritatea 4 Galați**

**Sprijin pentru întreprinderile sociale, PTJ – propritatea 5 Prahova**

**Sprijin pentru întreprinderile sociale, PTJ – propritatea 6 Mureș**

**Grila de verificare în etapa de contractare**

| **Nr. crt.** | **Criteriu verificare** | **Da/Nu/Nu este cazul** | **Observații** |
| --- | --- | --- | --- |
| **A** | **Criterii de conformitate administrativă** | | |
| 1. | Conformarea cu toate cerinţele specifice formulate în ghidul solicitantului:  • existenţa şi forma cererii de finanţare şi a anexelor;  • încărcarea corespunzătoare a documentelor solicitate prin ghidul solicitantului, respectarea formei și conținutului acestora, inclusiv asigurarea asumării corespunzătoare și a valabilității documentelor;  • Alte aspecte administrative trebuie să fie conforme cu prevederile din Ghidul solicitantului.  Criteriile respective se pot verifica pe bază de declarație unică la depunerea cererii de finanțare.  Verificarea îndeplinirii condițiilor de eligibilitate se realizează, în etapa de contractare, în urma verificării documentelor transmise de solicitant în termenul maxim aferent acestei etape și respectiv, acolo unde este posibil, prin interogarea bazelor de date ale instituțiilor publice pentru obținerea informațiilor necesare confirmării condițiilor de eligibilitate. |  | Concordanța cu prevederile Ghidului solicitantului de la secțiunea 8.2 Conformitate administrativă și eligibilitate – DECLARAȚIE UNICĂ |
| **B** | **Criterii de eligibilitate privind solicitantul/partenerii** | | |
| 1 | În cadrul acestui apel, proiectele se pot implementa cu solicitant unic.  Solicitanții eligibili în cadrul acestei cereri de propuneri ”Investiții pentru dezvoltarea întreprinderilor sociale care sprijină dezvoltarea creșterea durabilă și crearea de locuri de muncă” sunt:  a) Solicitantul este o societate constituită și înregistrată în baza Legii nr. 219/2015 privind economia socială, cu modificările și completările ulterioare după caz.  b) Întreprinderea a fost înființată cel târziu la 31.12.2023 și nu a avut activitatea suspendată temporar oricând în anul curent depunerii cererii de finanțare și în anul fiscal anterior deschiderii apelului, în conformitate cu informațiile preluate de la Agenția Națională pentru Ocuparea Forței de Muncă, administrator legal al Registrului unic de evidență a întreprinderilor sociale.  c) Sucursalele, agențiile, reprezentanțele sau alte unități fără personalitate juridică nu sunt eligibile.  Solicitantul de finanțare trebuie să se încadreze în categoria întreprinderilor sociale, atât la data solicitării finanțării, respectiv la data depunerii cererii de finanțare, cât și la data semnării contractului de finanțare, în caz contrar cererea de finanțare este respinsă de la finanțare.  Documentele statuare ale solicitantului și ale partenerilor:  Se vor anexa următoarele documentele, în conformitate cu prevederile Ghidului specific, secțiunea 1.43 ***Anexe și documente obligatorii la depunerea cererii***: act constitutiv, contract de societate, statut, în formă consolidată (care cuprinde toate modificările efectuate de la înființarea solicitantului, până la depunerea cererii de finanțare).  Documentele depuse trebuie să fie emise cu cel mult 30 de zile calendaristice înainte de data transmiterii cererii de finanțare. |  | Se vor avea în vedere prevederile schemei de măsuri de ajutor de minimis având ca obiectiv dezvoltarea întreprinderilor sociale prin acordarea de sprijin pentru creșterea durabilă și crearea de locuri de muncă în cadrul Programului Tranziție Justă 2021-2027.  *A se vedea prevederile Declarației unice (Anexa 3) și prevederile schemei de măsuri de ajutor de minimis având ca obiectiv dezvoltarea întreprinderilor sociale prin acordarea de sprijin pentru creșterea durabilă și crearea de locuri de muncă în cadrul Programului Tranziție Justă 2021-2027.* |
| 2 | Solicitantul și partenerul se angajează și demonstrează că poate să suporte din surse proprii sau din surse atrase care nu fac obiectul niciunui alt ajutor, cofinanțarea prevăzută în prezentul ghid pentru cheltuielile eligibile, neeligibile, suplimentare (după caz) generate de proiect pe parcursul implementării și costurile implicate de asigurarea caracterului durabil al proiectului  La depunerea cererii de finanțare, solicitantul va completa Declarația unică, prin care își asumă capacitatea financiară.  Solicitantul demonstrează că are capacitate financiară de a asigura:  • contribuţia proprie la valoarea eligibilă a proiectului de minim 5% din valoarea totală eligibilă a proiectului;  • finanţarea cheltuielilor neeligibile ale proiectului, unde este cazul;  • resursele financiare necesare implementării optime a proiectului în condiţiile rambursării ulterioare a cheltuielilor eligibile;  • resursele financiare necesare asigurării costurilor de funcționare și întreținere a investiției și serviciile asociate necesare, in vederea asigurării sustenabilității financiare a acesteia, pe perioada de durabilitate a contractului de finanțare.  În etapa de contractare, solicitantul va prezenta scrisoarea de confort angajantă (emisă de instituție bancară) sau scrisoare de garanție emisă de instituții financiare nebancare (înregistrate în registrul B.N.R.) și/sau alte documente cu titlu probatoriu, respectiv un document din următoarele: extras de cont bancar, dovada unei linii/ contract de credit emise de bancă/ instituție financiar bancară prin care să se facă dovada posibilității solicitantului de a asigura cofinanțarea cheltuielilor eligibile/neeligibile/suplimentare, după caz, mai puțin TVA aferent deductibil.  Solicitantul trebuie să facă dovada că nu are obligații de plată nete neachitate în termenul specificat în prezentul ghid către bugetul consolidat al statului și respectiv bugetul local și nu are fapte înscrise în cazierul fiscal pentru toate punctele sale de lucru situate pe raza unor unități administrativ - teritoriale diferite. |  | Criteriile de eligibilitate au în vedere evitarea situațiilor în care implementarea se blochează din lipsă de resurse financiare ale beneficiarului.  Criteriul trebuie interpretat în sensul demonstrării capacității solicitantului de a asigura toate contribuțiile acestuia asociate cheltuielilor eligibile și neeligibile în conformitate cu bugetul proiectului.  Pentru ajutorul de minimis rata de cofinanțare la cheltuielile eligibile este de 95% conform ghidului pus în consultare publica. Pe lângă acestea, mai sunt costuri ne-eligibile ale proiectului care vor trebui suportate de către solicitant.  În plus conform, art. 72, alin (2) lit. D) din Regulamentul (UE) nr. 1060/2021, AM PTJ verifică dacă beneficiarul dispune de resursele și mecanismele financiare necesare pentru a acoperi costurile de funcționare și întreținere aferente operațiunilor, în vederea asigurării sustenabilității financiare a acestora.  Asigurarea absenței datoriilor la bugetul de stat și/sau local precum și operaționalizarea unor condiții de eligibilitate din legislația națională și europeană aplicabilă privind conflictul de interese, frauda, faptele de corupție, ajutor de minimis, întreprindere în dificultate, insolvență. |
| 3 | **Solicitantul și/sau reprezentantul său legal, după caz, nu se încadrează în niciuna din situațiile de excludere în conformitate cu Declarația unică** |  | Criteriile de eligibilitate au în vedere operaționalizarea, printre altele, a condițiilor de eligibilitate din legislația națională și europeană aplicabilă privind:  • conflictul de interese, frauda, faptele de corupție, ajutor de minimis, dreptului aplicabil al Uniunii din domeniul spălării banilor, al finanțării terorismului, al evitării obligațiilor fiscale, al fraudei fiscale sau al evaziunii fiscale,  • întreprindere în dificultate conform art. 9 c) din Regulamentul UE 1056/2021,  • inexistenta unui aviz motivat al Comisiei cu privire la o încălcare în temeiul art. 258 din TFUE conform art 72 (2) lit. I din Regulamentul (UE) nr. 1060/2021  • caracterul durabil al operațiunii conform art. 65 din Regulamentul (UE) nr. 1060/2021, cu modificările și completările ulterioare  • întreprinderea unică, plafonul de minimis conform Regulamentului (UE) nr. 2831/2023  • neîncadrarea investiției in domeniile excluse de prevederile regulamentelor aplicabile (1060/2021, 1056/2021, cu modificările și completările ulterioare respectiv 2831/2023) |
| 4 | Pentru proiectele de investiții pentru care este necesară obținerea autorizației de construire, solicitantul de finanțare trebuie să facă dovada unui drept real principal asupra bunurilor imobile (teren și/sau clădiri) care fac obiectul cererii de finanţare în etapa de contractare, respectiv nu mai târziu de semnarea contractului de finanțare. În situaţia în care, în etapa de contractare, beneficiarul nu demonstrează că este titularul dreptului real principal, cererea de finanţare este respinsă.  Pentru proiectele de investiții publice pentru care nu este necesară obținerea autorizației de construire, precum și pentru proiectele care vizează exclusiv achiziția de servicii și/sau dotări, solicitantul are obligația, în condițiile și la termenele din Ghidul solicitantului, în etapa de contractare, respectiv nu mai târziu de semnarea contractului de finanțare, de a face dovada unui drept real sau a unui drept de folosință care rezultă din contracte de închiriere sau de comodat asupra bunurilor imobile care fac obiectul cererii de finanțare și/sau asupra bunurilor imobile care constituie locația/locațiile de implementare a proiectului. În situația în care, în etapa de contractare, beneficiarul nu demonstrează că este titularul dreptului real sau al unui drept de folosință care rezultă din contracte de închiriere sau de comodat, cererea de finanțare este respinsă.  Solicitantul declară de asemenea, pe propria răspundere, odată cu întocmirea declarației unice că deține sau, după caz, urmează să dețină, până la semnarea contractului de finanțare/emiterea deciziei de finanțare un drept real principal sau un drept de folosință care rezultă din contracte de închiriere sau de comodat asupra bunurilor imobile care fac obiectul cererii de finanțare și/sau asupra bunurilor imobile care constituie locația/locațiile de implementare a proiectului. |  | Concordanța cu prevederile PTJ și prevederile legale aplicabile privind dreptul legal de a realiza activitățile în cadrul proiectului, caracterul durabil al operațiunii și menținerea investiției conform art. 65 din Regulamentul (UE) nr. 1060/2021, cu modificările și completările ulterioare, prevederile OUG nr. 23/2023 cu modificările și completările ulterioare, privind drepturile asociate imobilului/imobilelor investiției. |
| **C** | **Criterii de eligibilitate privind proiectul** | | |
| 1 | **Încadrarea proiectului în obiectivul programului, a priorității și acțiunii pentru care se lansează apelurile de proiecte prevăzute de ghidul solicitantului.**  Obiectivul acestei acțiuni este deschisă întreprinderilor sociale în județele Gorj, Dolj, Galați, Prahova și Mureș  Finanțarea este deschisă întreprinderilor sociale care doresc să promoveze în județele vizate de PTJ proiecte integrate care:  1) includ spații noi de producție/servicii, modernizarea sau extinderea spațiilor de producție/prestare de servicii existente și dotarea cu active corporale și/sau necorporale, precum şi alte activităţi care susţin dezvoltarea economică a întreprinderii sociale.  2) conduc la crearea și menținerea de locuri de muncă sustenabile din punct de vedere al mediului, în special pentru persoanele afectate de procesul de tranziție la neutralitatea climatică la nivelul teritoriului, precum și pentru cele care se încadrează în categoria lucrătorilor defavorizați, a celor extrem de defavorizați și a lucrătorilor cu handicap.  3) sunt proiecte durabile care integrează principiul de a nu prejudicia semnificativ mediul (DNSH) și care contribuie la tranziția la o economie cu emisii reduse de carbon și la atingerea țintelor de mediu prin utilizarea în activitățile propuse, acolo unde este posibil, a energiei regenerabile și/sau a resurselor ce provin din activități de reciclare, reparare și reutilizare, precum și a celor mai bune tehnologii disponibile din perspectiva protecției mediului și a eficienței energetice.  În plus, se va avea în vedere respectarea următoarelor cerințe:  - criteriile de eligibilitate și de selecție care privesc aspecte legate de anul de referință al situațiilor financiare se referă la anul fiscal anterior deschiderii apelului de proiecte. Criteriile din etapa de evaluare si proiecțiile financiare asociate proiectului vor avea în vedere situațiile financiare aferente anului fiscal anterior deschiderii apelului de proiecte. În situația în care pe parcursul procesului de evaluare, selecție, contractare se încheie un nou an fiscal, solicitantul are obligația menținerii criteriilor de eligibilitate în noul an fiscal (**menținerea încadrării în categoria întreprinderilor sociale, numărul minim obligatoriu de locuri de muncă, respectiv număr mediu începând de la 0 angajați, fără a lua în calcul funcția de administrator/manager sau oricare altă funcție executivă în raport cu categoriile prevăzute de art. 3. Alin.1 din legea 219/2015, în categoria întreprinderilor în dificultate, existența profitul din exploatare >0, nesuspendarea activității economice în anul fiscal respectiv, respectarea plafonului de minimis, alte criterii de eligibilitate**), în caz contrar proiectul va fi declarat neeligibil. În această situație AM PTJ/OI poate solicita situațiile financiare aferente anului fiscal respectiv.  Întreprinderile sociale vizate de prezentul apel sunt, în conformitate cu prevederile Legii nr. 219/2015 privind economia socială, cu modificările și completările ulterioare, întreprinderi organizate independent de sectorul public și care au scopul de a servi interesul general, interesele unei colectivităţi şi/sau interesele personale nepatrimoniale ale membrilor prin producerea şi furnizarea de bunuri, prestarea de servicii şi/sau execuţia de lucrări.  Aceste întreprinderi contribuie la dezvoltarea comunităţilor locale, inclusiv prin implicarea unor din grupurile vulnerabile afectate de procesul de tranziție în activităţi cu caracter social şi economic, facilitând accesul tuturor la resursele şi serviciile comunităţii.  Acțiunile eligibile în cadrul acestui apel vor avea drept scop asigurarea sprijinului necesar pentru sprijinirea întreprinderilor sociale în județele Gorj, Dolj, Galați, Prahova și Mureș .  Persoanele vizate pot fi direct afectate de procesul de tranziție prin pierderea locului de muncă sau pot fi indirect afectate de tranziție din cauza competențelor neadecvate sau insuficient adecvate cererii.  Obligația privind numărul minim de locuri de muncă nou create se menține indiferent de eventuala scădere a grantului ulterior depunerii cererii de finanțare (inclusiv pe perioada de durabilitate a proiectului).  Proiectul trebuie să contribuie la realizarea unei tranziții juste prin crearea și menținerea de locuri de muncă sustenabile din punct de vedere al mediului, în special pentru persoanele afectate de procesul de tranziție la neutralitatea climatică la nivelul teritoriului, precum și pentru cele care se încadrează în categoria lucrătorilor defavorizați, a celor extrem de defavorizați și a lucrătorilor cu handicap. Persoanele vizate pot fi direct afectate de procesul de tranziție prin pierderea locului de muncă sau pot fi indirect afectate de tranziție din cauza competențelor neadecvate sau insuficient adecvate cererii.  Grupul țintă este reprezentat de întreaga populație a zonelor vizate prioritar de apelurile de proiecte, în conformitate cu prevederile subcapitolului 3.5 din ghid.  Beneficiarul va trebui să demonstreze întreaga procedură urmată în consultarea AJOFM în procesul de recrutare și faptul că au fost prioritizate la angajare persoanele afectate direct/indirect de procesul de tranziție.  *Cel puțin 75% din totalul de locuri de muncă create prin proiect, trebuie să vizeze persoane cu domiciliu/reședința în zona vizată de apel.* În mod excepțional se acceptă și persoane ce nu au domiciliul în zona vizată dacă demonstrează că au fost direct afectate de procesele de tranziție desfășurate in zonele vizate de apel sau au fost afectate de procesul de reconversie economică în zona vizată de apel.  Proiectul trebuie să contribuie la realizarea unei tranziții juste prin crearea și menținerea de locuri de muncă sustenabile din punct de vedere al mediului, în special pentru persoanele din grupurile vulnerabile afectate de procesul de tranziție, precum și pentru cele care se încadrează în categoria lucrătorilor defavorizați, a celor extrem de defavorizați și a lucrătorilor cu handicap.  **Pentru punctarea suplimentară** în cadrul etapei de evaluare tehnică și financiară, aferentă numărului de locuri de muncă nou create, solicitantul se obligă să creeze noi locuri de muncă față de cele minim obligatorii (2 locuri ENI), ce trebuie menținute, la rândul lor, inclusiv pe perioada de durabilitate a proiectului (3 ani de la efectuarea plății finale în cadrul contractului de finanțare).  În cazul în care, prin cererea de finanțare, solicitantul se angajează să creeze mai mult de 2 locuri de muncă, și intervine un nou an fiscal pe parcursul procesului de evaluare, selecție și contractare, atunci în anul fiscal respectiv, nr. mediu de salariați nu poate să fie mai mic cu 20% față de cel înregistrat în anul anterior deschiderii apelului de proiecte, în caz contrar proiectul devine neeligibil. |  | Respectarea prevederilor PTJ și ale Regulamentului (UE) nr. 2831/2023 |
| 2 | **Domeniul de activitate în care se realizează proiectul**  Prin acest apel de proiecte se finanțează proiecte care propun activități din domeniile care nu sunt excluse de prevederile Regulamentului (UE) nr. 1060/2021, a Regulamentului (UE) nr. 1056/2021, a regulamentului aplicabil în materia ajutorului de minimis și are ca obiectiv dezvoltarea întreprinderilor sociale prin acordarea de sprijin pentru creșterea durabilă și crearea de locuri de muncă în cadrul Programului Tranziție Justă 2021-2027.  Proiectul este neeligibil dacă:  -vizează domeniile de activitate și tipurile de activități prevăzute de dispozițiile art. 1 al Regulamentului (UE) nr. 2831/2023 al Comisie din 13 decembrie 2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis;  -are ca activitate producția sau comerțul cu armament, muniție și material de război, în conformitate cu prevederile art. 346 din Tratatul privind funcționarea Uniunii Europene;  -are ca activitate producția de energie regenerabilă din biomasă;  -alte domenii excluse conform metodologiei și/sau analizei DNSH la nivel de program anexate prezentei metodologii. |  | Concordanța cu prevederile PTJ 2021-2023 și cu prevederile Regulamentului UE nr. 1060/2021, a regulamentului UE nr. 1056/2021, cu modificările și completările ulterioare, a regulamentelor aplicabile în materia ajutorului de minimis și cu analiza DNSH. |
| 3 | **Locul de implementare**  Zona vizată prin apelurile de proiecte reprezintă teritoriul administrativ al județului corespunzător priorității.  Locul de implementare trebuie identificat în cadrul cererii de finanțare, descris în cadrul planului de afaceri (Anexa 5) și trebuie să fie adecvat proiectului. |  | Concordanța cu prevederile PTJ, cu aria geografică aferenta județelor Gorj, Dolj, Galați, Prahova și Mureș |
| 4 | **Proiectul este eligibil dacă:**  Nu include activități care au făcut parte dintr-o operațiune care este relocată în conformitate cu art. 66 sau care ar constitui un transfer al unei activități productive în conformitate cu articolul 65 alineatul (1) litera (a) din Regulamentul UE nr. 1060/2021, cu modificările și completările ulterioare. |  | Prevederile art. 65-66, coroborat cu art. 72, alin (2), lit. h) din Regulamentul nr. 2021/1060, cu modificările și completările ulterioare |
| 5 | **Proiectul este eligibil dacă:**  Nu include activități care au făcut sau ar fi trebuit să facă obiectul unei proceduri de recuperare în urma transferului unei activități de producție în afara zonei vizate de apel și nu include activități/investiții asupra unor obiective de investiție aflate în perioada de durabilitate/ de garanție a altor finanțări europene și/sau de la bugetul de stat. |  | Evitarea dublei finanțări și aplicarea regulilor de cumul pentru aceleași costuri eligibile, precum și aplicarea principiilor bune gestiuni financiare, recuperarea în materie de ajutor de minimis |
| 6 | **Proiectul este eligibil dacă:**  Acolo unde este cazul, proiectul face obiectul unei evaluări a impactului asupra mediului; |  | Prevederile art. 72 (2) lit. e) din Regulamentul (UE) nr. 2021/1060, cu modificările și completările ulterioare |
| 7 | **Proiectul este eligibil dacă:**  Nu include activități care fac în mod direct obiectul unui aviz motivat al Comisiei cu privire la o încălcare în temeiul art. 258 din TFUE care pune în pericol legalitatea și regularitatea cheltuielilor sau desfășurarea acestuia. |  | Prevederile art. 72 (2) lit. i) din Regulamentul (UE) nr. 2021/1060, cu modificările și completările ulterioare |
| 8 | **Proiectul este eligibil dacă:**  Respectă reglementările naționale şi comunitare privind promovarea egalității de şanse şi politica nediscriminatorie; dezvoltarea durabilă, DNSH, drepturile fundamentale și Carta drepturilor fundamentale a Uniunii Europene, accesibilitatea pentru persoanele cu dizabilități, în conformitate cu art. 9 din Convenția ONU privind drepturile persoanelor cu dizabilități, tehnologia informaţiei; achizițiile publice, acolo unde este cazul; informare şi publicitate; ajutorul de minimis precum şi orice alte prevederi legale aplicabile fondurilor europene structurale și de investiții, dupa caz. |  | Prevederile art. 72 (2), art. 9 din Regulamentul (UE) nr. 2021/1060, cu modificările și completările ulterioare, aplicarea legislației în materia achizițiilor publice, a ajutorului de minimis, OUG nr. 66/2011, cu modificările și completările ulterioare, OUG nr. 133/2021, cu modificările și completările ulterioare și a normelor de aplicare. |
| 9 | **Proiectul este eligibil dacă:**  Nu a mai beneficiat de finanțare publică în ultimii 5 ani înainte de data depunerii cererii de finanţare, pentru același tip de costuri eligibile asociate acelorași intervenții realizate asupra aceleiași infrastructuri/ aceluiași segment de infrastructură şi nu beneficiază de fonduri publice din alte surse de finanțare (în cazul proiectului propus prin cererea de finanțare care implică execuția de lucrări de construcții, indiferent dacă se supun sau nu autorizării). |  | Evitarea dublei finanțări, aplicarea principiului bunei gestiuni financiare, evitarea cumulului în materia ajutorului de minimis |
| 10 | Încadrarea proiectului in valorile minime/maxime ale finanțării nerambursabile acordate, calculate la cursul valutar stabilit prin ghidul solicitantului, cu respectarea regulii de cumul. Pentru proiectele finanțate, se vor aplica următoarele condiții:   1. menținerea caracterului durabil al investiției pentru o perioadă de 3 ani de la efectuarea plății finale în cadrul contractului de finanțare sau în termenul prevăzut de ajutorul de minimis, oricare intervine ultimul; 2. numărul minim de locuri de muncă (exprimat ca echivalent normă întreagă, ENI) obligatoriu a fi realizat este de 2 locuri de muncă nou create;   alte condiții suplimentare de monitorizare si reziliere a contractului de finanțare in conformitate cu prevederile prezentului ghid. |  | Concordanța cu prevederile Regulamentului (UE) nr. 2023/2381 în privința valorii totale a ajutoarelor de minimis și a modalității de acordare, cu prevederile Regulamentului (UE) nr. 2021/1060 în privința caracterului durabil, cu prevederile OUG nr. 23/2023, cu modificările și completările ulterioare și ale Ordinului 2041/25.05.2023 în privința contractului de finanțare. |
| **D** | **Criterii de eligibilitate a activităților** | | |
| 1 | Se vor finanța următoarele tipuri de activități:  **a) Activități aferente activelor corporale**  o achiziționarea de echipamente tehnologice, utilaje, instalații de lucru, mobilier, echipamente informatice, de natura mijloacelor fixe;  o achiziționarea de instalații/echipamente specifice în scopul implementării măsurilor care contribuie în mod substanțial la obiectivele de mediu, în procent de maximum 10% din valoarea totală eligibilă a proiectului;  o lucrări de construcție, modernizare, extindere a spațiilor de producție/prestare de servicii existente, inclusiv a utilităților generale aferente (alimentare cu apă, canalizare, alimentare cu gaze naturale, agent termic, energie electrică, PSI).  *Echipamentele tehnologice, utilajele, instalațiile de lucru, mobilierul, de natura mijloacelor fixe trebuie sa fie utilizate la locația de implementare a proiectului/aria vizată de apel. Imposibilitatea demonstrării derulării de activități economice în zona vizată de apel pe perioada de durabilitate a investiției prin contracte comerciale și/sau obiective realizate va conduce la recuperarea contravalorii celor anterior menționate.*  **b) Activități aferente activelor necorporale: brevete, licențe, mărci comerciale, programe informatice, alte drepturi şi active similare, utilizate exclusiv în domeniul de activitate vizat de proiect. Programele informatice trebuie să fie în strânsă legătură cu obiectul proiectului. Valoarea eligibilă a activelor necorporale nu poate depăși 20% din valoarea eligibilă a activelor corporale ce fac obiectul proiectului.**  **c) Alte tipuri de activități eligibile:**  - Activități de organizare evenimente (pentru activitatea de producţie, comercializare şi internaţionalizare) și cursuri de formare profesională (calificare, recalificare, formare continuă - perfecționare sau specializare pentru activitatea de producţie, comercializare şi internaţionalizare și dezvoltarea de competenţe privind managementul afacerii şi tehnologice pentru angajații aferenți locurilor de muncă nou create, în special pentru obținerea de competențe verzi sau competențe în domeniile și sectoarele emergente identificate pentru fiecare apel în parte).  - Activități de consultanță pentru pregătirea documentației de proiect (cerere de finanțare și/sau planului de afaceri) elaborate înainte de semnarea contractului de finanțare și pentru managementul de proiect.  - Activități de proiectare pentru elaborarea documentațiilor aferente obiectivului de investiție.  - Activități de asistență tehnică a proiectantului pe perioada implementării proiectului și de dirigenție de șantier.  - Activități de cercetare, dezvoltare, inovare în vederea prototipării și punerii pe piață a unor produse noi/inovative.  - Activități specifice certificării/recertificării produselor, serviciilor, proceselor, de către un organism de certificare acreditat.  - Certificarea/recertificarea sistemelor de management al calității (ISO 9001), al mediului (ISO 14001)/ EMAS, al siguranţei alimentelor (ISO 22000), al sănătăţii şi securităţii ocupaţionale (ISO 45001), al securității informaţiilor (ISO/IEC 27001), al energiei (ISO 50001), al calității pentru dispozitive medicale (ISO 13485), al serviciilor IT (ISO/IEC 20000), al responsabilității sociale (SA 8000), simple sau integrate (sau alte certificări echivalente, în conformitate cu legislația în vigoare, relevante pentru activitățile proiectului.). Precizăm că furnizorii de servicii de certificare eligibili pot fi numai organisme de certificare acreditate conform legii aplicabile, în domeniul pentru care agentul economic beneficiar le solicită serviciile.  - Activități obligatorii de informare şi publicitate aferente proiectului conform cerințelor de vizibilitate a proiectelor. |  | *Pentru a fi eligibile, activitățile de formare profesională trebuie să fie realizate de un furnizor de formare relevant acreditat la nivel național și/sau internațional. În funcție de tipul de curs realizat, dovada realizării activității se face cu certificat de calificare profesională sau certificat de absolvire, însoțit de suplimentul descriptiv, care conține lista unităților de competență ale cursului absolvit*  *Documentația tehnico - economică trebuie sa fi fost realizată cu nu mai mult de doi ani anterior depunerii cererii de finanțare*.  Ghidul de identitate vizuală 2021-2027 elaborat de Ministerul Investiţiilor şi Proiectelor Europene, sub sancţiunea aplicării de către AM a măsurilor prevăzute la art. 50 din Regulamentul (UE) 2021/1.060 |
| 2 | **Activități neeligibile**  Toate activitățile care nu se regăsesc în categoria celor eligibile, menționate în subcapitolul 5.3.2 din ghid sunt neeligibile, inclusiv următoarele tipuri de activități:  - lucrările de construcții demarate și alte activități derulate anterior depunerii cererii de finanțare, cu excepția celor de consultanță pentru pregătirea documentației de proiect și proiectare.  - activități încheiate în mod fizic sau implementate integral și în privința cărora toate plățile conexe au fost efectuate de către beneficiari, iar contribuția publică corespunzătoare a fost plătită beneficiarilor.  - activitățile prevăzute în Anexa nr. 1 a Hotărârii nr. 780/2006 privind stabilirea schemei de comercializare a certificatelor de emisii de gaze cu efect de seră, cu modificările și completările ulterioare.  - activitățile care favorizează domeniile excluse de prevederile Regulamentului (UE) nr. 1060/2021, a Regulamentului (UE) nr. 1056/2021 și a regulamentelor aplicabile în materia ajutorului de minimis, cu modificările și completările ulterioare precum și a analizei DNSH.  - alte activități ce decurg din prevederile ghidului/schemei de ajutor de minimis corespondente ca fiind neeligibile. |  |  |
| 3 | Informarea publicului cu privire la acțiunile derulate în cadrul proiectului (activitate conexă)  Beneficiarul contractului de finanțare va prezenta publicului elementele specifice ale proiectului, cu accent pe oportunitățile oferite și principalele condiții pentru a beneficia de finanțarea nerambursabilă, riscurile și obligațiile ce decurg din accesarea finanțării și va descrie în cadrul cererii de finanțare mijloacele de informare pe care le va folosi în realizarea acestei activități. |  |  |
| **E** | **Criterii de eligibilitate a cheltuielilor** |  |  |
| 1 | **Baza legală pentru stabilirea eligibilității cheltuielilor**   * Regulamentul (UE) nr. 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize; * Regulamentul (UE) nr. 1056/2021 al Parlamentului European și al Consiliului din 24 iunie 2021 de instituire a Fondului pentru o tranziție justă; * OUG nr. 133/2021 privind gestionarea financiară a fondurilor europene în perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, aprobată prin Legea nr. 231/2023, cu modificările și completările ulterioare; * HG nr. 829/2022 pentru aprobarea [Normelor metodologice](https://legislatie.just.ro/Public/DetaliiDocumentAfis/256870) de aplicare a [Ordonanței de urgență a Guvernului nr. 133/2021](https://legislatie.just.ro/Public/DetaliiDocumentAfis/249731) privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare; * HG nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european plus, Fondul de coeziune și Fondul pentru o tranziție justă.   Cheltuielile sunt eligibile pentru o contribuție din fonduri dacă au fost suportate de beneficiar și plătite în cadrul implementării proiectului dar nu mai tarziu de 31 decembrie 2029. Verificarea eligibilității cheltuielilor in procesul de evaluare, selecție și contractare se realizează prin relație cu corespondența cheltuielilor bugetate prin raportare la 1. la activitățile proiectului, cu prevederile schemei de măsuri de ajutor de minimis, 2. la încadrarea acestora în categoriile de cheltuieli și 3. la respectarea plafoanelor minime și maxime prevăzute în ghidul solicitantului.  **Reguli generale și specifice de decontare**   * Achiziționarea de instalații/echipamente specifice în scopul implementării măsurilor care contribuie în mod substanțial la obiectivele de mediu - maxim 10% din valoarea totală eligibilă a proiectului. * Valoarea eligibilă a activelor necorporale nu poate depăși 20% din valoarea eligibilă a activelor corporale ce fac obiectul proiectului * Valoarea salariilor și contribuțiilor nu poate depăși 20% din valoare totală a ajutorului de minimis acordat * Cheltuieli indirecte efectuate pentru funcționarea de ansamblu a proiectului atribuite activitatilor care nu fac obiectului ajutorului de minimis sunt de maximum 7% din costurile directe eligibile ale cheltuielilor care nu fac obiectul schemei de minimis, conform art. 54 lit. a) din Regulamentul (UE) nr. 2021/1060;  **Cheltuieli neeligibile** Sunt considerate neeligibile pentru ajutor de minimis următoarele categorii de cheltuieli:a) dobânzi pentru împrumuturi, cu excepția celor referitoare la granturi acordate sub forma unei subvenții pentru rata dobânzii sau a unei subvenții pentru comisioanele de garantare;b) achiziţionarea de terenuri şi/sau construcţii;c) taxa pe valoarea adăugată („TVA”);d) cheltuielile efectuate în sprijinul relocării potrivit art. 66 din Regulamentul (UE) nr. 2021/1060, cu modificările şi completările ulterioare;e) cheltuielile excluse de la finanțare potrivit art. 9 din Regulamentul (UE) nr. 2021/1056, cu modificările şi completările ulterioare;f) cheltuieli care intră sub incidența prevederilor art. 63, alin. (6) din Regulamentul (UE) nr. 2021/1060, cu modificările şi completările ulterioare;g) cheltuielile care fac obiectul uneia dintre situațiile prevăzute la art. 65, alin (1) și (2) din Regulamentul (UE) nr. 2021/1060, cu modificările şi completările ulterioare;h) achiziția de echipamente și autovehicule sau mijloace de transport second hand;i) cheltuielile cu achiziţionarea autovehiculelor şi a mijloacelor de transport, aşa cum sunt ele clasificate în Subgrupa 2.3. „Mijloace de transport” din HG nr. 2139/2004, pentru aprobarea Catalogului privind clasificarea şi duratele normale de funcţionare a mijloacelor fixe, indiferent de domeniul de activitate al solicitantului ori de domeniul de activitate în care se doreşte realizarea investiției propuse prin proiect, cu excepția Clasei 2.3.6. ”Utilaje şi instalaţii de transportat şi ridicat”;j) amenzi, penalităţi, cheltuieli de judecată şi cheltuieli de arbitraj;k) cheltuieli efectuate peste plafoanele specifice stabilite de AM PTJ prin ghidul solicitantului;l) cheltuieli cu auditul proiectului;m) costurile operaţionale, de funcţionare şi întreţinere;n) costuri administrative: costuri de management care nu pot fi asociate producţiei ori vânzării; chiriile şi reparaţii ale imobilizărilor de interes general în administraţie; energie, combustibil şi alte consumuri similare; cheltuieli administrativ-gospodăreşti; alte cheltuieli generale de administraţie;p) cheltuielile pentru procurarea de bunuri care, conform legii, intră în categoria obiectelor de inventar;q) cheltuieli aferente contribuției în natură;r) cheltuieli cu amortizarea;s) cheltuielile cu dobânzile și penalități pentru împrumuturi;t) cheltuielile cu leasingul;u) cheltuielile efectuate înainte de data depunerii cererii de finanțare, cu excepția costurilor de consultanță privind realizarea cererii de finanțare și a documentației tehnico - economice aferente proiectului (dar nu mai veche de 2 ani de la data depunerii cererii de finanțare);v) alte cheltuieli care nu se regăsesc în categoria cheltuielilor eligibile conform prevederilor secțiunii 5.4.2. din ghidul solicitantului *Nu reprezintă cheltuieli eligibile în cadrul Programului „Tranziție Justă” cheltuielile cu achiziția de echipamente/utilaje/vehicule care funcționează pe bază de combustibili fosili, inclusiv utilaje mobile non rutiere de tipul buldozere, excavatoare și alte utilaje, autopropulsate de motoare care folosesc arderea combustibililor fosili.*  *Nu reprezintă cheltuieli eligibile în cadrul Programului „Tranziție Justă” cheltuielile cu investiții legate de achiziția de sisteme noi /părți componente/ înlocuirea sistemelor de încălzire cu ardere pe bază de combustibili fosili și achiziția de sisteme noi /părți componente/ înlocuirea sistemelor de încălzire cu ardere pe bază de gaz*  Potrivit dispozițiilor art. 10 alin. (2) din Hotărârea de Guvern nr. 873/ 2022, cheltuielile aferente operațiunilor care fac obiectul uneia dintre situațiile prevăzute la art. 65 alin. (1) și (2) din Regulamentul (UE) 2021/1060, care afectează caracterul durabil al operațiunilor, devin neeligibile, proporțional cu perioada de neconformitate.  Mecanismul de plată şi rambursare a cheltuielilor în cadrul contractelor de finanțare se realizează în conformitate cu prevederile OUG nr. 133/2021 precum şi a normelor de aplicare a OUG nr. 133/2021 aprobate prin HG nr. 829/2022, cu modificările și completările ulterioare.  Atribuirea contractelor de achiziţii trebuie să se realizeze în conformitate cu prevederile Legii nr. 98/2016 privind achizițiile publice, cu modificările și completările ulterioare, precum și cu legislația națională conexă acesteia, respectiv cu legislaţia comunitară în materie. Pentru partenerii entități private atribuirea contractelor de achiziție se realizează în conformitate cu prevederile Ordinului MIPE nr. 1284/2016 pentru categoriile de activitati/servicii stabilite prin Ghidul solicitantului.  Categoriile de cheltuieli eligibile/neeligibile și plafoanele asociate sunt detaliate în concret în ghidului solicitantului. |  |  |